Datasets:

sartifyllc

/

clean_loal_pretrain

like 0

Follow

Sartify LLC 8

https://www.tfs.go.tz/highlights/view/tfs_yapongezwa_na_kamati_ya_bunge_ya_uwekezaji

##### 15 Oct ## TFS Yapongezwa na Kamati ya Bunge ya Uwekezaji **Dodoma, ** Kamati ya Kudumu ya Bunge ya Uwekezaji wa Mitaji ya Umma (PIC) imeipongeza Wakala wa Huduma za Misitu Tanzania (TFS) kwa mafanikio yake katika kutekeleza majukumu yake. Pongezi hizo zilitolewa na Mwenyekiti wa kamati, Mhe. Augustine Vumma Hole, wakati wa semina iliyofanyika leo kwa ajili ya kuwasilisha mkakati wa TFS katika kuongeza mapato ya Serikali na kuimarisha uhifadhi. "Nawapongeza kwa kazi nzuri mnayofanya, ambapo mmekuwa na mchango wa bilioni 25 kwenye mfuko mkuu wa Serikali kwa mwaka wa fedha 2023/24," alisema Mhe. Hole. Meneja Mipango wa TFS, Bi. Neema Mbise, alieleza kwamba mapato ya TFS yameendelea kukua, yakifikia bilioni 165.58 kwa mwaka huu. Aliongeza kuwa, "uwekezaji mkubwa unaofanywa na Serikali na dhamira ya Mhe. Rais Dkt. Samia Suluhu Hassan ndiyo sababu kuu ya ukuaji huu na uhifadhi kuimarika." Kamishna wa Uhifadhi TFS, Prof. Dos Santos Silayo, alipokea pongezi hizo na kutoa ufafanuzi kuhusu hoja mbalimbali za wajumbe wa kamati. Prof. Silayo pia alizungumza kuhusu mikakati mbalimbali ya TFS, ikiwemo biashara ya kaboni ambayo inatarajiwa kuleta Dola milioni 65.4 kwa mwaka, kuongeza mapato kupitia utalii wa ikolojia, na kukuza uzalishaji wa mazao ya misitu na nyuki. "Katika kipindi cha miaka minne, Wakala umeweza kukusanya shilingi bilioni 13.1 kutokana na biashara ya utomvu kutoka mashamba ya miti ya Sao Hill, Buhindi, na Rubya," alisisitiza Prof. Silayo. Kwa kumalizia, alieleza kuwa TFS itaendelea na usimamizi madhubuti na matumizi endelevu ya rasilimali za misitu na nyuki, kuhakikisha kwamba maendeleo yanafikiwa bila kuathiri mazingira.

725d225aa6ba70e71f83a8d01e855964a526b512ea94532e13e2f5bd30c60ebe

https://www.tfs.go.tz/highlights/view/onesho_la_SITE_lahitimishwa_kwa_mafanikio_uhifadhi_wa_misitu_wahimizwa

##### 13 Oct ## Onesho la S!TE lahitimishwa kwa Mafanikio, Uhifadhi wa Misitu Wahimizwa Onesho la Swahili International Tourism Expo (S!TE) mwaka 2024 limehitimishwa rasmi leo jijini Dar es Salaam, likiteka hisia za wengi kwa mafanikio makubwa ya kuingiza takribani wanunuzi 120 wa kimataifa wa bidhaa za utalii. Katika hafla ya kufunga onesho hilo kwenye ukumbi wa Mlimani City, Waziri wa Maliasili na Utalii, Balozi Dkt. Pindi Chana, alieleza kuwa mwitikio wa washiriki umeongezeka, akitaja filamu maarufu ya "The Royal Tour" aliyotengeneza Rais Dkt. Samia Suluhu Hassan kama kichocheo muhimu. "Utalii unachangia kwa kiasi kikubwa pato la taifa, kuanzia pale mtalii anaposhuka uwanja wa ndege, hadi anapohudumiwa na hoteli na kufanya shughuli mbalimbali," alisema Dkt. Chana. Waziri alisisitiza kwamba ulinzi wa rasilimali za nchi, hususan misitu na mbuga za wanyama, ni muhimu kwa ustawi wa uchumi wa taifa. "Kila mmoja wetu anawajibika katika kuhifadhi na kutunza mazingira ili kuhakikisha maendeleo endelevu ya utalii," aliongeza. Kwa upande wake, Mwenyekiti wa Bodi ya Utalii Tanzania, Balozi Dr. Ramadhan Dau, alionyesha matumaini makubwa kwa mafanikio yaliyopatikana mwaka huu, akisisitiza kuwa ni alama ya mafanikio ya maandalizi ya onesho lijalo, ambalo limefanyika kwa mara ya nane tangu kuanzishwa kwake mwaka 2014. Kamishna wa Uhifadhi wa Wakala wa Misitu (TFS), Prof. Dos Santos Silayo, alisisitiza umuhimu wa utalii ikolojia, akisema, "Utalii wetu unategemea mazingira safi na yenye kuvutia, ambapo watalii wanapata fursa ya kutembea kwenye misitu, kupanda milima, na kushiriki katika michezo mbalimbali." Aliongeza kuwa, ikiwa fursa hizi zitatumika vizuri, zitaongeza muda wa kukaa kwa watalii nchini na hivyo kuchangia kwa kiasi kikubwa pato la taifa. Prof. Silayo pia alihimiza Watanzania wote kushiriki katika uhifadhi wa maliasili, akitaja umuhimu wa misitu katika kutoa hewa safi na kulinda mazingira. "Ni jukumu letu sote kuhakikisha kuwa tunatunza mazingira yetu, si tu kwa faida yetu lakini pia kwa vizazi vijavyo," alisisitiza.

26d6f15dbfe2dcfe55b41308addc01570d2c49a6de73df44744f99625be5bf70

https://www.tfs.go.tz/highlights/view/tfs_yaibuka_na_utalii_wa_nyuki_katika_maonesho_ya_site_2024

##### 11 Oct ## TFS Yaibuka na Utalii wa Nyuki Katika Maonesho ya SITE 2024 Dar es Salaam, Oktoba 11, 2024 – Wakala wa Huduma za Misitu Tanzania (TFS) leo imekuwa kivutio kikubwa katika Maonesho ya Nane ya Kimataifa ya Swahili International Tourism Expo (SITE), yaliyofunguliwa rasmi na Rais wa Zanzibar na Mwenyekiti wa Baraza la Mapinduzi, Mhe. Dkt. Hussein Ali Mwinyi, katika Ukumbi wa Kimataifa wa Mlimani City, Jijini Dar es Salaam. TFS, moja ya washiriki wakuu, imepata nafasi ya kuonyesha fursa za kipekee za utalii ikolojia nchini, huku ikiibua vivutio vipya ambavyo vimewafanya watu kushiriki kwa hamasa kubwa. Katika banda lake, TFS inawasilisha fursa za uwekezaji kwenye maeneo inayaoyasimamia kama vile maeneo ya kihistoria ya Magofu ya Tongoni Ruins, Kaole Ruins, na Mji Mkongwe wa Bagamoyo, pamoja na vivutio vya utalii wa kiikolojia vilivyoko kwenye hifadhi zake. Hata hivyo, kilichovuta hisia zaidi mwaka huu ni utalii mpya wa nyuki (Api-tourism), unaowapa wageni nafasi ya kipekee kudungwa na nyuki kwa lengo la tiba na kujipatia bidhaa mbalimbali zinazotokana na nyuki. Hiki ni kivutio kipya ambacho kimewafanya wengi kufurahia uzoefu wa moja kwa moja. Nyuki walioko kwenye sehemu ya banda la TFS wamekuwa wakitumika kuwadunga wageni wanaotembelea banda hilo, na huduma hii imepokelewa kwa shangwe, ikizingatiwa kuwa inatolewa bure. Aidha, bidhaa za mazao ya nyuki kama vile asali imekuwa maarufu kutokana na faida zake kiafya, ikitajwa kusaidia kinga ya mwili na kutibu maradhi mbalimbali. “Tumeleta jambo jipya mwaka huu, utalii wa nyuki! Wageni wanapata fursa ya kudungwa bure na nyuki, na leo hata mimi nimedungwa, lakini sihisi maumivu yoyote. Ni fursa adimu, na mwitikio wa wananchi ni wa kushangaza!” alisema kwa furaha Afisa Utalii Mkuu wa TFS, Josephy Sendwa, huku akiwaonyesha wanahabari mzinga uliojaa nyuki. Brenda Mwakipesile, mmoja wa wahifadhi kutoka TFS anayehusika na kudungisha nyuki wageni, alisema, “Utalii huu wa nyuki unazidi kuvutia watu kwa sababu ya faida zake kiafya. Nyuki wana uwezo wa kuimarisha kinga ya mwili na kusaidia kutibu maradhi mbalimbali. Wananchi wengi wanaendelea kujitokeza kupata huduma hii, na tumekuwa tukiendelea kuitoa hata baada ya maonesho katika Msitu wa Hifadhi wa Mazingira Asilia Vikindu uliopo Mkurnga mkoani Pwani.” Mwenyekiti wa Bodi ya Utalii Tanzania (TTB), Dk. Ramadhan Dau, ambaye pia alijitokeza kudungwa na nyuki katika mikono yote miwili, aliwahamasisha wananchi zaidi kufika kujionea na kushiriki katika utalii huu wa kipekee. Alisisitiza kuwa hii ni nafasi adimu ambayo si tu inasaidia afya bali pia inatoa fursa ya pekee ya kujifunza kuhusu maajabu ya nyuki. Kwa kushirikiana na wadau mbalimbali, TFS imejikita kuleta aina mpya za utalii ambazo hazipatikani sehemu nyingine, huku ikihakikisha kuwa watalii wanapata uzoefu wa kipekee unaohusisha si tu vivutio vya asili bali pia tiba asilia kupitia utalii wa nyuki. Maonesho ya SITE yanaendelea hadi mwisho wa wiki, na TFS inaendelea kuwakaribisha wadau wote kufika kwenye banda lake ili kujifunza, kushiriki, na kupata huduma za kipekee zinazotolewa, ikiwemo utalii huu wa nyuki unaovutia watu wa rika zote.

34b45c210218e4a3722fc469668fe33e8cdeb1a92a16d313b9543af1764c4c10

https://www.tawiri.or.tz/waziri-wa-maliasili-na-utalii-afanya-ziara-ya-kikazi-tawiri/

Waziri wa Maliasili na Utalii Mhe. Balozi, Dkt. Pindi Chana(Mb) amefanya ziara katika makao makuu ya Taasisi ya Utafiti wa Wanyamapori Tanzania (TAWIRI) Njiro – Arusha, ambapo amebainisha umuhimu wa Tafiti za Wanyamapori katika kupata takwimu za Kisayansi zinazotumika kufanya maamuzi. Akizungumza katika kikao na Menejimenti ya TAWIRI Mhe. Chana amesema Serikali inatumia takwimu za kisayansi kufanya maamuzi yaliyojikita kuimarisha uhifadhi wa Wanyamapori ili kuwa na Utalii endelevu. ” Tunahakikisha rasilimali hii ya Wanyamapori ipo kwa kizazi cha leo na kijacho ambapo matumizi ya takwimu za kisayansi ni dira katika uhifadhi amesisitiza Waziri Chana. Mkurugenzi Mkuu TAWIRI Dkt.Eblate Mjingo amesema takwimu za tafiti zinasaidia kunadi Utalii ikiwa ni pamoja na kuelekeza namna bora ya kufanya Utalii sambamba na kuimarisha uhifadhi. Aidha, Pamoja na mambo mengine Waziri Chana amepokea taarifa mbalimbali za utendaji kazi wa Taasisi hiyo. Kikao hicho kimehudhuriwa na Naibu Katibu Mkuu anayeshughulikia Utalii, Nkoba Mabula, Mkurugenzi wa Idara ya Utalii, Dkt. Thereza Mugobi, wawakilishi kutoka Idara ya Wanyamapori Wizara ya Maliasili na Utalii na Maafisa Waandamizi kutoka TAWIRI.

f65a918b53d7cc9a83316b57b4f4342a077a08d7b9f0acb84553d8f95fc396d0

https://www.tawiri.or.tz/mradi-wa-utafiti-wa-simba-chachu-ya-utalii-serengeti/

Taarifa za kisayansi zinazotokana na Mradi wa muda mrefu wa Utafiti wa SIMBA SERENGETI unaoratibiwa na Taasisi ya Utafiti wa Wanyamapori Tanzania (TAWIRI) kupitia Kituo cha Utafiti wa Wanyamapori Serengeti, zimekua chachu katika uhifadhi na kivutio cha Utalii ndani ya hifadhi ya Taifa Serengeti. Mradi huu wa SIMBA SERENGETI unafuatilia idadi, tabia na mienendo ya makundi ya simba kwa zaidi ya miaka 50, ambapo kwa sasa yapo makundi 20 yenye jumla ya simba takribani 300 yanayofuatiliwa. Aidha, Katika mradi wa SIMBA SERENGETI utambulisho hufanyika kwa kila Simba kuandaliwa kadi maalumu (Lion identification card) kwa kutumia alama/madoa ya Kipekee kwenye uso eneo la ndevu (Whisker spots) na alama nyinginezo za asili.Utambulisho huu husaidia kumfuatilia simba mmoja mmoja ndani ya kundi. Aidha matumizi ya teknolojia yanarahisisha utafiti wa simba ambapo kwa kutumia mikanda ya simba yenye redio za mawasiliano (VHF/GPS satellite collars) anayofungwa simba jike katika kila kundi unasaidia kujua kundi lipo wapi. Taarifa za kisayansi za utafiti zinatoa dira katika kuwahifadhi Simba, kunadi Utalii kupitia takwimu na tabia za simba, ikikumbukwa Simba ni Miongoni mwa Wanyamapori wakubwa ambao ni kivutio cha utalii (major tourism attraction) ambaye watalii wengi wanapenda kumuona wanapokuja kwenye hifadhi. Tafiti za wanyamapori kwa ustawi wa uhifadhi na kukuza utalii nchini🇹🇿

f79bc5c5b3a10f2648b0ef56c93655f4856ea37404bb4d68d1c86cfbed6aca88

https://www.ega.go.tz/contactus

Mamlaka ya Serikali Mtandao ni taasisi ya umma iliyoundwa kwa Sheria ya Serikali Mtandao Na. 10 ya mwaka 2019 ili kuratibu, kusimamia na kukuza jitihada za Serikali Mtandao na kuhimiza utekelezaji wa Sera, Sheria, Kanuni, Viwango na Miongozo ya Serikali Mtandao kwa taasisi za umma. Huduma zetu zimesanifiwa na kutengenezwa na watalamu wetu kwa lengo la kuandaa mazingira wezeshi kwa taasisi za umma ili kutumia miundombinu na mifumo shirikishi ya pamoja kwa utoaji huduma bora kwa umma. Serikali imeboresha na inaendelea kuboresha miundombinu na mifumo ya TEHAMA ili kurahisisha utoaji wa huduma kwa njia ya mtandao kwa umma kwa uwazi na kwa gharama nafuu. Sehemu hii inakupa Hotuba, Taarifa kwa umma, Maktaba ya Video na Picha, Habari, Kutoka Magazetini na Makala, Video na Picha za Matukio mbalimbali. e-GA inanunua huduma au bidhaa zenye ubora, kwa wakati na kwa gharama nafuu ili kukidhi mahitaji yake kwa kuzingatia Sheria ya ununuzi Na.7 ya mwaka 2011 na Kanuni zake za mwaka 2013 Menyu hii imesheheni machapisho ya Sera, Sheria, Mpango Mkakati, Kanuni, Mkataba kwa Mteja, Fomu, Majarida na Ripoti mbalimbali. Miongozo na Viwango vya Serikali Mtandao vimetayarishwa na kuwekwa hadharani kwa lengo la kusaidia taasisi za umma na wadau wengine kutoa huduma za serikali mtandao zinazoaminika na kwa gharama nafuu zaidi. Kikao Kazi cha Serikali Mtandao kinalenga kuonesha jitihada mbalimbali za Serikali Mtandao zilizofanyika, zinazoendelea na zilizopangwa kufanyika ndani ya Serikali na kubainisha changamoto na fursa zilizopo na kuzitafutia ufumbuzi. e-GA inatoa mafunzo mbalimbali ya kuwajengea uwezo Maofisa TEHAMA na watumishi wengine wa Umma ili kurahisisha utekelezaji wa jitihada za Serikali Mtandao nchini Tanzania. Blogu hii imetengenezwa ili kueleza huduma na matukio mbalimbali ya Serikali Mtandao

036e34b6c0aed0504bd9218ed7a8c56f65ea7aadc41910d5bc29dc1e275c45f2

https://www.ega.go.tz/what-we-do

e-GA inakusudia kutekeleza afua mbalimbali ili kusaidia taasisi za umma kutoa huduma mtandao kwa ufanisi. Utekelezaji huo utafanyika kwa kufanya yafuatayo: e-GA inalenga kuboresha uratibu na uwianishaji wa utekelezaji wa jitihada za serikali mtandao ili kurahisisha utoaji wa huduma kwa umma kwa kufanya yafuatayo: e-GA inaimarisha Kituo cha Utafiti, Ubunifu na Uendelezaji wa Serikali Mtandao (e-GovRIDC). e-GovRIDC ni kitovu cha fikra kinachochukua mkusanyiko na hazina ya teknolojia kwa ajili ya kuboresha utoaji wa huduma kwa umma ili kusaidia utekelezaji wa Mpango wa Maendeleo wa Miaka Mitano inaolenga kuhakikisha TEHAMA inakuwa nyenzo muhimu kufikia uchumi wa habari unaotumiwa na Dunia nzima. Uimarishaji huo utafanyika kwa kufanya yafuatayo:

ad1a78ccd96ef3da3bb84f4b3f0b1bd70be4f7929127c90772d9640b56c93607

https://www.ega.go.tz/who-are-we

Mamlaka ya Serikali Mtandao (e-GA) ni taasisi ya umma iliyoanzishwa kwa Sheria ya Serikali Mtandao Na. 10 ya mwaka 2019. Ni taasisi yenye jukumu la kuratibu, kusimamia na kukuza jitihada za Serikali Mtandao pamoja na kuhimiza utekelezaji wa Sera, Sheria, Kanuni, Viwango na Miongozo ya Serikali Mtandao kwa taasisi za umma. Kuanzishwa kwa Mamlaka hii mwaka 2019 kunaendeleza afua za Wakala ya Serikali Mtandao (eGA) na kuchukua sehemu ya mipango yake kwa sababu majukumu ya taasisi hizi yanafanana ingawa yanatofautiana katika mamlaka ya utendaji. Mamlaka ya Serikali Mtandao ni taasisi iliyoirithi Wakala ya Serikali Mtandao iliyoundwa Aprili 2012 kwa Sheria ya Wakala za Serikali Na. 30 Sura ya 245 ya mwaka 1997 yenye jukumu na Mamlaka ya Kuratibu, Kusimamia na Kukuza Jitihada za Serikali Mtandao nchini Tanzania. Kabla ya kuanzishwa Wakala ya Serikali Mtandao, matumizi ya TEHAMA Serikalini yalikuwa yanaratibiwa na kusimamiwa na Idara ya Usimamizi wa Mifumo (DMIS) iliyopo Ofisi ya Rais, Menejimenti ya Utumishi wa Umma ambayo kwa sasa ni Idara ya Huduma za TEHAMA Serikalini (DICTS). Sheria ya Serikali Mtandao Na. 10 ya mwaka 2019 imeainisha majukumu na mamlaka yanayoiongoza Mamlaka ya Serikali Mtandao katika utekelezaji wa Serikali Mtandao nchini Tanzania. **The Quality Policy Statement of the Authority States That**: “e-Government Authority is committed to offer quality and secure e-government services that meet stakeholders’ needs and expectations in conformity with relevant policies, laws, regulations, guidelines and standards, including ISO 9001:2015”. Kutambuliwa kuwa taasisi inayoongoza kwa ubunifu katika kuwezesha matumizi ya TEHAMA kwa ajili ya kuboresha utoaji huduma kwa umma. Kujenga mazingira wezeshi ya kisheria kwa ajili ya uratibu, usimamiaji na uendelezaji wa matumizi ya TEHAMA ili kuboresha utoaji wa huduma za Serikali kwa umma. Uadilifu na ubunifu kwa utoaji wa huduma bora kwa umma. Mamlaka inaongozwa na misingi mikuu Sita ambayo inaelekeza kuhusu tabia na mwenendo wa watumishi wake kwa ngazi zote. Misingi hiyo inafafanua utamaduni wa mahali pa kazi, kuhakikisha watumishi wote na wateja wa Mamlaka wana uelewa wa pamoja wa jinsi wanavyotakiwa kuhudumiwa na nini kichotarajiwa kutoka kwao. Tunafuata viwango vya uendeshaji vya hali ya juu katika kila tunachofanya kwa kutambua kuwa uhusiano wa kweli na uaminifu ni muhimu kwa mafanikio endelevu ya taasisi. Tunazingatia utamaduni wa Mamlaka unaothamini uasili wa uvumbuzi na ubunifu katika kukuza vipaji kwa kuzingatia uwazi na ari. Tunajitoa kwa dhati kuwasaidia wateja wetu wa nje kutimiza malengo yao kwa kuelewa shughuli wanazofanya na kuwapa kile wanachokithamini zaidi. Tumedhamiria kufanya kazi kwa pamoja tukiwa na mawasiliano sahihi ili kufikia malengo yaliyowekwa. Tunafanya kazi kwa uwazi na taasisi za umma na wadau wengine huku tukibadilishana taarifa, maarifa, uzoefu na tukitambua kuwa tunategemeana kwa maendeleo ya Serikali mtandao. Tunazingatia ubora wa kazi kwa kiwango cha juu na kutoa huduma bora kwa wateja wetu

e1cf32ad472396bd304310bc042feb4bc37f6dfe340b23bf0d37fc566156198c

https://www.ega.go.tz/dg

Kwa niaba ya Menejimenti na Watumishi wa Mamlaka ya Serikali Mtandao (e-GA), ninayo furaha kuwakaribisha kwenye tovuti yetu mpya pamoja na e-GA TV ambazo kwa pamoja zimeboreshwa na kutengenezwa kwa umahiri mkubwa kwa lengo la kuhabarisha umma kuhusu shughuli zinazofanywa na Mamlaka ya Serikali Mtandao hususani katika juhudi za kuboresha utoaji wa huduma kwa umma kwa kutumia Teknolojia ya Habari na Mawasiliano (TEHAMA). Ni imani yangu kuwa tovuti hii pamoja na eGA TV (ambayo pia inapatikana kupitia tovuti hii), vitakuwa ni nyenzo sahihi zitakazoiwezesha jamii kupata habari pamoja na elimu kupitia nyaraka mbalimbali na video ambazo zinapatikana kwa urahisi. Nyaraka hizo ni pamoja na Sheria ya Serikali Mtandao ya Mwaka 2019, Kanuni za Serikali Mtandao za mwaka 2020, Miongozo ya Serikali Mtandao ya mwaka 2017, Miongozo ya Kiufundi kwa Mifumo ya Mikutano kwa njia ya Video Serikalini, Ripoti za Utendaji wa Mamlaka. Aidha, tovuti hii ina video mbalimbali kwa ajili ya umma na hivyo kuifanya kuwa ni miongoni mwa sehemu muhimu za marejeo katika masuala mbalimbali ya utekelezaji wa serikali mtandao. Matumizi ya TEHAMA hutoa matokeo mazuri kutokana na kuboresha utoaji huduma kwa watumishi wa umma na wananchi kwa jumla kwa kutumia miundombinu ya TEHAMA inayosimamiwa kwa weledi ili kufikia lengo la uchumi wa viwanda. Aidha, napenda kutaja mchango mkubwa na muhimu unaotokana na juhudi endelevu na itikadi yetu katika ubunifu na uboreshaji wa jitahada mbalimbali za serikali mtandao zinazokidhi viwango vya hali ya juu vya kiutendaji vinavyoifanya Mamlaka ya Serikali Mtandao kuwa taasisi ya mfano inayofanya shughuli zake za kila siku kwa kasi na ari inayokubalika. Jitihada hizi na nyingine ni matokeo ya uadilifu mkubwa wa menejimenti na watumishi waliodhamiria kuweka juhudi kubwa katika kuboresha utendaji wa Serikali na utoaji huduma bora kwa umma. Mwisho, lakini si kwa umuhimu, natoa wito kwa wadau wote kuendelea kuvinjari tovuti hii na e-GA TV mara kwa mara na kuwasihi kuwasiliana nasi kwa na maoni, ushauri kwa ajili ya uboreshaji au kuhitaji ufafanuzi zaidi juu ya huduma zetu. Tunawakushukuru kwa kuendelea kutuunga mkono na pia bado tuna ari kubwa ya kuendelea kushirikiana nanyi kwa ukaribu zaidi. Eng. Benedict Benny Ndomba **Mkurugenzi Mkuu**

7bbd0a8698e3a8d992cda765e18c99eaf98ce56ed6d6e0d6a49db4af8baab517

https://www.ega.go.tz/administration/board-of-directors

Mamlaka ya Serikali Mtandao ni taasisi ya umma iliyoundwa kwa Sheria ya Serikali Mtandao Na. 10 ya mwaka 2019 ili kuratibu, kusimamia na kukuza jitihada za Serikali Mtandao na kuhimiza utekelezaji wa Sera, Sheria, Kanuni, Viwango na Miongozo ya Serikali Mtandao kwa taasisi za umma. Huduma zetu zimesanifiwa na kutengenezwa na watalamu wetu kwa lengo la kuandaa mazingira wezeshi kwa taasisi za umma ili kutumia miundombinu na mifumo shirikishi ya pamoja kwa utoaji huduma bora kwa umma. Serikali imeboresha na inaendelea kuboresha miundombinu na mifumo ya TEHAMA ili kurahisisha utoaji wa huduma kwa njia ya mtandao kwa umma kwa uwazi na kwa gharama nafuu. Sehemu hii inakupa Hotuba, Taarifa kwa umma, Maktaba ya Video na Picha, Habari, Kutoka Magazetini na Makala, Video na Picha za Matukio mbalimbali. e-GA inanunua huduma au bidhaa zenye ubora, kwa wakati na kwa gharama nafuu ili kukidhi mahitaji yake kwa kuzingatia Sheria ya ununuzi Na.7 ya mwaka 2011 na Kanuni zake za mwaka 2013 Menyu hii imesheheni machapisho ya Sera, Sheria, Mpango Mkakati, Kanuni, Mkataba kwa Mteja, Fomu, Majarida na Ripoti mbalimbali. Miongozo na Viwango vya Serikali Mtandao vimetayarishwa na kuwekwa hadharani kwa lengo la kusaidia taasisi za umma na wadau wengine kutoa huduma za serikali mtandao zinazoaminika na kwa gharama nafuu zaidi. Kikao Kazi cha Serikali Mtandao kinalenga kuonesha jitihada mbalimbali za Serikali Mtandao zilizofanyika, zinazoendelea na zilizopangwa kufanyika ndani ya Serikali na kubainisha changamoto na fursa zilizopo na kuzitafutia ufumbuzi. e-GA inatoa mafunzo mbalimbali ya kuwajengea uwezo Maofisa TEHAMA na watumishi wengine wa Umma ili kurahisisha utekelezaji wa jitihada za Serikali Mtandao nchini Tanzania. Blogu hii imetengenezwa ili kueleza huduma na matukio mbalimbali ya Serikali Mtandao Dr. Mussa Kissaka Mwenyekiti .. Dr. Jasmine Tiisekwa M/Mwenyekiti ..... Justina Mashiba Mjumbe Angelista Kihaga Prof. Aloys Mvuma Eric Shitindi Priscus Kiwango Francis Kayichile Dr. Lorah B Madete

e687e84879b7f80b24407a40d41ef8814c967a57ace00017d025e5af1bce62a7

https://www.ega.go.tz/e-services/government-to-government-g2g

## Serikali kwa Serikali (G2G) Sehemu hii inahusu uhusiano baina ya Serikali na Taasisi za Umma. Lengo la G2G ni kuwawezesha taasisi za umma kupata taarifa na huduma kwa njia ya mtandao kupitia mifumo mbalimbali. **Usanifu na Utengenezaji: **Mamlaka ya Serikali Mtandao **Usimamizi: **Unaendeshwa na Unasimamiwa na Mamlaka ya Serikali Mtandao **Usanifu na Utengenezaji:** Mamlaka ya Serikali Mtandao kwa ushirikiano na Idara ya Kumbukumbu na Nyaraka za Taifa. **Usimamizi: **Unasimamiwa na Mamlaka ya Serikali Mtandao na Unaendeshwa na Taasisi husika kwa kuongozwa na Idara ya Kumbukumbu na Nyaraka za Taifa. **Usanifu na Utengenezaji:** Mamlaka ya Serikali Mtandao. **Usimamizi: **Unasimamiwa na Mamlaka ya Serikali Mtandao na Unaendeshwa na Taasisi husika **Usanifu na Utengenezaji:** Mamlaka ya Serikali Mtandao. **Usimamizi: **Unasimamiwa na unaedeshwa na Mamlaka ya Serikali Mtandao **Usanifu na Utengenezaji:** Mamlaka ya Serikali Mtandao. **Usimamizi: **Unasimamiwa na unaedeshwa na Mamlaka ya Serikali Mtandao **Usanifu na Utengenezaji:** Mamlaka ya Serikali Mtandao. **Usimamizi: **Unasimamiwa na unaedeshwa na Mamlaka ya Serikali Mtandao **Usanifu na Utengenezaji:** Mamlaka ya Serikali Mtandao kwa kushirikiana na Wizara ya Fedha na Mipango **Usimamizi:** Unasimamiwa na Mamlaka ya Serikali Mtandao na unaendeshwa na Wizara ya Fedha na Mipango

2c8f2a8d6d691d6f5801adda7d324c73df1578488e2d94764508caa04ed27bda

https://www.ega.go.tz/e-services/government-to-citizens-g2c

## Serikali na Wananchi (G2C) Sehemu hii inahusu uhusiano baina ya Serikali na Wananchi. Lengo la G2C ni kuwawezesha wananchi kupata taarifa na huduma kwa njia ya mtandao kupitia mifumo mbalimbali. **Usanifu na Utengenezaji:** Mamlaka ya Serikali Mtandao. **Usimamizi: **Unasimamiwa na unaedeshwa na Mamlaka ya Serikali Mtandao **Usanifu na Utengenezaji:** Mamlaka ya Serikali Mtandao. **Usimamizi: **Unasimamiwa na unaedeshwa na Mamlaka ya Serikali Mtandao **Usanifu na Utengenezaji:** Mamlaka ya Serikali Mtandao. Usimamizi: Unasimamiwa na Mamlaka ya Serikali Mtandao na unaedeshwa na Shirika la Reli Tanzania **Usanifu na Utengenezaji:** Mamlaka ya Serikali Mtandao. Usimamizi: Unasimamiwa na Mamlaka ya Serikali Mtandao na unaedeshwa na Baraza la Kiswahili la Taifa **Usanifu na Utengenezaji: **Mamlaka ya Serikali Mtandao. **Usimamizi: I**nasimamiwa na Mamlaka ya Serikali Mtandao na Inaendeshwa na Sekretarieti ya Ajira.

a5e3054d509a0ed6acde89926c02aa5c036858da63fe4d9aaf8423ac97431591

https://www.ega.go.tz/speeches

Uadilifu na Ubunifu kwa Utoaji Huduma Bora kwa Umma TAASISI YENYE VIWANGO VYA ISO 9001: 2015 Hotuba Hotuba ya Mhe. Emmanuela Kaganda, Mkuu wa Wilaya ya Arumeru akimuwakilisha Mkuu wa Mkoa wa Arusha wakati wa kufunga kikao kazi cha nne cha Serikali Mtandao Februari 8 2024 Hotuba ya Makamu Mwenyekiti wa Bodi ya Wakurugenzi ya e-GA Dr. Jasmine Tiisekwa wakati wa kufunga kikao kazi cha 4 cha Serikali Mtandao tarehe 8 Februari 2024 Hotuba ya Bw. Xavier Daudi Naibu katibu, Ofisi ya Rais Menejimenti ya Utumishi wa Umma na Utawala Bora wakati wa kufunga kikao kazi cha 4 cha Serikali Mtandao tarehe 8 Februari Hotuba ya Mgeni Rasmi Mhe. Ridhiwan Kikwete (Mb) Naibu Waziri Ofisi ya Rais Menejimenti ya Utumishi wa Umma na Utawala Bora wakati wa akifunga kikao kazi cha 4 cha Serikali Mtandao tarehe 8 Februari Hotuba ya Mkurugenzi Mkuu wa Mamlaka ya Serikali Mtandao Eng. Benedict B. Ndomba mbele ya Mgeni Rasmi wakati wa kufunga kikao kazi cha 4 cha Serikali Mtandao tarehe 8 Februari

1f226a51078b53f2d1b21fa8a0aa899ee0e98c4f99823be81aa0009d7fcad4b3

https://www.ega.go.tz/galleries/listing/photos/0

Uadilifu na Ubunifu kwa Utoaji Huduma Bora kwa Umma TAASISI YENYE VIWANGO VYA ISO 9001: 2015 Maktaba ya Picha Mazoezi kwa afya bora: Mkurugenzi Mkuu aongoza mazoezi ya e-GA Jogging Club Awamu ya pili ya Mafunzo ya kupitia maboresho na moduli mpya katika mfumo wa Dawati la Msaada e-GA yashiriki maadhimisho ya Wiki ya Kimataifa ya Viziwi Mafunzo kwa ajili ya kupitia maboresho yaliyofanyika na moduli mpya zilizotengenezwa katika mfumo wa Dawati la Msaada (HelpDesk System) yamefanyika Dodoma,September 2024 e-GA yatoa Elimu matumizi ya Serikali Mtandao katika mkutano wa 3 wa Tathmini na Ufuatiliaji (The 3rd Tanzania Monitoring,Evaluation and Learning Conference) Ziara ya Naibu Waziri Mh.Sangu katika ofisi za Mamlaka ya Serikali Mtandao,Dodoma. SIKU YA PILI:Semina ya Muongozo wa Usimamizi na Ulinzi wa Taarifa za Kielektroniki (UNDESA &e-GA) WARSHA (TechCON Tanzania 2024) YA BLOCKCHAIN NA SARAFU MTANDAO YAANZA JIJINI DAR ES SALAAM KAMATI YA UFUNDI YA SERIKALI YA SERIKALI MTANDAO YAKUTANA JIJINI DODOMA RC TANGA BALOZI BATILDA BURIANI ATEMBELEA BANDA LA e-GA KATIKA MAADHIMISHO YA KITAIFA YA ELIMU,UJUZI NA UBUNIFU 2024 JIJINI TANGA e-GA YASHIRIKI MAADHIMISHO YA KITAIFA YA ELIMU,UJUZI NA UBUNIFU 2024 JIJINI TANGA SIKU YA PILI YA MAFUNZO YA MIFUMO YA TEHAMA KWA WAKAGUZI WA NDANI APRIL 2024-ARUSHA MKAGUZI MKUU WA NDANI WA SERIKALI AFUNGUA MAFUNZO YA WAKAGUZI WA NDANI KUHUSU MIFUMO YA TEHAMA JIJINI ARUSHA (22/04?2024) Mgeni Rasmi Mhe. George Simbachawene Waziri wa Nchi, Ofisi ya Rais, Menejimenti ya Utumishi wa Umma na Utawala Bora akitoa Zawadi kwa wadhamini wa Kikao kazi cha 4 cha Serikali Mtandao Mgeni Rasmi Mhe. George Simbachawene Waziri Wa Nchi, Ofisi Ya Rais, Menejimenti Ya Utumishi Wa Umma Na Utawala Bora Akiwa katika picha za pamoja na makundi maalum wakati wa Kikao Kazi Cha 4 C Kikao cha Mkurugenzi Mkuu wa e-GA na Wakuu wa Taasisi za Umma KIKAO KAZI CHA 4 CHA SERIKALI MTANDAO- SIKU YA MAANDALIZI HABARI PICHA - UFUNGUZI WA KIKAO KAZI CHA 4 CHA SERIKALI MTANDAO SIKU YA PILI YA KIKAO KAZI CHA 4 CHA SERIKALI MTANDAO SIKU YA TATU YA KIKAO KAZI CHA 4 CHA SERIKALI MTANDAO KAMATI YA KUDUMU YA BUNGE YA HESABU ZA SERIKALI YATEMBELEA eGOVRIDC Kikao cha watumishi wa Mamlaka ya Serikali Mtandao (e-GA) Kikao cha watumishi wa Mamlaka ya Serikali Mtandao (e-GA) Kikao cha watumishi wa Mamlaka ya Serikali Mtandao (e-GA) e-GA YAWEZESHA MIFUMO YA TEHAMA SERIKALINI KUBADILISHANA TAARIFA KIDIJITALI Wakuu wa Vitengo vya TEHAMA watakiwa kuzingatia Sheria, Kanuni, Miongozo na Viwango vya Serikali Mtandao Wadau wa usafirishaji nchini, wameshauriwa kubuni mifumo ya TEHAMA inayoendana na mazingira ya kibiashara ili kuleta tija kwenye taasisi zao . Mafunzo ya siku sita (6) kwa Maafisa TEHAMA Wachambuzi wa Mifumo (Business Analysts) kutoka katika taasisi za umma 21, yamefungwa tarehe 25/11/2023 jijini Dodoma. Mafunzo ya siku tano kwa Maafisa TEHAMA Wachambuzi wa Mifumo (Business Analysts) kutoka katika taasisi za umma 21 jijini Dodoma. maonesho ya tatu ya Kidijitali ya Afya na Ubunifu, Chuo Kikuu cha Afya na Sayansi Shirikishi Muhimbili kampasi ya Mloganzila KAMATI YA BODI YA UKAGUZI, VIHATARISHI NA UBORA YA e-GA YAFANYA KIKAO UZINDUZI NA MAKABIDHIANO YA MFUMO WA GIMIS (GPSA Intergrated Management Information System) Mkutano Mkuu wa 7 wa Mashirika ya Utangazaji ya Umma Kusini mwa Afrika (SABA) Mafunzo ya Mfumo wa pamoja wa Ankara za Maji (MAJIIS) kwa Vyombo vya Watumia Maji vya jamii (CBWSOs) - Kilimanjaro Bodi ya Wakurugenzi ya Mamlaka ya Serikali Mtandao (e-GA), imefanya kikao cha 4 ili kujadili utendaji kazi wa Mamlaka ya Serikali Mtandao (e-GA) kwa kipindi cha mwezi April - Juni, 2023. Wajumbe wa Bodi ya Wakurugenzi ya Mamlaka ya Serikali Mtandao (e-GA), wafanya ukaguzi wa ujenzi wa Makao Makuu ya Ofisi za e-GA eneo la Mtumba jijini Dodoma. USHIRIKISHWAJI WA TAASISI ZA UMMA KATIKA KUANDAA NA KUHUISHA VIWANGO NA MIONGOZO YA SERIKALI MTANDAO Mkurugenzi Mkuu Wa Mamlaka Ya Serikali Mtandao (e-GA) Mha. Benedict Ndomba, Akieleza Kuhusu Utekelezaji Wa Majukumu Ya Mamlaka Kwa Kipindi Cha Mwezi Machi Hadi Juni 2023 e-GA yashiriki Maonyesho ya Siku ya wakulima Duniani yaliyofanyika kitaifa jijini Mbeya - 2023 kikao cha Pamoja kati ya e-GA na Chuo Kikuu cha Mzumbe kilichofanyika leo katika ofisi za e-GA jijini Dodoma Ziara ya Waziri, Naibu Waziri na Katibu Mkuu - Ofisi ya Rais Menejimenti ya Utumishi wa Umma na Utawala Bora Ziara ya Waziri, Naibu Waziri na Katibu Mkuu - Ofisi ya Rais Menejimenti ya Utumishi wa Umma na Utawala Bora Ziara Ya Waziri, Naibu Waziri Na Katibu Mkuu - Ofisi Ya Rais Menejimenti Ya Utumishi Wa Umma Na Utawala Bora Kikao cha Bodi ya Wakurugenzi ya e-GA Michezo kwa Watumishi wa Mamlaka ya Serikali Mtandao Kikao kazi cha Watumishi wa Mamlaka ya Serikali Mtandao tarehe 16-18 Machi 2023 Ziara ya Mhe. Deogratius Ndejembi (Mb) Naibu Waziri, Ofisi ya Rais Menejimenti ya Utumishi wa Umma na Utawala Bora katika Ofisi za Mamlaka ya Serikali Mtandao kituo cha Iringa tar. 17/02/2023 Kikao Kazi Cha 3 cha Serikali Mtandao tarehe 8-10 Februari 2023 Jijini Arusha KIKAO KAZI CHA 4 CHA SERIKALI MTANDAO e-Government Act Awareness Training 25.9.2020 eGov Meetin 2020 Semina ya Muongozo wa Usimamizi na Ulinzi wa Taarifa za Kielektroniki (UNDESA &e-GA) Ziara ya Msemaji Mkuu wa Serikali -eGA HQ-DODOMA Kikao Kazi cha Pili cha Serikali Mtandao, 2019 Mkutano na Wandishi wa Habari kuhusu Mtandao wa Mawasiliano Serikalini October 20, 2016 Kikao Kazi cha Maofisa Mawasiliano Serikalini Mjini Morogoro, Machi 14-18, 2016 Ufunguzi wa mafunzo ya TEHAMA DODOMA Maziko ya Mhe. Celina O. Kombani Mkutano wa kwanza wa Mwaka wa Serikali Mtandao Agosti 17 - 20, 2015

84beadf805d7e14b19308e1a1f0d6c6cf7946535a359eb907abb349a43133b3b

https://www.ega.go.tz/egovmeetings

Kikao Kazi Cha 4 cha Serikali Mtandao 2024 Kuhakikisha uzingatiwaji wa Sera, Sheria, Viwango na Miongozo ya Serikali Mtandao kwa ubadilishanaji salama wa Taarifa Ratiba Wadhamini Wazungumzaji Wakuu Soma zaidiKikao Kazi Cha 3 cha Serikali Mtandao 2023 Mifumo Jumuishi ya TEHAMA kwa Utoaji Bora wa Huduma kwa Umma Ratiba Wadhamini Wazungumzaji Wakuu Soma zaidiMamlaka ya Serikali Mtandao iliandaa Kikao Kazi kwa ajili ya Wakuu wa Idara/Vitengo vya TEHAMA kutoka Taasisi za Umma kilichofanyika katika ukumbi wa Chuo cha Sayansi ya Kompyuta, Habari na Mawasiliano uliopo Chuo Kikuu cha Dodoma (UDOM) kuanzia tarehe 28 na 29 Aprili, 2022. Serikali Kidijitali Ratiba Wadhamini Wazungumzaji Wakuu Soma zaidiWakala ya Serikali Mtandao (eGA) iliandaa Kikao Kazi cha pili cha Serikali Mtandao kilichofanyika Januari 30 hadi Februari 2, 2019 katika ukumbi wa Chuo cha Sayansi ya Kompyuta, Habari na Mawasiliano uliopo Chuo Kikuu cha Dodoma (UDOM) kwa lengo la kuonesha jitihada mbalimbali za Serikali Mtandao zilizofanyika, zinazoendelea na zilizopangwa kufanyika ndani ya Serikali, changamoto na fursa zilizopo na kuzitatua. Katika kikao hicho wadau wa serikali mtandao walibadilishana uzoefu, kujadili njia mbalimbali na kutatua changamoto na kuwa na uelewa wa pamoja kuhusu serikali mtandao. Uwianishaji wa Rasilimali za TEHAMA kwa Maendeleo ya Viwanda Ratiba Wadhamini Wazungumzaji Wakuu Soma zaidiWakala ya Serikali Mtandao chini ya Ofisi ya Rais, Menejimenti ya Utumishi wa Umma na Utawala Bora iliandaa Kikao Kazi cha Kwanza cha Serikali Mtandao kilichofanyika katika Ukumbi wa Kimataifa wa Mikutano (AICC) Jijini Arusha kuanzia tarehe 17 - 20 Agosti, 2015. Uwianishaji wa Rasilimali za TEHAMA kwa Utoaji Bora wa Huduma kwa Umma Ratiba Wadhamini Wazungumzaji Wakuu Soma zaidi

61b7c4ad3574f4dfbe2505990c1fb84c2a72796eab4bdcc921d1bc8575ce96fe

https://www.ega.go.tz/blog

Serikali kupitia Mamlaka ya Serikali Mtandao (e-GA) inafanya kazi kubwa kuhakikisha kuwa huduma za Serikali zinapatikana kidijitali kwa kutumia mifumo mbalimbali ya TEHAMA. Lengo la Sheria ya Serikali Mtandao ni kuhakikisha kwamba Serikali inapata thamani halisi kwenye uwekezaji wa TEHAMA kwa kuwa na utendaji kazi Serikalini ulioboreshwa, utoaji huduma bora kwa umma zinazopatikana kwa urahisi, haraka na kwa gharama nafuu mahali popote na kwa wakati wowote bila kufika ofisi husika. Mfumo wa Bunge mtandao umesaidia Bunge la Jamhuri ya Muungano wa Tanzaniawakati wa ugonjwa wa homa kali ya mapafu (Covid-19) kwa kuepuka kusambaa kwa virusi vya CORONA kwa wabunge na watumishi wa Bunge. Mfumo wa Ofisi Mtandao (e-Office) unaongeza ufanisi wa kazi na kupunguza matumizi ya karatasi TPA, NHIF, Wizara ya Mifugo na Uvuvi, Wizara ya Uchukuzi na Mawasiliano na Ofisi ya Rais - Idara ya Kumbukumbu na Nyaraka za Taifa. NHIF, DUWASA, TALIRI na MCT zanufaika na matumizi ya mfumo wa mGov unaorahisisha mawasiliano na wadau wa karibu wa Taasisi hizo kwa kutumia ujumbe mfupi wa simu ya mkononi (SMS).

7bec6f57a38a99f03c15a229597000f4d08009c972b0ff55f75d5ec060ed5a37

https://www.ega.go.tz/products/e-office

Mfumo wa Ofisi Mtandao umetengenezwa ili kuwezesha na kurahisisha shughuli za utawala za kila siku ndani ya Serikali. Shughuli hizo zinahusu mzunguko wa mafaili na nyaraka ndani na miongoni mwa taasisi za umma.Mfumo huu unapatikana kupitia https://eoffice.gov.go.tz kwa taasisi zote za umma zilizounganishwa kwenye Mtandao wa Mawasiliano ya Serikali (GOVNET) kwakutumia anuani rasmi ya Baruapepe ya Serikali. Mfumo huria wa Ofisi Mtandao unatumiwa na taasisi za Umma zilizounganishwa na Mtandao wa Serikali na pia inatumia mfumo wa Baruapepe Serikalini. Mfumo huu unahakikisha kuwa data na majalada ya Serikali ni salama na kupatikana kwa watumishi wa Serikali waliopo ofisini. Mamlaka inatoa rasilimali za kuhifadhi, kuendesha nakutoa msaada endelevu wa mfumo wa Ofisi Mtandao unaotumiwa na taasisi za Umma kama huduma huria. Mfumo huria wa Ofisi Mtandao unatoa GB 200 za uhifadhi. Baadhi ya taasisi zinapenda kuwa na mfumo wa Ndani wa Ofisi Mtandao ili kukidhi mahitaji yao kutokana na kukosa kupata Mtandao wa Serikali. Mamlaka inakusanya mahitaji ya mfumo, kutayarisha muundo wa awali na usakinishaji, kukidhi matakwa ya mteja yakiwemo mafunzo.

6743ca0220ff33be6bd18e2cbf68473885d0232eedbc57977cd249534d0e3b0a

https://www.ega.go.tz/services/consultancy-and-advisory

Mamlaka ya Serikali Mtandao inatekeleza lengo la kimkakati la kuratibu, kuwianisha na kuhakikisha utekelezaji wa miongozo na viwango vya Serikali Mtandao kwa taasisi za umma kwa ajili ya kutoa huduma za ushauri na msaada wa kiufundi. Huduma za ushauri zinafanywa kwa weledi katika fani za Mtandao, Utengenezaji wa mifumo tumizi, usalama, usimamizi wa hazinadata, usimamizi wa mifumo, uchambuzi wa data, uchambuzi wa shughuli za taasisi na usimamizi wa programu. Aidha, huduma hii inahusisha kuelewa wa mazingira ya utendaji wa taasisi za umma, shughuli za msingi, uendeshaji na dhamira ya pamoja baina ya e-GA na taasisi za umma kwa mfano mapitio ya mfumo. Kuhusu huduma za ushauri, e-GA inapitia mapendekezo mbalimbali ya Miradi ya TEHAMA, inafanya mapitio ili kupata matokeo, hitimisho na mapendekezo kwa ajili ya kufanya uamuzi kwa kuzingatia viwango na miongozo ya Serikali Mtandao na kanuni nyingine za TEHAMA zinazoelekeza taasisi za umma kwa mfano Mapitio ya mapendekezo ya Miradi ya TEHAMA na Mapitio ya Mahitaji ya Mifumo

8a5fa10a36b4817bdbb40be78d5a6f887d5ec8a08580da497885f1bc053d0c3f

https://www.ega.go.tz/products/govnet

Mamlaka ya Serikali Mtandao ilianzisha Mtandao wa Mawasiliano Serikalini (GovNet) ambao ni salama, rahisi na wenye kuaminika kwa ajili ya kurahisisha mawasiliano ndani ya Serikali. Kutokana na jitihada hizo, Wizara, Idara na Wakala 72, Mamlaka za Serikali za Mitaa 77 katika mikoa 20 ya Tanzania Bara na taasisi za umma 18 zilizopo mji wa Serikali Mtumba Jijini Dodoma zimeunganishwa kwenye mtandao huo. Nyingi... Inaipunguzia Serikali gharama ya mawasiliano Inaboresha mawasiliano ya kielektroni mathalani data, sauti na video. Inaongeza kasi ya intaneti Inawezesha kutumia mifumo shirikishi ya TEHAMA Inaongeza ufanisi wa kazi na kuboresha utoaji wa huduma kwa umma Taasisi za umma zinaweza kuwasiliana kwa simu za mezani kama vile zimeunganishwa katika jengo moja. Simu za IP zinaweza kutumika kufanya vikao kwa taasisi za umma Mtandao shirikishi, salama na wa gharama nafuu katika utendaji na utoaji wa huduma kwa ufanisi

9e27fb84e80b1f66b3e0613623017f8a5e2629ddad12d3e8f5490262718e2dc4

https://www.ega.go.tz/products/e-vibali

e-Vibali ni Mfumo uliosanifiwa na kutengenezwa kwa manufaa ya Serikali ya Jamhuri ya Muungano wa Tanzania ili kusimamia na kuratibu utoaji wa vibali vya kusafiri nje ya nchi kwa watumishi wa umma. e-Vibali e-Vibali ni Mfumo uliosanifiwa na kutengenezwa kwa manufaa ya Serikali ya Jamhuri ya Muungano wa Tanzania ili kusimamia na kuratibu utoaji wa vibali vya kusafiri nje ya nchi kwa watumishi wa umma. Sifa za Mfumo Manufaa star star star star star Inarahisha utoaji wa vibali vya kusafiri nje ya nchi kwa watumishi wa umma Watumishi wa umma wanaweza kuomba kibali kwa njia mtandao Mtumishi anaweza kufuatilia maendeleo ya kibali alichoomba Ni njia rahisi na ya haraka na inaokoa muda Wasiliana Nasi Ofisi ya Rais, Mamlaka Ya Serikali Mtandao Mamlaka ya Serikali Mtandao 8 Barabara ya Kivukoni, Jengo la Utumishi

ea0765e8ce3ee29a1ec9c6bcdeadf3b446551cdf75ad0adc15f377fe1a4cf8dd

https://www.ega.go.tz/products/mgov

Mfumo wa Huduma za Serikali kupitia Simu za Mkononi (mGov) http://mgov.ega.go.tz umetengenezwa kwa lengo la kujumuisha huduma zote za simu za mkononi Serikalini. Mfumo huu unatumia arafa (sms) katika kutoa na kupokea taarifa.Taarifa zinazopatikana katika mfumo huu zinaweza kutoka Serikalini kwenda kwa wananchi au kutoka kwa wananchi kwenda Serikalini kupitia namba 15200.Pia mfumo huu unatoa orodha ya namba... 1. Andika barua ya maombi kwa Mkurugenzi Mkuu wa Mamlaka ya Serikali Mtandao 2. Wasilisha maelezo ya tatizo 3. Hudhuria mkutano wa kukusanya mahitaji kwenye ofisi za e-GA 4. Toa maoni na kukubali huduma hiyo iliyojaribiwa na kuoneshwa kwako 5. Lipa ada inayostahili kama ilivyoainishwa kupitia Akaunti ya Mapato ya Mamlaka (e-Government Authority Revenue A/C) Na. 20110002340, NMB Bank. 6. Utakabidhiwa rasmi Mfumo wa Huduma kwa Simu za Mkononi Zingatia: Utengenezaji wa mfumo wa huduma kwa simu za mkononi unategemea ukubwa wa tatizo lililowasilishwa.

6fceb64671bb8c031f8918ea87fa3c24daa54e6a725d595baa273ff7a2178091

https://www.ega.go.tz/services/development-of-ict-policy

Mamlaka ya Serikali Mtandao inajukumu la kutayarisha mwongozo wa kiwango cha juu kuhusu jinsi TEHAMA itakavyo simamiwa, kuwekezwa, kuendeshwa na kutimiza lengo la kimkakati la taasisi. Mbinu inayotumika katika kutayarisha Sera ya TEHAMA ni kwamba wataalamu wa TEHAMA wa Mamlaka wananshirikiana na wataalamu wa TEHAMA wa taasisi katika kutayarisha Sera ya TEHAMA. Zana zinazotumika katika kutayarisha Sera ya TEHAMA inahusisha kiolezo(template) cha Mkakati wa TEHAMA (katika Viwango na Miongozo ya Serikali Mtandao), Mipango Mkakati ya muda mrefu na mfupi ya mteja, Kanuni rasmi za uendeshaji (SoPs), Rejesta ya Majanga, Mchanganuo wa Majanga,n.k. Marejeo ya zana zinazotumika katika utayarishaji wa Sera ya TEHAMA ni Sera ya Taifa ya TEHAMA, Violezo vya Sera ya TEHAMA, Mkakati wa Serikali Mtandao na kanuni nyingine zinazo elekeza TEHAMA Serikalini.

51042156adf22094430a9c64617114d19d7488f767288eb7c64e9b4d90f40c91

https://www.ega.go.tz/services/service-2

Mamlaka ya Serikali Mtandao ni msajili pekee wa majina ya mitandao yote ya .go.tz na .mil.tz. Hivyo, eGA inamamlaka ya kisheria ya kusajili majina yote ya mitandao kwa Taasisi za Serikali. Hii ni katika kutekeleza Sera ya Taifa ya TEHAMA (2003). Masharti: - Fomu ya Usajili wa anwani za tovuti - Ada ya Usajili wa anwani za tovuti kwa mwaka ni Tsh. 25,000/= Taratibu**:** - Jaza fomu ya usajili wa anwani ya tovuti - Lipa ada ya usajili wa anwani za tovuti kupitia Akaunti ya Mapato ya Mamlaka (e- Government Authority Revenue A/C) Na.20110002340, NMB Bank. - Ambatisha fomu ya usajili wa anwani ya tovuti pamoja na fomu ya kulipia benki - Wasilisha fomu hiyo kupitia barua pepe (info@ega.go.tz) au S.L.P 4273 Dodoma.

6c4dbdd338f08912ef0f71ed6655169f29e3ab00626453cd710c4677a936c674

https://www.ega.go.tz/services/helpdesk

Mamlaka ya Serikali Mtandao ni taasisi ya umma iliyoundwa kwa Sheria ya Serikali Mtandao Na. 10 ya mwaka 2019 ili kuratibu, kusimamia na kukuza jitihada za Serikali Mtandao na kuhimiza utekelezaji wa Sera, Sheria, Kanuni, Viwango na Miongozo ya Serikali Mtandao kwa taasisi za umma. Huduma zetu zimesanifiwa na kutengenezwa na watalamu wetu kwa lengo la kuandaa mazingira wezeshi kwa taasisi za umma ili kutumia miundombinu na mifumo shirikishi ya pamoja kwa utoaji huduma bora kwa umma. Serikali imeboresha na inaendelea kuboresha miundombinu na mifumo ya TEHAMA ili kurahisisha utoaji wa huduma kwa njia ya mtandao kwa umma kwa uwazi na kwa gharama nafuu. Sehemu hii inakupa Hotuba, Taarifa kwa umma, Maktaba ya Video na Picha, Habari, Kutoka Magazetini na Makala, Video na Picha za Matukio mbalimbali. e-GA inanunua huduma au bidhaa zenye ubora, kwa wakati na kwa gharama nafuu ili kukidhi mahitaji yake kwa kuzingatia Sheria ya ununuzi Na.7 ya mwaka 2011 na Kanuni zake za mwaka 2013 Menyu hii imesheheni machapisho ya Sera, Sheria, Mpango Mkakati, Kanuni, Mkataba kwa Mteja, Fomu, Majarida na Ripoti mbalimbali. Miongozo na Viwango vya Serikali Mtandao vimetayarishwa na kuwekwa hadharani kwa lengo la kusaidia taasisi za umma na wadau wengine kutoa huduma za serikali mtandao zinazoaminika na kwa gharama nafuu zaidi. Kikao Kazi cha Serikali Mtandao kinalenga kuonesha jitihada mbalimbali za Serikali Mtandao zilizofanyika, zinazoendelea na zilizopangwa kufanyika ndani ya Serikali na kubainisha changamoto na fursa zilizopo na kuzitafutia ufumbuzi. e-GA inatoa mafunzo mbalimbali ya kuwajengea uwezo Maofisa TEHAMA na watumishi wengine wa Umma ili kurahisisha utekelezaji wa jitihada za Serikali Mtandao nchini Tanzania. Blogu hii imetengenezwa ili kueleza huduma na matukio mbalimbali ya Serikali Mtandao Kazi inaendelea...

15abebd64506376bb69ba78e3ac459ffb6a6152685cb96c34286886746b05c90

https://www.ega.go.tz/services/research-and-training

Mamlaka ya Serikali Mtandao (e-GA) ilianzisha Kituo cha Utafiti na Ubunifu wa Maendeleo ya Serikali Mtandao (e-GOVRIDC) kwa lengo la kuratibu shughuli za kitafiti, kubuni na kuendeleza jitihada za Serikali Mtandao, ili kuongeza tija katika utoaji wa huduma kwa umma, kuwajengea uwezo na kukuza vipaji vya vijana wabunifu katika eneo la TEHAMA. Mamlaka inashirikiana Taassisi na Vyuo Vikuu mbalimbali nchini, kwa ajili ya kutambua vipaji na ubunifu kutoka kwa vijana wanaosoma au waliomaliza katika Vyuo Vikuu hivyo. Kituo hiki kinatoa mazingira wezeshi kwa wanafunzi hao na watafiti mbalimbali katika kufanya tafiti na bunifu mbalimbali zikiwemo za Teknolojia zinazochipukia kama vile Block Chain.

6914c3457cf0840b4247e357d980329d4cd2c27df0db536ec33868226dade567

https://www.ega.go.tz/news/matumizi-ya-mfumo-wa-e-mrejesho-ni-takwa-la-kisheria-utumishi

Taasisi zote za Umma zatakiwa kujiunga na kutumia mfumo wa e-Mrejesho ili kuweza kutatua changamto mbalimbali zinazowakabili wananchi. Hayo yamesemwa na Naibu Katibu Mkuu Ofisi ya Rais, Menejimenti ya Utumishi wa Umma na Utawala Bora Bw. Xavier Daudi wakati akifunga kikao kazi cha mafunzo ya mfumo wa e-Mrejesho yaliyofanyika katika Ukumbi wa Makumbusho ya Taifa Oktoba4, 2024. "Kabla ya mwezi huu Oktoba kuisha taasisi zote za Umma ambazo bado hazijaanza kutumia mfumo wa e-Mrejesho zianze kuutumia mfumo huu na kuhakikisha kero zote zinazowasilishwa ndani ya mfumo zinafanyiwa kazi"amesema Daudi. Naibu Katibu Mkuu huyo amesema kuwa matumizi ya mfumo wa e-Mrejesho ni takwa la kisheria na sio maamuzi ya taasisi kutumia au kutotumia mfumo huo kwani kwakutokushughulikia kero zinazowasilishwa nikuwanyima wananchi haki za msingi. Aidha, Naibu Katibu Mkuu huyo ametaka viongozi wa taasisi zote za Umma kuhakikisha wanaimarisha dawati la mrejesho kwakuweka watumishi wenye weledi na wanaoweza kutunza siri. Vilevile amewataka viongozi wa Taasisi za Umma kuhakikisha maofisa mrejesho wote wanapatiwa mafunzo ya mara kwa mara ili kuwajengea uwezo wa kutatua changamoto mbalimbali zinazo wasilishwa kwenye dawati hilo la mrejesho. Akishukuru kwaniaba ya washiriki wote Mwenyekiti wa kikao kazi hicho Bw. Fadhili Sultani amesema kuwa anaishukuru Ofisi ya Rais - Utumishi pamoja na e-GA kwa kuandaa mafunzo hayo. Aidha, Mwenyekiti huyo ameomba hoja zote zilizowasilishwa kwa ajili ya kufanyiwa maboresho zifanyiwe kazi mapema na zinapokamilika wapate fursa ya kuupitia mfumo huo kabla haujaanza kutumika rasmi. Sultani pia ameomba watumishi wa taasisi nyingine ambao hawajapata fursa ya kuhudhuria mafunzo hayo wapatiwe nafasi ya kupitishwa kwenye mfumo huo ili waweze kutoa maoni yao. Naye Mkurugenzi wa Usimamizi wa Udhibiti na Usalama wa Mifumo ya TEHAMA wa Mamlaka ya Serikali Mtandao (e-GA) Bw. Silyvan Shayo amesema e-GA ipo tayari kushirikiana na Ofisi ya Rais - Utumishi na kuhakikisha maboresho yoye yanafanyiwa kazi kwa wakati kama wadau walivyoomba. Aidha, Shayo amesema kuwa mfumo wa e-Mrejesho unafanya kazi kwa ufanisi na unapatikana wakati wote kupitia simu za mkononi *152*00#, aplikesheni tumizi ya e-Mrejesho au tovuti www.emrejesho.gov.go.tz Kabla ya kumkaribisha mgeni rasmi Bi . Leila Mavika, Mkurugenzi wa Maadili kutoka Ofisi ya Rais Menejimeti ya Utumishi wa Umma na Utawala Bora amesema kuwa kundi hili la kwanza la maafisa waliopatiwa mafunzo hayo ni Maafisa Mrejesho na TEHAMA wapatao 105 ambao taasisi zao zinafanya vizuri katika kutumia mfumo wa e-Mrejesho.

23c4f46f92b1cb3ced03859b7a8b453eea0a7b19a44384310b39e18439b3d91e

https://www.ega.go.tz/news/rais-wa-zambia-atembelea-banda-la-maonesho-la-e-ga

Rais wa Zambia Mhe. Hakainde Hichilema, ametembelea banda la maonesho la Mamlaka ya Serikali Mtandao (e-GA) wakati wa Mkutano wa Serikali Dijitali Afrika (Africa Digital Government Conference), unaofanyika katika jiji la Lusaka nchini humo. Mhe. Hakainde amepokelewa na Balozi wa Tanzania nchini Zambia Lt. Gen. Mathew Edward Mkingule,na kuona mifumo mbalimbali ya kielekroniki iliyojengwa na kusanifiwa na e-GA ukiwemo mfumo wa Ofisi Mtandao (e-Office), Mfumo wa Usimamizi wa Shughuli za Taasisi (ERMS), Mfumo wa Baruapepe Serikali (GMS). Mkutano huo ni jukwaa muhimu linaloangazia matumizi ya teknolojia katika kuboresha utendaji wa serikali barani Afrika. Katika mkutano huo, wadau mbalimbali, wakiwemo viongozi wa serikali, wataalamu wa teknolojia, na washirika wa maendeleo, hukutana ili kujadili mikakati ya kuboresha mifumo ya kidijitali kwa ajili ya kutoa huduma bora kwa wananchi.

e8042f5dece2befa0ea0f83b3fc9ef3d5b42f4ee32e06d5f3ed7bab3fd39271e

https://www.ega.go.tz/news/e-ga-yatoa-elimu-ya-serikali-mtandao-kwa-viziwi

Mamlaka ya Serikali Mtandao (e-GA), imetoa elimu ya matumizi ya Serikali Mtandao kwa viziwi wakati wa maadhimisho ya Wiki ya Kimataifa ya Viziwi 2024, ambayo kitaifa yalifanyika mkoani Shinyanga Septemba hadi mwaka huu. Katika kongamano hilo, e-GA ilitoa elimu kuhusu Serikali Mtandao na namna inavyoweza kurahisisha upatikanaji wa huduma za Serikali kupitia mifumo mbalimbali ya TEHAMA kwa watu wenye mahitaji maalumu wakiwemo Viziwi. Moja ya mfumo uliowasilishwa ni Mfumo wa Huduma za Serikali kupitia Simu ya Mkononi (mGov), ambapo mwananchi anaweza kupata huduma mbalimbali za Serikali kupitia simu ya mkononi kwa kupiga namba ya msimbo *152*00#. Akizungumza katika kongamano hilo Afisa TEHAMA kutoka Mamlaka ya Serikali Mtandao (e-GA) Bw.Patrick Mdagano, amebainisha kuwa Mamlaka ya Serikali Mtandao inaendelea kubuni mifumo ambayo itarahisisha utoaji wa huduma kwa wananchi wa makundi yote katika jamii. “Kwa kutumia mfumo wa mGov ambao unapatikana hata kwenye simu ya kawaida ‘kiswaswadu’ kupitia namba ya msimbo *152*00# unaweza kupata huduma za serikali ukiwa mahali popote”, alifafanua Bw. Mdagano. Vilevile, Bw.Mdagano alieleza kuhusu mfumo wa e-Mrejesho unaotumika kama kiungo cha mawasiliano kati ya wananchi na Serikali, na kuwataka Viziwi kutumia mfumo huo kuwasilisha changamoto zinazowakabili katika upatikanaji wa huduma mbalimbali za Serikali, ili ziweze kupatiwa suluhisho kwa haraka katika taasisi husika. Mfumo wa e-Mrejesho unapatikana kwa njia tatu ambazo ni kupitia simu ya mkononi kwa kubofya *152*00# na kisha kuchagua namba 8 na kisha namba 2, njia zingine ni kupitia simu janja kwa kupakua Aplikesheni (Mobile App) ya e-Mrejesho inayopatikana kwenye Play Store na Apple Apps Store, na kwa njia ya Tovuti ya emrejesho.gov.go.tz. Naye Afisa Sheria wa e-GA Bw.Watson Kimbe alisema kuwa, Sheria ya Serikali Mtandao Na. 10 ya mwaka 2019, inatambua uwepo wa watu wenye mahitaji maalumu wakiwemo Viziwi katika utoaji wa huduma bora za Serikali Mtandao nchini. Aliongeza kuwa, kifungu cha 28 (e) cha sheria hiyo kinatoa malekezo kwa taasisi za umma kuweka mazingira rafiki ya utoaji wa huduma za serikali mtandao kwa watu wenye mahitaji maalumu. Kwa upande wake Mjumbe wa Bodi ya Utendaji kutoka Chama cha Viziwi Tanzania (CHAVITA), Subira Upurute ameipongeza Mamlaka ya Serikali Mtandao (e-GA) kwa jitihada zake za kuyafikia makundi yenye mahitaji maalumu. “Kwa miaka mingi iliyopita kundi la Viziwi limekuwa ni kundi la mwisho katika kupata taarifa mbalimbali, lakini tunaishukuru e-GA kwa kuwa karibu na kundi hili na kutujengea uelewa kuhusu dhana ya Serikali Mtandao”, alisema Bi.Upurute. Alibainisha kuwa, Serikali Mtandao imewasaidia Viziwi katika upatikanaji wa huduma mbalimbali za serikali ikiwemo ulipaji wa Ankara za umeme na maji kupitia simu ya mkononi. Aidha,Bi Upurute ameishukuru e-GA kwa kushiriki katika maadhimisho hayo ikiwa ni dhamira ya wazi ya Mamlaka ya Serikali Mtandao, kuunga mkono jitahada za CHAVITA katika kujenga ustawi wa Viziwi katika ulimwengu wa kidijiti.

abfc551b8306c2ce58733fa80313f7bd5fd42c79212b06a4d0b8315b9f0e4c27

https://www.wrrb.go.tz/

Waziri mkuu wa Tanzania, Mh.Kassim Majaliwa Majaliwa akihutubia wananchi waliohudhuria mkutano wa hadhara uliofanyika tarehe 12 Mei 2024 katika ghala la KYECU wilayani Kyela,Mbeya. Waziri Mkuu wa Tanzania, Mhe.Kassim Majaliwa Majaliwa akipata maelezo kutoka kwa mkulima wa Kakao na mmiliki wa Gari na NYumba aliyenufaika na ngezeko la bei kutokana na matumizi ya Mfumo wa Stakabadhi za Ghala wakati wa ziara Wilayani Kyela. Waziri Mkuu wa Tanzania, Mhe.Kassim Majaliwa Majaliwa akipata maelezo kutoka kwa mkulima wa Kakao na mmiliki wa Pikipiki aliyenufaika na ongezeko la bei kutokana na matumizi ya Mfumo wa Stakabadhi za Ghala wakati wa ziara Wilayani Kyela. Mh. Kassim Majaliwa Majaliwa, Waziri Mkuu wa Tanzania akikagua matunda ya Kakao katika moja ya shamba wakati wa ziara Walayani Kyela. Mkuu wa Mkoa wa Mwanza Mhe. Amos Makalla akisalimu wajumbe waliohudhuria kikao cha wadau kujadili maandalizi ya mauzo ya Choroko na Dengu kwa kutumia mfumo wa stakabadhi za ghala msimu 2024 Katibu Mkuu wa Wizara ya Viwanda na Biashara Dkt.Hashil Abdallah akikagua ghala la Chihonda lililopo Wilayani Masasi Mkoani Mtwara Mkurugenzi Msaidizi Idara ya Maendeleo ya Biashara, Wizara ya Viwanda na Biashara Dkt. Hanifa Mohamed pamoja na Mkurugenzi Mtendaji wa Bodi ya Usimamizi wa Stakabadhi za Ghala (WRRB) Ndg.Asangye Bangu wakipokea taarifa ya utekelezaji wa mfumo wa Stakabadhi za Ghala kwa mazao ya korosho na Ufuta msimu wa 2023/2024 kutoka kwa Mkuu wa Wilaya ya Mkuranga Mhe.Khadija Nasri katika Ofisi za Mkuu wa Wilaya hiyo Januari 04,2024. Leo tarehe 1 Septemba 2023 Naibu Waziri wa viwanda na biashara Mhe. Exaud Kigahe (Mb) amefunga mafunzo ya watendaji wa ghala yaliyofanyika katika ukumbi wa Kilimanjaro uliopo viwanja vya sabasaba jijini Dar es Salaam. Naibu Waziri wa Viwanda na Biashara Mhe. Exaud Kigahe (katikati waliokaa) aliyekuwa mgeni rasmi katika ufungaji wa mafunzo ya watendaji wa ghala katika picha ya pamoja na viongozi na wahitimu. Kutoka kushoto ni mwenyekiti Jumuiya ya Wazazi CCM Wilaya ya Temeke Komredi Hamis Slim, Naibu Mrajis wa Ushirika Bw. Collins Nyakunga, Mkuu wa Wilaya ya Temeke Mhe. Mobhare Matinyi, Kaimu Mkurugenzi Mtendaji Bodi ya Usimamizi wa Stakabadhi za Ghala Bw. Asangye Bangu, Kaimu Mwenyekiti wa Bodi ya Wakurugenzi wa Bodi ya Usimamizi wa Stakabadhi za Ghala Bw. Alex Ndikile, Mkurugenzi Mkuu wa Mamlaka ya Maendeleo ya Biashara Bi. Latifa M. Khamis na Katibu wa Umoja wa Waendesha ghala Bi. Doreen Njau. Waliosimama ni wawakilishi wa wahitimu wa mafunzo hayo. Leo tarehe 28 Agosti 2023 mkuu wa wilaya ya Ubungo Mhe. Hashim Komba amefungua mafunzo ya watendaji wa ghala yaliyofanyika katika ukumbi wa Kilimanjaro uliopo viwanja vya sabasaba jijini Dar es Salaam. Bodi ya Stakabadhi za Ghala ni taasisi iliyochini ya wizara ya viwanda na biashara. Taasisi hii ilianzishwa chini ya Warehouse Receipts Act No. 10 ya mwaka 2005 na Act No 3 ya 2015 iliyorekebishwa 2016. Kazi ya taasisi ni kusimamia na kuhamasisha matumizi ya mfumo wa stakabadhi ghalani unaohakikisha...

c506c2c60dcc5cf4abd2623c16c0a36c10c207f8c10a0c77e85752081f1a973c

http://nhif.or.tz/

SW EN Jamhuri ya Muungano wa Tanzania Mfuko wa Taifa wa Bima ya Afya Uhakika wa Matibabu kwa Wote Mwanzo Kuhusu Sisi Dhamira na Dira Anuani za Ofisi Bodi ya Wakurugenzi Muundo wa Taasisi Huduma Mikopo kwa Vituo vya Matibabu Mpango wa Dunduliza Huduma za Ziada Kitita cha Mafao Usajili wa Vituo taratibu za usajili Nyaraka Mbalimbali Sheria na Miongozo Clients Service Charter Whistle Blowing Policy Maswali na Majibu Taarifa kwa Umma Vipeperushi Majarida Ripoti Ripoti Kituo cha Habari Matangazo Makala za Video Maktaba ya Picha Maktaba ya Video Usajili Mtandaoni NHIF APP Fomu Fomu Hewani Huduma Accredited Vituo Maswali Kadi yangu Uhakika wa Matibabu Soma zaidi Huduma kiganjani Soma zaidi Bima ya Afya kwa Wote Soma zaidi Kitita cha Mafao Soma zaidi . Soma zaidi . Soma zaidi . Soma zaidi . Soma zaidi . Soma zaidi . Soma zaidi . Soma zaidi . Soma zaidi . Soma zaidi . . Soma zaidi , Soma zaidi , , Soma zaidi . . Soma zaidi , , Soma zaidi , , Soma zaidi n. , Soma zaidi Previous Next Habari KUGHUSHI NYARAKA ZA WATEGEMEZI CHANGAMOTO KWA NHIF BODI YA NHIF YAONYA SUALA LA UDANGANYIFU WATOA HUDUMA WATAKIWA KUTOA TAARIFA SAHIHI KWA WANACHAMA BIMA YA AFYA NI MUHIMU KWA UHAKIKA WA MATIBABU - MAKALLA HUDUMA ZA KIDIJITALI ZAWAFURAHISHA WANACHAMA WA NHIF SABASABA WABUNGE WAPATA SEMINA KUHUSU BIMA YA AFYA KWA WOTE Wafikieni wananchi walipo wajiunge na NHIF- Muhimbi NHIF LINDENI UHAI WA MFUKO- WAZIRI UMMY Previous Next Matangazo TANGAZO KWA UMMA, NJIA YA KULIPIA MCHANGO WA NHIFA May 09,2024 MABORESHO YA KITITA CHA MAFAO KWA WANUFAIKA WA MFUKO WA TAIFA WA BIMA YA AFYA Feb 28,2024 TAARIFA KWA UMMA - KUKANUSHA TAARIFA ZA UPOTOSHAJI ZINAZOSAMBAA KUHUSU USAJILI WA WATOTO KUPITIA MPANGO WA TOTO AFYA KADI Feb 06,2024 Habari na Muhtasari Oct 20, 2024 TUWAFIKIE WANANCHI WOTE KWENYE BIMA YA AFYA - DKT. NAGU Oct 14, 2024 NHIF WALA KIAPO CHA KUWATUMIKIA WATANZANIA KWA UADILIFU Oct 14, 2024 Mifumo NHIF kuondoa malalamiko- Dkt. Isaka Sep 17, 2024 JIPANGENI UTEKELEZAJI WA BIMA YA AFYA KWA WOTE – KATIBU MKUU Zaidi Katika NHIF Habari Nifanyaje? Nifanyeje endapo Kadi yangu imekataliwa hospitalini? Nawezaje kubadilisha mtegemezi? Nawezaje kupata fao la Mstaafu? Nifanye nini ili nipate kadi nyingine baada ya kupoteza niliyo nayo? Nifanye nini ili kusajiliwa na NHIF?

e981bb19a06973a5fb8f0d51110d1d072314afd66dd955cd430d9397237e7b4a

https://www.ega.go.tz/innovations

Mamlaka ya Serikali Mtandao ni taasisi ya umma iliyoundwa kwa Sheria ya Serikali Mtandao Na. 10 ya mwaka 2019 ili kuratibu, kusimamia na kukuza jitihada za Serikali Mtandao na kuhimiza utekelezaji wa Sera, Sheria, Kanuni, Viwango na Miongozo ya Serikali Mtandao kwa taasisi za umma. Huduma zetu zimesanifiwa na kutengenezwa na watalamu wetu kwa lengo la kuandaa mazingira wezeshi kwa taasisi za umma ili kutumia miundombinu na mifumo shirikishi ya pamoja kwa utoaji huduma bora kwa umma. Serikali imeboresha na inaendelea kuboresha miundombinu na mifumo ya TEHAMA ili kurahisisha utoaji wa huduma kwa njia ya mtandao kwa umma kwa uwazi na kwa gharama nafuu. Sehemu hii inakupa Hotuba, Taarifa kwa umma, Maktaba ya Video na Picha, Habari, Kutoka Magazetini na Makala, Video na Picha za Matukio mbalimbali. e-GA inanunua huduma au bidhaa zenye ubora, kwa wakati na kwa gharama nafuu ili kukidhi mahitaji yake kwa kuzingatia Sheria ya ununuzi Na.7 ya mwaka 2011 na Kanuni zake za mwaka 2013 Menyu hii imesheheni machapisho ya Sera, Sheria, Mpango Mkakati, Kanuni, Mkataba kwa Mteja, Fomu, Majarida na Ripoti mbalimbali. Miongozo na Viwango vya Serikali Mtandao vimetayarishwa na kuwekwa hadharani kwa lengo la kusaidia taasisi za umma na wadau wengine kutoa huduma za serikali mtandao zinazoaminika na kwa gharama nafuu zaidi. Kikao Kazi cha Serikali Mtandao kinalenga kuonesha jitihada mbalimbali za Serikali Mtandao zilizofanyika, zinazoendelea na zilizopangwa kufanyika ndani ya Serikali na kubainisha changamoto na fursa zilizopo na kuzitafutia ufumbuzi. e-GA inatoa mafunzo mbalimbali ya kuwajengea uwezo Maofisa TEHAMA na watumishi wengine wa Umma ili kurahisisha utekelezaji wa jitihada za Serikali Mtandao nchini Tanzania. Blogu hii imetengenezwa ili kueleza huduma na matukio mbalimbali ya Serikali Mtandao Kazi inaendelea

26f154ee870bd625bf198e709612b9b5995560a7094ceac18a84a4c26437cb27

https://tzegovernment.tumblr.com/

Wananchi kupata huduma kidigitali popote walipo Mkurugenzi Mkuu wa Mamlaka ya Serikali Mtandao (e-GA) Dkt. Jabiri Kuwe Bakari akizungumza na waandishi wa habari mara baada ya ufunguzi wa mafunzo ya siku moja kuhusu umuhimu wa utekelezaji wa Sheria ya Serikali Mtandao kwa Wakuu wa Idara na Vitengo vya TEHAMA Serikalini yaliyofanyika leo katika Ukumbi wa Chuo cha Sayansi ya Kompyuta, Habari na Mawasiliano DODOMA Mkurugenzi wa TEHAMA Serikalini, Bw. Priscus Kiwango akitoa neno la utangulizi kabla ya kumkaribisha mgeni rasmi kufungua mafunzo ya siku moja kuhusu umuhimu wa utekelezaji wa Sheria ya Serikali Mtandao kwa Wakuu wa Idara na Vitengo vya TEHAMA Serikalini yaliyofanyika leo katika Ukumbi wa Chuo cha Sayansi ya Kompyuta, Habari na Mawasiliano DODOMA. Mkurugenzi wa Usimamizi wa Rasilimaliwatu Serikalini, ACP Ibrahim Mahumi akizungumza na Wakuu wa Idara na Vitengo vya TEHAMA Serikalini wakati wa ufunguzi wa mafunzo ya siku moja kuhusu umuhimu wa utekelezaji wa Sheria ya Serikali Mtandao kwa niaba ya Katibu Mkuu, Ofisi ya Rais, Menejimenti ya Utumishi wa Umma na Utawala Bora, yaliyofanyika leo katika Ukumbi wa Chuo cha Sayansi ya Kompyuta, Habari na Mawasiliano DODOMA. ## Sheria na Kanuni za Serikali Mtandao (Serikali ya Kidigitali) zinasaidia Matumizi Sahihi ya TEHAMA Serikalini ## Wakuu wa Idara/Vitengo Vya TEHAMA Serikalini Wajengewa Uwezo Fanya hivi kupata nafasi za kazi Serikalini Huduma za Serikali Kidigitali Fuatilia kipindi hiki cha Sheria ya Serikali Mtandao ili kujua Matakwa ya sheria hii kwa wadau wa Serikali Mtandao Nchini. Mfumo wa Bunge Mtandao ulivyosaidia Bunge kipindi cha Covid-19 e-Ticketing yarahisisha utendaji kazi TRC,MSCL na NSSF ERMS ni mfumo shirikishi wa kusimamia Shughuli na Rasilimali za Taasisi wenye moduli 20 zinazowasiliana na Kuunganisha Shughuli za Idara na Vitengo ndani na kati ya Taasisi.Tazama moduli hizo zinavyofanya kazi. Majukumu ya Mamlaka ya Serikali Mtandao katika utekelezaji wa Sheria ya Serikali Mtandao 2019 Mamlaka ya Serikali Mtandao inawatakia maadhimisho mema ya Sikukuu ya Muungano Fuatilia jinsi Sheria ya Serikali Mtandao inavyoleta thamani ya uwekezaji kwenye TEHAMA Wajumbe wa Kamati ya kudumu ya Bunge, Tawala na Serikali za Mitaa wakiwa katika picha ya pamoja na Menejimenti pamoja na watumishi wa Wakala ya Serikali Mtandao DODOMA mara baada ya kikao leo Oktoba 30, 2019 Waziri wa Nchi, Ofisi ya Rais, Utumishi na Utawala Bora, Mhe. Kapt. (Mst) George H. Mkuchika (Mb) akielezea manufaa ya TEHAMA kwa Serikali na wananchi wakati wa Kikao na Menejimenti ya Wakala leo Oktoba 30, 2019 katika Makao Makuu ya e-GA DODOMA

edc2402654414367c684c115bfcf2f335da4495a891e81d536c5ed403bb8ebe3

https://www.ega.go.tz/sitemap

Mamlaka ya Serikali Mtandao ni taasisi ya umma iliyoundwa kwa Sheria ya Serikali Mtandao Na. 10 ya mwaka 2019 ili kuratibu, kusimamia na kukuza jitihada za Serikali Mtandao na kuhimiza utekelezaji wa Sera, Sheria, Kanuni, Viwango na Miongozo ya Serikali Mtandao kwa taasisi za umma. Huduma zetu zimesanifiwa na kutengenezwa na watalamu wetu kwa lengo la kuandaa mazingira wezeshi kwa taasisi za umma ili kutumia miundombinu na mifumo shirikishi ya pamoja kwa utoaji huduma bora kwa umma. Serikali imeboresha na inaendelea kuboresha miundombinu na mifumo ya TEHAMA ili kurahisisha utoaji wa huduma kwa njia ya mtandao kwa umma kwa uwazi na kwa gharama nafuu. Sehemu hii inakupa Hotuba, Taarifa kwa umma, Maktaba ya Video na Picha, Habari, Kutoka Magazetini na Makala, Video na Picha za Matukio mbalimbali. e-GA inanunua huduma au bidhaa zenye ubora, kwa wakati na kwa gharama nafuu ili kukidhi mahitaji yake kwa kuzingatia Sheria ya ununuzi Na.7 ya mwaka 2011 na Kanuni zake za mwaka 2013 Menyu hii imesheheni machapisho ya Sera, Sheria, Mpango Mkakati, Kanuni, Mkataba kwa Mteja, Fomu, Majarida na Ripoti mbalimbali. Miongozo na Viwango vya Serikali Mtandao vimetayarishwa na kuwekwa hadharani kwa lengo la kusaidia taasisi za umma na wadau wengine kutoa huduma za serikali mtandao zinazoaminika na kwa gharama nafuu zaidi. Kikao Kazi cha Serikali Mtandao kinalenga kuonesha jitihada mbalimbali za Serikali Mtandao zilizofanyika, zinazoendelea na zilizopangwa kufanyika ndani ya Serikali na kubainisha changamoto na fursa zilizopo na kuzitafutia ufumbuzi. e-GA inatoa mafunzo mbalimbali ya kuwajengea uwezo Maofisa TEHAMA na watumishi wengine wa Umma ili kurahisisha utekelezaji wa jitihada za Serikali Mtandao nchini Tanzania. Blogu hii imetengenezwa ili kueleza huduma na matukio mbalimbali ya Serikali Mtandao Mtandao wa Mawasiliano Serikalini (GovNet) Kuhifadhi Mifumo Mfumo wa Ofisi Mtandao (GeOS) Mfumo wa Usimamizi wa Mafunzo na Semina (TSMS) e-Vibali Huduma kwa Mteja Tovuti ya Huduma za TEHAMA Serikalini (GISP) Mfumo wa Huduma za Serikali kupitia Simu za Mkononi (mGov) Mfumo wa Baruapepe Serikalini (GMS)

e394dd88125c8975cd810c33bd10fe08e4b265323726b36854ff7d42caf5669e

https://www.ega.go.tz/terms-and-conditions

Kanuni na Masharti yafuatayo yanasimamia matumizi yote ya Tovuti, tovuti za mifumo na huduma ndani ya tovuti hii na taarifa na data zote za mifumo na huduma za Mamlaka ya Serikali Mtandao (e-GA). Huduma zetu zinatolewa kwa sharti la kukubalika kila marekebisho ya kanuni na masharti yaliyomo na kanuni nyingine za uendeshaji, sera, notisi na taratibu zitakazochapishwa na e-GA kila baada ya muda. Tambua kuwa tunaweza kuhuisha tovuti hii pamoja na huduma yetu na kanuni hizi zitatumika kwa uhuishaji wowote. Tafadhali soma makubaliano haya kwa makini kabla ya kutumia au kupata huduma zetu. Kwa kupata au kutumia sehemu yoyote ya huduma zetu, unakubali kufungwa na kanuni na masharti ya makubaliano haya. Iwapo hukubaliani na kanuni na masharti yote ya mkataba huu, hutaweza kupata au kutumia huduma yetu yoyote. **Marekebisho katika kanuni na masharti:** Kanuni na masharti yanaweza kubadilika wakati wowote bila ya taarifa. Nakala ya hivi karibuni ya kanuni na masharti ya Mamlaka itawekwa kwenye tovuti au zinaweza kuombwa wakati wowote kwa kuwasiliana na eGA

7a5e481f2dbfeb2c710dc98fc0825a5d8437a780b4eb629cb102c182e0c62ca4

https://www.ega.go.tz/copyright

Mamlaka ya Serikali Mtandao ni taasisi ya umma iliyoundwa kwa Sheria ya Serikali Mtandao Na. 10 ya mwaka 2019 ili kuratibu, kusimamia na kukuza jitihada za Serikali Mtandao na kuhimiza utekelezaji wa Sera, Sheria, Kanuni, Viwango na Miongozo ya Serikali Mtandao kwa taasisi za umma. Huduma zetu zimesanifiwa na kutengenezwa na watalamu wetu kwa lengo la kuandaa mazingira wezeshi kwa taasisi za umma ili kutumia miundombinu na mifumo shirikishi ya pamoja kwa utoaji huduma bora kwa umma. Serikali imeboresha na inaendelea kuboresha miundombinu na mifumo ya TEHAMA ili kurahisisha utoaji wa huduma kwa njia ya mtandao kwa umma kwa uwazi na kwa gharama nafuu. Sehemu hii inakupa Hotuba, Taarifa kwa umma, Maktaba ya Video na Picha, Habari, Kutoka Magazetini na Makala, Video na Picha za Matukio mbalimbali. e-GA inanunua huduma au bidhaa zenye ubora, kwa wakati na kwa gharama nafuu ili kukidhi mahitaji yake kwa kuzingatia Sheria ya ununuzi Na.7 ya mwaka 2011 na Kanuni zake za mwaka 2013 Menyu hii imesheheni machapisho ya Sera, Sheria, Mpango Mkakati, Kanuni, Mkataba kwa Mteja, Fomu, Majarida na Ripoti mbalimbali. Miongozo na Viwango vya Serikali Mtandao vimetayarishwa na kuwekwa hadharani kwa lengo la kusaidia taasisi za umma na wadau wengine kutoa huduma za serikali mtandao zinazoaminika na kwa gharama nafuu zaidi. Kikao Kazi cha Serikali Mtandao kinalenga kuonesha jitihada mbalimbali za Serikali Mtandao zilizofanyika, zinazoendelea na zilizopangwa kufanyika ndani ya Serikali na kubainisha changamoto na fursa zilizopo na kuzitafutia ufumbuzi. e-GA inatoa mafunzo mbalimbali ya kuwajengea uwezo Maofisa TEHAMA na watumishi wengine wa Umma ili kurahisisha utekelezaji wa jitihada za Serikali Mtandao nchini Tanzania. Blogu hii imetengenezwa ili kueleza huduma na matukio mbalimbali ya Serikali Mtandao Hakimiliki ©2020. Mamlaka ya Serikali Mtandao. Haki zote zimehifadhiwa. Imesanifiwa, Imetengenezwa, na Inaendeshwa na Mamlaka ya Serikali Mtandao (e-GA) GovNet Kuhifadhi Mifumo GeOS TSMS e-Vibali Huduma kwa Mteja GISP mGov GMS ERMS

c477ca731bef583b3fb268ac5d9023b956e4678054420cac4457e4a894b91327

https://www.vpo.go.tz/news/dkt-mpango-wizara-ya-kilimo-ihakikishe-wakulima-wa-tumbaku-wananufaika

Makamu wa Rais wa Jamhuri ya Muungano wa Tanzania Mhe. Dkt. Philip Mpango ameitaka Wizara ya Kilimo kuendelea kuchukua hatua katika kuhakikisha wakulima wa zao la tumbaku wananufaika na zao hilo pasipo unyonyaji kutoka kwa makampuni na watu binafsi. Makamu wa Rais amesema hayo wakati akizungumza na wananchi wa Magiri akiwa katika ziara ya kikazi Wilayani Uyui mkoani Tabora. Amesema ni muhimu hatua kuchukuliwa ili kulinda zao la tumbaku pamoja na kuwalinda wakulima ikiwemo kudhibiti mfumo wa ulanguzi (kangomba) na kufuatilia makampuni ambayo yanayodaiwa na wakulima. Aidha amesisitiza kufuatwa kwa utaratibu uliowekwa na serikali katika utoaji wa mbolea ya ruzuku kwa mazao ikiwemo zao la tumbaku. Aidha ameiagiza Wizara ya Mambo ya Ndani ya Nchi kupitia Jeshi la Uhamiaji kuweka mkazo katika kudhibiti wahamiaji haramu katika wilaya hiyo pamoja na kuongeza kasi ya utoaji wa vitambulisho vya Taifa kwa wananchi wa maeneo ya mipakani. Pia ameiagiza Wizara ya Habari, Mawasiliano na Teknolojia ya Habari kupitia Mfuko wa Mawasiliano kwa Wote (UCSAF) kutatua changamoto ya mawasiliano katika Wilaya ya Uyui ili kurahisisha shughuli za kiuchumi wilayani humo. Makamu wa Rais amewasihi wananchi wa Wilaya hiyo kuishi katika misingi ya maadili na kuachana na masuala ya unyanyasaji wa kijinsia pamoja na ukatili kwa watoto. Amesema Serikali imejenga miundombinu ya elimu ya kisasa hivyo ni vema kutumika kwa kuhakikisha watoto wote wanapata elimu ikiwemo walemavu. Makamu wa Rais akiwa Wilayani Uyui ameweka jiwe la msingi ujenzi wa ukumbi wa mikutano wa Halmashauri ya Wilaya ya Uyui unaogharimu shilingi milioni 700 ambao unatarajiwa kutumika kama chanzo cha mapato ya ndani ya Halmashauri hiyo kupitia ukodishaji. Waziri wa Kilimo Hussein Bashe amesisitiza azma ya serikali ya kutoa ruzuku kwa mkulima moja kwa moja ili kuondoa urasimu na matumizi yasiyo sahihi ya fedha hizo. Amesema kwa sasa wakulima wa zao la tumbaku wataanza kuingia mikataba ya muda mrefu ya miaka mitatu na makampuni ya ununuzi ili kuwaondolea mzigo wa ulipaji madeni wanaopata wakulima katika msimu mmoja. Makamu wa Rais anaendelea na ziara ya kikazi mkoani Tabora kwa lengo kukagua shughuli za maendeleo, kuzindua miradi ya maendeleo na kusikiliza changamoto za wananchi.

d9ee6e19b2141b09d99b7160bce2659c8fe7ea57ccc3574de9ed980868cd1e3c

https://www.vpo.go.tz/news/makamu-wa-rais-ahimiza-viongozi-kufundisha-jamii-maadili-mema

Makamu wa Rais wa Jamhuri ya Muungano wa Tanzania Mhe. Dkt. Philip Mpango amesema suala la kuhakikisha jamii inaishi katika maadili mema linahitaji ushirikiano wa pamoja wa serikali na wananchi wote. Makamu wa Rais amesema hayo wakati akiwahutubia wananchi wa Wilaya ya Tabora katika Mkutano wa hadhara uliyofanyika katika Uwanja wa Chipukizi Manispaa ya Tabora. Amewasihi viongozi wa dini kuhakikisha walimu wa dini wanapatikana mashuleni na kufundisha maadili mema ili kubaliana na vitendo viovu ikiwemo mauaji pamoja na ukatili kwa watoto. Amehimiza viongozi wa vyama vya siasa, viongozi wa mila, viongozi wa serikali, wazazi na walezi kuongeza jitihada katika kufundisha maadili maadili mema kwa jamii. Makamu wa Rais amempongeza Mkuu wa Mkoa wa Tabora Paul Chacha na kamati ya ulinzi na usalama ya mkoa huo kwa kufanikisha kuwakamata wahusika wa utekaji na mauaji katika mkoa huo. Amewataka kuendelea kuongeza juhudi kudhibiti uhalifu na kuwafikisha katika vyombo vya sheria wahusika wote. Aidha Makamu wa Rais amekemea vitendo vya uharibifu wa miundombinu ya barabara mkoani Tabora ambapo ameagiza kuanzia ngazi ya viongozi wa serikali za mitaa kuwakamata wahusika na kuwafikisha katika vyombo vya sheria. Pia ametoa wito kwa madereva na watumiaji wa barabara kuzingatia sheria za usalama barabarani ili kukabiliana na ajali za barabarani zinazogharimu maisha ya watu. Ametoa rai kwa askari wa usalama barabarani katika mikoa yote nchini kuendelea kufanya kazi za doria na kuwachukulia hatua wote wanaokiuka sheria za barabarani. Makamu wa Rais amewahimiza wananchi wa mkoa wa Tabora kulinda na kuhifadhi mazingira ili kuepukana na mabadiliko ya tabianchi. Ametoa msisitizo wa matumizi ya nishati safi ya kupikia kwa wananchi hao ili kuokoa mazingira na kulinda afya zao. Halikadhalika Makamu wa Rais amemuagiza Waziri wa Kilimo Mhe. Hussein Bashe kuangalia namna makampuni ya ununuzi wa tumbaku yatakavyoweza kuwasaidia wakulima wa zao hilo nishati safi ya kupikia pamoja na kushiriki katika kugharamia namna bora ya kukausha tumbaku. Makamu wa Rais amewataka Viongozi na Watumishi wa umma kuacha tabia za kukaa ofisi pekee bali wawatembelee wananchi katika maeneo yao ili kufahamu zaidi changamoto zinazowakabili. Awali Makamu wa Rais ameweka Jiwe la Msingi Mradi wa Ujenzi wa Jengo la Abiria katika Uwanja wa Ndege Tabora pamoja na ukarabati wa uwanja huo unaogharimu shilingi bilioni 24.6.

26ce9ff4a29eefbb2119e743fc67f04a5e2df0dde79246ddbe71bdb757efeb63

https://www.vpo.go.tz/news/dkt-mpango-serikali-kuendelea-kuboresha-huduma-za-kijamii

Makamu wa Rais wa Jamhuri ya Muungano wa Tanzania Mhe. Dkt. Philip Mpango leo tarehe 08 Oktoba 2024 ameanza ziara ya kikazi ya siku nne mkoani Tabora. Ziara ya Makamu wa Rais imeanzia Wilaya ya Igunga ambapo amezungumza na wananchi waliojitokeza kumpokea katika eneo la barabara ya Mwanzugi wilayani humo. Makamu wa Rais amewapongeza wananchi wa Igunga kwa kufanya kazi kwa bidii na kuwa wazalishaji wazuri na muhimu wa mazao ya chakula, biashara pamoja na ufugaji. Amesema serikali itaendelea kuboresha huduma za kijamii katika Wilaya hiyo zikiwemo huduma za maji, elimu, afya na miundombinu ili kurahisisha shuguli za kiuchumi wilayani humo. Makamu wa Rais ameiagiza Ofisi ya Rais - TAMISEMI kushughulikia ujenzi wa soko la kisasa na kituo cha mabasi cha Wilaya ya Igunga kutokana na mahitajio ya wananchi. Pia amesema kutokana na upungufu wa watumishi katika katika sekta mbalimbali wilayani humo, TAMISEMI inapaswa kutoa kipaumbele kwa wilaya hiyo wakati wa upangaji wa watumishi. Aidha Makamu wa Rais amewasihi wananchi wa maeneo hayo kuweka mkazo katika kuhakikisha watoto wanapata elimu mashuleni badala ya kuwaruhusu kushiriki katika shughuli za uchimbaji wa madini migodini. Vilevile Makamu wa Rais amewataka viongozi hususani wabunge wa maeneo hayo kuendelea kutoa elimu na hamasa ya mitungi ya gesi ili kwa wananchi ili kuchagiza azma ya matumizi ya nishati safi ya kupikia kwa lengo la uhifadhi wa mazingira na afya za wananchi. Makamu wa Rais amewahimiza wananchi wa Wilaya ya Igunga kujitokeza katika kushiriki uchaguzi wa serikali za mitaa unaotarajiwa kufanyika mwezi Novemba 2024 ili kuchagua viongozi bora watakaoshirikiana na wananchi katika shughuli za maendeleo. Kwa upande wake, Waziri wa Kilimo Mhe. Hussein Bashe amesema serikali itaendelea kumlinda mkulima kwa kuanzisha mfumo wa stakabadhi ghalani kwa mazao yanayolimwa wilayani humo na maeneo mengineyo ikiwemo mazao jamii ya mikunde kama vile mbaazi, choroko na dengu. Amesema lengo la kuanzisha mfumo huo ni kuondokana na madalali ambao hununua mazao kwa bei ya chini zaidi ya soko.

e00c8d9f0ca00386b5fe1a0ee8ff748c7b31730ea31c016295c01dd3ace3bef1

https://www.vpo.go.tz/news/makamu-wa-rais-aitaka-wizara-kutumia-ziwa-victoria-kutatua-ukosefu-wa-maji

Makamu wa Rais wa Jamhuri ya Muungano wa Tanzania Mhe. Dkt. Philip Mpango ameitaka Wizara ya Maji kuendelea na kasi ya usambazaji maji kutoka Ziwa Victoria ili kutatua adha ya ukosefu maji waliyopata wananchi kwa muda mrefu. Makamu wa Rais amesema hayo mara baada ya kuweka Jiwe la Msingi Mradi wa Maji Bukene unaogharimu shilingi bilioni 29.3 katika hafla iliyofanyika Kijiji cha Uduka Wilaya ya Nzega akiwa ziarani mkoani Tabora. Ameipongeza Wizara ya Maji kwa kazi kubwa inayofanya kuhakikisha maeneo yaliokabiliwa na changamoto ya maji yanafikiwa hususani kwa kutumia chanzo cha ziwa Victoria. Katika hafla hiyo Makamu wa Rais amewaasa wananchi wa Tabora kuongeza juhudi katika kutunza mazingira ili kukabiliana na mabadiliko ya tabianchi. Ameitaka Wakala wa Misitu Nchini (TFS) kuhakikisha miche inapatikana ili kuwezesha wananchi kupanda miti wakati huu kipindi cha mvua kinapokaribia. Amewahimiza viongozi kuongoza juhudi za upandaji miti na wananchi kupanda miti katika maeneo yao ikiwemo ya kivuli na matunda. Aidha Makamu wa Rais amehimiza umuhimu wa kampeni ya kuwahamasisha wanafunzi wakati wakiwa masomoni kuwa na mti waliopanda na kuutunza ili wajifunze umuhimu wa kuhifadhi mazingira. Vilevile Makamu wa Rais amesihi wananchi wa Bukene kushiriki uchaguzi wa Serikali za Mitaa wa mwaka 2024 na Uchaguzi Mkuu wa mwaka 2025 kwa amani na utulivu. Mradi wa Maji Bukene unatarajia kunufaisha wananchi 85,607 ukiwa na mtandao wa bomba za kilomita 193.5 ukitarajiwa kuwa na vituo vya kuchotea maji 91. Katika hatua nyingine Makamu wa Rais ameweka Jiwe la Msingi Mradi wa Ujenzi wa Mabwawa ya Kutibu Majitaka uliopo eneo la Uchama Wilaya ya Nzega unaogharibu shilingi bilioni 1.5 unaotarajiwa kudumu kwa miaka zaidi ya 20. Makamu wa Rais amesisitiza mradi huo kutumika katika kilimo cha umwagiliaji ili kuwa na manufaa zaidi na kuhakikisha maji hayo hayapotei bure. Vilevile Makamu wa Rais amezungumza na wananchi wa Nzega Mjini katika eneo la Sokoni ambapo amesisitiza wafanyabiashara wadogo katika soko hilo watapewa kipaumbele cha kupata vizimba baada ya soko la kisasa kujengwa.

4cc0271f16f1cc4f1dbe3763ba2232c958109bae4661e6f67e81c922d966409a

https://www.vpo.go.tz/news/mawaziri-waazimia-kulindwa-kwa-mazingira-ya-ziwa-tanganyika

Serikali ya Tanzania imesema Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis ametoa wito kwa Nchi Wanachama wa Ziwa Tanganyika kuendelea kulinda ziwa hili ili lisaidie katika shughuli za kijamii. Ametoa wito huo wakati akizungumza wakati wa Mkutano wa Tatu wa Mawaziri wa Nchi Wanachama wa Ziwa Tanganyika zinazoundwa na Tanzania, Zambia, Burundi na Jamhuri ya Kidemokrasia ya Congo (DRC) wa kujadili kuongezeka kwa kina cha ziwa hilo uliofanyika jijini Dar es Salaam. Mhe. Khamis amesema kuwa pamoja na changamoto hizo, zipo hatua mbalimbali ambazo Serikali ya Tanzania inachukua ili kuhakikisha Ziwa Tanganyika linakuwa salama kimazingira. Amesema Serikali imekuwa ikihimiza wananchi hususan wale wanaozunguka ziwa hilo kupanda miti katika maeneo yanayolizunguka ili kupunguza kutokea kwa mmomonyoko wa udongo na kuathiri bonde la ziwa. Halikadhalika, Naibu Waziri Khamis amesema kuwa ili kukabiliana na changamoto ya uvuvi usio endelevu na zisizo rasmi ambazo kwa kiwango kikubwa zinachangia katika uharibifu wa mazingira. “Kama nchi tunasimamia Sheria za Uvuvi ili wananchi wetu waweze kuzifuata ili lengo la kupunguza athari za mabadiliko ya tabianchi litimie na hatimaye maji haya ya ziwa yawe yanapungua siku hadi siku,“ amesisitiza. Katika hatua nyingine, nchi nne zinazozunguka Ziwa Tanganyika zimekubaliana kulinda ziwa hil kwa kuanzisha mfumo wa taarifa za hali ya hewa na tahadhari za mapema ili kuimarisha mbinu za kukabiliana na athari zitokanazo na mabadiliko ya tabianchi. Akizungumza wakati wa kufunga Mkutano wa Tatu wa Mawaziri wa Nchi Wanachama wa Ziwa Tanganyika jijini Dar es Salaam, Mwenyekiti wake Mhe. Mike Mposha amesema nchi hizo pia zimeweka mpango imara wa hali ya dharura na maafa kwa wananchi waishio katika bonde la ziwa hilo. Mhe. Mposha ambaye pia ni Waziri wa Uchumi wa Kijani na Mazingira alisema umefika wakati wa kutekeleza mipango ya kurejesha maeneo yaliyoharibika na kuhakikisha kuwa hifadhi ya mazingira ya bonde inakuwa endelevu na kuwanufaisha wananchi hao. Aidha, amekumbusha kuwa Bonde la Ziwa Tanganyika bado lina changamoto ya kungezeka kwa kina cha maji, mabadiliko ya tabianchi uharibifu wa misitu na ikolojia, hivyo ni wajibu wa mataifa hayo kushirikiana na kukabiliana nazo. “Utekelezaji wa maazimio ambayo mkutano huu umepitisha yapewe kipaumbele na nchi wanachama, Mamlaka ya Ziwa Tanganyika (LTA) na washirika wetu ili kushughulikia changamoto,” amesisitiza Mhe. Mpasho. Pamoja na hayo pia, Waziri Mpasho ameipongeza Serikali ya Tanzania ambayo ni mwenyeji wa mkutano huo kwa juhudi za kuhakikisha Ziwa Tanganyika na Bonde lake kwa ujumla linalindwa. Nchi Wanachama zinazozunguka Ziwa Tanganyika ni Tanzania ambayo katika mkutano huo iliwakilishwa na Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis, Zambia (Mhe. Mposha), Waziri wa Uvuvi na Mifugo wa Jamhuri ya Kidemokrasia ya Congo (DRC) Mhe. Jean Pierre Tshimanga na Katibu Mkuu Wizara ya Mazingira, Kilimo na Uvuvi Bw. Emmanuel Ndorimana. Awali, kabla ya mkutano huu wataalamu na baadae menejimenti ya LTA walikutana kujadili utatuzi wa changamto ya kuongezeka kwa kina cha maji ya Ziwa Tanganyika jijini Dar es Salaam Oktoba mosi hadi 03, 2024.

3af7b9d09c9fa19fd27610b270282e8f62337272b179126b1520ffa1bf460657

https://www.vpo.go.tz/news/makamu-wa-rais-ashiriki-sherehe-za-miaka-58-ya-uhuru-wa-lesotho

Makamu wa Rais wa Jamhuri ya Muungano wa Tanzania Mhe. Dkt. Philip Mpango leo tarehe 04 Oktoba 2024 ameshiriki katika sherehe za Miaka 58 ya Uhuru wa Lesotho na Miaka 200 ya kuanzishwa kwa Ufalme wa Lesotho zilizofanyika katika Uwanja wa Setsoto Mjini Maseru. Makamu wa Rais amemwakilisha Rais wa Jamhuri ya Muungano wa Tanzania Mhe. Dkt. Samia Suluhu Hassan katika sherehe hizo zilizohudhuriwa na viongozi mbalimbali wakiwemo Wakuu wa Nchi na Serikali pamoja na washirika wa maendeleo wa Taifa hilo wa ndani na nje ya Bara la Afrika. Awali Makamu wa Rais alikutana na kufanya mazungumzo na Mfalme wa Lesotho Mfalme Letsie III katika Ikulu ya Kifalme iliyopo Maseru nchini humo. Mazungumzo hayo yamelenga kuimarisha ushirikiano baina ya Tanzania na Lesotho. Makamu wa Rais aliwasili katika Uwanja wa Ndege wa Kimataifa wa Mashoeshoe Mjini Maseru na kupokelewa na na Waziri wa Ujenzi na Uchukuzi wa Lesotho Mhe.Neo Matjato Moteane. Makamu wa Rais ameambatana na Waziri wa Nchi Afisi ya Makamu wa Kwanza wa Rais Serikali ya Mapinduzi Zanzibar Harusi Said Suleiman, Naibu Waziri wa Mambo ya Nje na Ushirikiano wa Afrika Mashariki Mhe. Dennis Londo pamoja na Balozi wa Tanzania nchini Afrika Kusini Mhe. Balozi James Bwana.

a571b4d9476b82200e4496b91669b01e582ff37122db9ce8b88e566728df026e

https://www.vpo.go.tz/news/dkt-kijaji-aelekeza-vibali-vya-kusafisha-mito-vitolewe-mapema-kulinda-mazingira

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji ameielekeza Ofisi ya Bonde la Mto la Wami Ruvu kidakio cha Pwani kutoa vibali vya kusafisha Mto Tegeta ili kulinda mazingira na kupunguza athari kwa watu na mali zao pamoja na miundombinu ya umma. Ametoa maelekezo hayo alipotembelea Mto Tegeta wilayani Kinondoni mkoani Dar es Salaam tarehe 02 Oktoba, 2024 na kujionea hali halisi ya mto na uharibifu wa mazingira unaofanywa na wakazi wa maeneo hayo ikiwemo utupaji wa taka katika mto huo. Mhe. Dkt. Kijaji amesema ni lazima kutafuta suluhisho la kunusuru kingo za mito na kupunguza athari za mafuriko na kusisitiza wale wote walioomba vibali wapewe kwa ajili ya kusafisha mto huo. “Kipaumbele kiwe kwa vikundi vilivyosajiliwa vya maeneo haya na ndio maana Task Force (kikosi kazi) iko hapa wafanye kwa haraka hadi Jumatatu Bonde watoe cheti," amesisitiza Mhe. Dkt. Kijaji. Akijibu pendekezo la Mbunge wa Kawe Mhe. Askofu Dkt. Josephat Gwajima la kutaka Baraza la Taifa la Hifadhi na Usimamizi wa Mazingira (NEMC) kuitisha kikao cha wadau wote wanaochimba mchanga kwa ajili ya kuwaelimisha kuhusu utunzaji na usafishaji wa mito. Hiyo, Mhe. Dkt. Ashatu Kijaji ameiagiza NEMC kwa kushirikiana na Kikosi Kazi kuandaa kikao hicho na kuwataka wenyeviti waliopo kwenye maeneo ya mito yote kufika na wawakilishi wa wananchi. "Kwenye kikao hicho wenyeviti wote ambao wapo kwenye maeneo ya mito yote ishirini na kitu, waje na wawakilishi wa wananchi, ni vizuri pia kuja na wazee maarufu wanaojua historia ya maeneo husika ili tuongee lugha moja alafu tujadiliane kwa pamoja na mwongozo wetu uwe wa kijamii," amesisitiza. Mkurugenzi wa Mazingira Ofisi ya Makamu wa Rais Bi. Kemilembe Mutasa amesema taka zilizozagaa katika kiongo za Mto zinaweza kusabisha madhara kwa wananchi. Amesema kuwa kutupa taka kwenye eneo hilo si suluhisho la kuzuia maji yasiingie kwenye makazi ya watu hivyo kwani uchafu ambao unaweza kuwa chanzo cha maradhi kwa wakazi wa Mkoa wa Dar es Salaam. Naye Mkurugenzi Mkuu wa NEMC Dkt. Immaculate Semesi amesema Baraza limepokea maelekezo ya Waziri na kwa kushirikiana na Mhe. Dkt. Gwajima pamoja na Kikosi kazi kikao cha wadau kitafanyika kwa ajili ya kupata mawazo yao na kuwaelimisha juu ya Utunzaji na usafishaji wa mito hiyo. Katika ziara hiyo Mhe. Dkt. Ashatu Kijaji aliyeambatana na Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis pia, alitembelea Mto Segerea wilayani Ilala na kushuhudia kupanuka kwa kingo za mto huo na kuagiza usafishaji wa mto huo uanze mara moja ili kunusuru mazingira.

5f5bc3022eeb550dc65877aa5ed82e466b0c6ea4b9bbe004a481dcb172ed8b3f

https://www.vpo.go.tz/news/makamu-wa-raisa-taka-juhudi-za-pamoja-kushughulikia-changamoto

Makamu wa Rais wa Jamhuri ya Muungano wa Tanzania Mhe. Dkt. Philip Mpango amesema katika kushughulikia changamoto za Kimataifa za Uhaba wa Chakula, Mabadiliko ya tabianchi pamoja na ukosefu wa ajira kwa vijana inahitajika juhudi za pamoja za wadau wote na uwepo wa amani endelevu Barani Afrika. Makamu wa Rais amesema hayo wakati akifungua Mkutano wa 53 wa Mwaka wa Mabunge ya Jumuiya ya Madola Kanda ya Afrika unaofanyika katika Ukumbi wa Mikutano wa Gran Melia Jijini Arusha. Amesema Mabunge Barani Afrika yana nafasi ya kipekee katika kufikia malengo hayo kwa kutunga sheria madhubuti na kufanya uangalizi. Makamu wa Rais ametoa wito kwa mkutano huo kutumika katika kubadilishana mbinu bora na uzoefu wa mataifa kukabiliana na changamoto mbalimbali kwa ufanisi zaidi sambamba na azimio la kumaliza migogoro na vita Barani Afrika. Kuhusu ajira kwa vijana, Makamu wa Rais amesema Mabunge yana wajibu wa kueleza changamoto za vijana, kuweka mbele hatua za kuchukuliwa na kushauri serikali katika kubuni programu za ajira kwa vijana na kuhakikisha kwamba zinafadhiliwa ipasavyo kupitia bajeti ya taifa na ushirikiano wa wadau mbalimbali. Ameongeza kwamba Mabunge yanapotunga sheria na kufanya usimamizi yanahitaji kufanya kazi na serikali ili kukuza sera na programu zinazounga mkono ajira na ufadhili wa kibunifu kwa programu za ujasiriamali kwa vijana. Kuhusu Mabadiliko ya tabianchi, Makamu wa Rais amesema Wabunge wana wajibu wa kuhakikisha hatua Madhubuti zinachukuliwa na serikali pamoja na wadau wengine ili kukabiliana na janga hilo kupitia utekelezaji wa hatua Madhubuti ikiwemo za matumizi ya teknolojia za kijani. Pia amesema licha ya kutenga bajeti ya uhifadhi mazingira kitaifa ni muhimu mabunge kuharakisha uidhinishaji na utekelezaji wa mikataba ya kimataifa ikiwemo Mkataba wa Paris pamoja na Marekebisho ya Doha kwa Itifaki ya Kyoto. Aidha Makamu wa Rais amesema Mabunge pia yanapaswa kusimamia utekelezaji wa mipango iliyoamuliwa kitaifa ili kupunguza uzalishaji wa gesi joto pamoja na kuimarisha uwazi na uwajibikaji wa hatua na utoaji wa taarifa kuhusu mabadiliko ya tabianchi. Halikadhalika kuwa mstari wa mbele katika ajenda ya mabadiliko ya tabianchi kwa kuandaa mijadala yenye ubora ili kukuza uelewa na hatua za kuchukua haraka kuzuia uharibifu wa mazingira kitaifa na kimataifa. Vilevile akizungumzia uhaba wa chakula, Makamu wa Rais amesema licha ya uwezo mkubwa wa kilimo barani Afrika, bado wananchi wanakabiliwa na ukosefu wa chakula. Ametoa rai kwa Mabunge barani Afrika kuweka mkazo katika kuimarishwa kwa uwekezaji wa umma katika sekta ya kilimo na sekta shiriki kwa kutenga bajeti kwa ajili ya kuongeza usambazaji na upatikanaji wa pembejeo za kilimo na huduma za miundombinu. Pia Makamu wa Rais amesema Mabunge yana jukumu la kutunga sheria zitakazosaidia usalama wa chakula na kuwezesha uwekezaji katika sekta ya kilimo na sekta shirikishi. Amesisitiza umuhimu wa miundombinu ya umwagiliaji, upatikanaji wa mikopo ya kilimo, mbegu bora, huduma za ugani, maghala ya uhifadhi mazao, huduma za miundombinu vijijini pamoja na upatikanaji wa masoko.

8d0764bab4aaaf6787695104f1b3b56023618fa60964eaa628201311bc04bf34

https://www.vpo.go.tz/news/makamu-wa-rais-ahimiza-wananchi-kulinda-miundombinu-ya-barabara

Makamu wa Rais wa Jamhuri ya Muungano wa Tanzania Mhe. Dkt. Philip Mpango amewasihi wananchi kutumia vema miundombinu ya barabara inayojengwa na serikali ili kuepusha ajali zinazopelekea madhara makubwa. Makamu wa Rais ametoa wito huo wakati akizungumza na waumini mara baada ya kushiriki Ibada ya Kawaida ya Asubuhi katika Kanisa Katoliki Parokia ya Bikira Maria Malkia wa Amani Kijiji cha Kasumo mkoani Kigoma. Amesema ujenzi wa Barabara kiwango cha lami katika maeneo mbalimbali ikiwemo kijijini hapo utapelekea kuongezeka kwa vyombo vya moto vya usafiri hivyo ni muhimu kujifunza na kuwafundisha watoto namna bora ya kutumia barabara hizo. Aidha Makamu wa Rais amesema ujenzi wa miundombinu ni gharama hivyo wananchi wanapaswa kutunza miundombinu hiyo ili iweze kudumu kwa muda mrefu. Halikadhalika Makamu wa Rais amewahimiza wananchi kujitokeza kushiriki katika uchaguzi wa Serikali za Mitaa. Amesema zoezi hilo ni muhimu kwa kuwa linatoa fursa ya kupata viongozi wanaoishi na wananchi katika maeneo yao. Amewaasa kuchagua viongozi bora watakaojitolea kushughulikia changamoto za wananchi kuliko maslahi binafsi.

889315c7fb4218c0b93156ce910ee9fdd1b9343647d74075c629ad9fb1519c85

https://www.vpo.go.tz/news/dkt-kijaji-tutahakikisha-hoja-za-muungano-zilizosalia-zinatatuliwa

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema katika kuhakikisha hoja za Muungano zilizosalia zinatatuliwa haraka, Ofisi ya Makamu wa Rais imetenga siku tatu kwa kila mwezi kwa ajili ya kushughulikia hoja hizo ikiwa ni pamoja na kutembelea miradi ya Mazingira inayotekelezwa kwa pamoja. Dkt. Kijaji ameyasema hayo Ikulu, Zanzibar Septemba 25,2024 alipokuwa akizungumza na Rais wa Zanzibar na Mwenyekiti wa Baraza la Mapinduzi, Mhe. Dkt. Hussein Ali Mwinyi mara baada ya kwenda kujitambulisha huku akiwa ameambatana na timu ya Makatibu wakuu, Wakurugenzi na watendaji wengine. Mhe. Dkt. Kijaji amesema Ofisi ya Makamu wa Rais itaendelea kuweka mkazo katika kuzipitia Sera, kanuni miongozo, mipango na mikakati ya kudhibiti changamoto za mazingira na mabadiliko ya tabianchi. Ameongeza, uvamizi wa majichumvi kwenye maeneo ya kilimo, visima na makazi ya wananchi, mporomoko wa fukwe za bahari na ukosefu wa mvua na mvua zisizotarajiwa bado ni matatizo yanayoathiri nchi kwa kiasi kikubwa. Waziri wa Nchi Ofisi ya Makamu wa Rais (Muungano na Mazingira) Mhe. Dkt. Kijaji amemtembelea Makamu wa Pili wa Rais wa Zanzibar Mhe. Hemed Suleiman Abdulla ambapo alielezea kuhusu kuwepo kwa siku tatu kila mwezi kwa watendaji wa ofisi hiyo kukutana Zanzibar na kuwa na mikutano na wananchi kuhusu masuala ya Mazingira na Muungano. “Uratibu wa shughuli za Muungano kwenye sekta zote tunazozisimamia zinahitaji ushirikiano wa karibu ili kuleta ufanisi na tumeandaa timu ya wataalamu na imeanza utafiti na kuandika miradi kwa lengo la kuiwasilisha kwa wafadhili ili kupata fedha zitakazoendesha miradi ya kimazingira.” Ameongeza kuhusu biashara ya kaboni, kuna fursa kubwa kwa wananchi ambao wakipata elimu ya kutosha watanuifaika kutokana na uwepo wa misitu mingi lakini bado elimu juu ya suala hilo bado haijawafikia wengi. Aidha amesisitiza juu ya utolewaji wa elimu ya Nishati safi ya kupigia huku akiwahamasisha wananchi kutunza Mazingira, kwani Mazingira ni uhai tuyatunze ili yatutunze na tukiyaharibu yatatuadhibu.

577207707852a73684581a9fbe8f13186a4a14d52f367d54cc3a1b41f9cbb327

https://www.vpo.go.tz/news/dkt-kijaji-ahimiza-kasi-ukamilishaji-wa-miradi-ya-ofisi-ya-makamu-wa-rais

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji ametoa wito kwa waratibu na wasimamizi wa miradi inayoratibiwa na Ofisi ya Makamu wa Rais kuikamilisha kwa wakati ili ilete manufaa kwa wananchi. Dkt. Kijaji amesema hayo wakati wa ziara ya kukagua miradi inayoratibiwa na Ofisi ya Makamu wa Rais kisiwani Pemba, Septemba 24,2024 ukiwemo Mradi wa Kuimarisha Miundombinu ya Fukwe, Sipwese, Mkoa wa Kusini pamoja na Mradi wa Jamii wa Ujenzi wa Ngazi katika Shehia ya Kizimbani, Mkoa wa Kaskazini. Amemtaka kila mmoja kusimamia vyema eneo alilopewa ili kukamilisha kwa wakati miradi hiyo ili wananchi wanufaike nayo. “Viongozi wetu wanatupenda ndio maana leo nimetumwa hapa ili kuangalia kinachoendelea, hivyo nitoe wito kwa wasimamizi wa miradi kuongeza kasi ya ujenzi wa miradi hii na itakapokamilika kila mmoja anao wajibu wa kuilinda,” amesema Dkt. Kijaji. Ameongeza kuwa eneo la Sipwese ambapo linajengwa tuta la kuzuia maji ya bahari kumekuwa na mmomonyoko ambao umeanza kuleta athari katika baadhi ya maeneo kwa kusababisha uharibifu wa miundombinu iliyopo kama vile barabara, majengo, makazi ya watu na madaraja hali iliyosababisha Serikali kutumia fedha katika kukarabati miundombinu iliyoharibiwa. Akikagua Mradi wa Utekelezaji wa Mpango wa kunusuru Kaya Maskini uliopo katika Shehia ya Kizimbani, Mhe. Dkt. Kijaji amesema madhumuni ni kuongeza kipato, fursa na uwezo wa kugharamia mahitaji muhimu, pamoja na kusaidia kujenga rasilimali watu hasa watoto kwa kuwapa elimu, huduma za afya na lishe bora. Kwa upande wake Mkuu wa Wilaya ya Wete Mkoa Kaskazini Pemba, Dkt. Hamad Omar Bakari amesema walengwa wa Shehia ya Kizimbani pia wamepata mafunzo maalumu ya siku saba ya ruzuku ya uzalishaji, kuandaa mipango ya rahisi ya biashara. Vile vile kaya zilishiriki zoezi la uhakiki wa kaya zilizoboreka kiuchumi. Kwa mwaka wa Fedha wa 2023/2024 mradi uliyotekelezwa Ujenzi wa vidaraja vya kushukia na kupandia kwa waenda kwa miguu, mradi ambao una urefu wa mita 82. Aidha kukamilika kwa mradi huu kumewezesha wananchi ambao wanafanya shughuli zao za kilimo kufika kwa urahisi katika mashamba yao.

2baa0882ba3935fcf1ee7412cdb5adc1cccc7c1341fef997171a2c4fcda180d1

https://www.vpo.go.tz/news/naibu-waziri-khamis-ahimiza-kila-mwananchi-ashiriki-zoezi-la-usafi

Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis amesema suala la usafi wa mazingira ni jukumu la kila mmoja ambalo anapaswa kulitekeleza. Ametoa kauli hiyo wakati akiongoza wananchi kufanya usafi katika eneo la Soko la Mavunde, Chang’ombe jijini Dodoma kuadhimisha Siku ya Usafi Duniani leo Septemba 20, 2024. Mhe. Khamis amewahimiza wananchi kufanya usafi katika makazi yao na maeneo ya biashara, zoezi ambalo ni muhimu kwa ustawi wa afya ya binadamu ili kukabiliana na maradhi. Ameongeza kuwa si vizuri kuacha taka zikazagaa ovyo huzalisha bacteria na pia kusababisa changamoto mbalimbali zikiwemo kemikali hatarishi kwa binadamu na viumbe hai wengine. Amewaomba wananchi kuunga mkono maelekezo ya Serikali kufanya usafi wa mazingira hususan kila Jumamosi ya mwisho wa mwezi na siku zingine ili kuweka miji katika hali ya usafi. “Mnakumbuka Rais wetu kila anaposimama kuzungumza na wananchi katika maeneo mbalimbali, anazungumzia usafi wa mazingira hivyo nasi hatuna budi kumuunga mkono katika jitihada hizo,” amesisitiza Naibu Waziri Khamis. Halikadhalika, amesema watalii wanaokuja nchini kuangalia vivutio wanahitaji kukuta hali ya usafi hivyo kuvutiwa na kuitangaza zaidi nchi hatua itakayohamasisha watalii kuja kwa wingi. Kwa upande wake Mratibu wa Kampeni ya Mtu ni Afya kutoka Wizara ya Afya Bw. Anyitike Mwakitalima Siku ya Usafi Duniani inahusiana moja kwa moja na na suala la afya ambayo ina dhamana ya kudhibiti magonjwa. Amesema kaulimbiu ya maadhimisho hayo isemayo ‘Uhai hauna mbadala zingatia usafi wa mazingira’ inadhihirisha kuwa ili tuwe hai tusipate maradhi lazima watu wazingatie usafi wa mazingira. Aidha, Bw. Mwakitalima amepongeza Ofisi ya Makamu wa Rais, Serikali kwa ujumla na wananchi wa eneo la Chang’ombe kwa kushiriki katika zoezi la usafi kuzunguka soko hili hatua itakayoamsha ari kwa wananchi wengine kufanya usafi. Ametoa wito kuwa zoezi la usafi lisiishie kufanyika tu Siku ya Usafi Duniani bali liwe endelevu. Naye Mkurugenzi wa Taasisi isiyo ya kiserikali ya GoPlant Bw. Emmanuel Likuda iliyoandaa zoezi hilo amesema Siku ya Usafi Duniani inatambuliwa na Umoja wa Mataifa na inafanyika katika nchi nyingine duniani.

12e6efc348d632a0f7cdd4bda44a29677a20cc6c9436224434c8469ab095819b

https://www.vpo.go.tz/news/dkt-mpango-awasihi-viongozi-wa-dini-kuhimiza-amani

Makamu wa Rais wa Jamhuri ya Muungano wa Tanzania Mhe. Dkt. Philip Mpango ametoa wito kwa watumishi wote wa Mungu, kutafakari mwenendo unaozidi kuota mizizi wa ugomvi na vurugu za aina mbalimbali miongoni mwa waumini wa imani moja wakiwemo baadhi ya viongozi wa dini. Makamu wa Rais ametoa wito huo wakati wa Kilele cha Kongamano la Nne la Uhuru wa Kidini Barani Afrika lililofanyika katika Uwanja wa Sheikh Amri Abeid Jijini Arusha. Amesema kwa sasa inashuhudiwa viongozi wakiondoana au kufukuzana kwenye nyumba za ibada kwa sababu mbalimbali zikiwemo matumizi mabaya ya fedha na mali za kanisa, kugombea madaraka, kuajiriana kwa upendeleo, rushwa na kukosekana kwa haki kwenye chaguzi. Amesema Viongozi wa dini wanayo nafasi na heshima ya pekee katika jamii hapa Tanzania na nchi nyingine za Afrika, kama wawakilishi wa Mungu hapa duniani hivyo ni jambo la muhimu kudhibiti tamaa ya mali iliyopitiliza na uchu wa madaraka na kurudi kwenye wito halisi. Ametoa rai na kuwasisitiza kurudi kwenye utaratibu wa kusemana na kuonyana kwa upendo kanisani na misikitini badala ya kufanya hivyo mitandaoni. Makamu wa Rais ametoa wito wa kutafakari hali ya ya baadhi ya viongozi wa dini au dhehebu moja kujiambatanisha na chama kimojawapo cha siasa na kupelekea maoni yao binafsi ya kisiasa kutafsiriwa kuwa ndiyo maoni ya dini au dhehebu wanaloliongoza. Amesema hali hiyo inapelekea changamoto kubwa katika uhusiano na mashirikiano baina ya Serikali ambayo haina dini na baadhi ya viongozi wa dini wenye mrengo dhahiri wa kisiasa. Halikadhalika Makamu wa Rais amewasihi Viongozi wa dini kuhimiza umuhimu wa kuishi katika hali ya usalama na amani na mazingira kama njia mojawapo ya kudumisha uhuru kwa kidini kwa kuwa mazingira na rasilimali zake kama vile maji ni muhimu katika kumwabudu Mungu na kuwezesha binadamu, wanyama, mimea, ndege na wadudu kuishi pamoja kwa amani na kwa kutegemeana. Vilevile Makamu wa Rais ametoa wito kwa viongozi wa dini na washiriki wote wa Kongamano hilo, kusimamia kikamilifu suala la maadili mema katika jamii, kwa kuanzia kwa wazazi/walezi hadi kwa vijana na watoto. Amesisitiza suala la kuhakikisha wanakuwepo walimu wa dini katika muda unaotolewa mashuleni ili kutunza na kurithisha maadili mema kwa vizazi vya sasa na vijavyo na kukemea maovu kwa nguvu zote. Makamu wa Rais amesema Tanzania ni miongoni mwa nchi zenye amani na utulivu katika Bara la Afrika ambapo Kiini cha hali hiyo ni misingi iliyowekwa na waasisi wa Taifa iliyosisitiza umoja, mshikamano, kuheshimiana na kuondoa tofauti za kidini, kisiasa, rangi au kabila. Sambamba na hilo amesema uhuru wa kidini hapa nchini unatambuliwa na kulindwa na Katiba ya Jamhuri ya Muungano wa Tanzania. Serikali inashirikiana kwa karibu na viongozi wa dini zote nchini hasa katika sekta za afya na elimu na kushauriana kutatua changamoto mbalimbali zinazojitokeza na kuhakikisha shughuli za dini zinaendeshwa kwa amani na utulivu. Kwa upande wake Mwenyekiti wa Kanisa la Waadventista wa Sabato, Unioni ya Kaskazini mwa Tanzania Mch. Mark Malekana amesema malengo ya kongamano hilo ni kuhimiza amani, heshima ya binadamu, haki za binadamu na uhuru wa dhamira miongoni mwa Waafrika. Amesema pamoja na tofauti zilizopo za itikadi, imani, utamaduni na rangi ni muhimu kutambua jambo muhimu la kutuunganisha ni sisi sote ni binadamu. Amesema Kongamano hilo limedhamiria kuhimiza Afrika inayopendana, na inayoheshimiana. Kongamano la Nne la Uhuru wa Kidini la Afrika lilianza tarehe 17 Septemba 2024 limehusisha mataifa yote ya Bara la Afrika na kuhudhuriwa na Wanasheria, Majaji, Wanadiplomasia, Viongozi waandamizi mbalimbali, Wasomi kutoka Taasisi mbalimbali za Afrika, wawakilishi wa Mahakama, wawakilishi wa Umoja wa Afrika pamoja na Viongozi wa dini mbalimbali.

3cbfd52ae05f330be607faedaa582ab1e75af31e1eb3dee29c33f874d474b8e7

https://www.vpo.go.tz/news/dkt-kijaji-tanzania-yazuia-tani-216-za-kemikali-hatari-kwa-tabaka-la-ozoni

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema Tanzania imefanikiwa kuzuia tani 216 sawa na asilimia 86 ya uzalishaji wa kemikali hatari kwa tabaka la ozoni ambazo zingeingia nchini na kuleta madhara. Amesema mafanikio hayo yamekuja kutokana na Tanzania kuungana na nchi zingine duniani kuridhia na kusaini Itifaki ya Montreal mwaka 1987 ambayo imechangia katika hifadhi ya tabaka la ozoni. Dkt. Kijaji amesema hayo wakati akizungumza katika kipindi cha ‘Mazingira Yetu na Tanzania Ijayo’ kinachotayarishwa na Ofisi ya Makamu wa Rais na kurushwa na Shirika la Utangazaji Tanzania (TBC) Septemba 16, 2024. Amesema Itifaki hiyo pia imekuwa ni nyenzo muhimu katika kuchangia jitihada za kupunguza athari za mabadiliko ya tabianchi yanayochangia joto duniani. “Kabla ya kuridhiwa kwa itifaki hii tabaka letu la ozoni lilianza kuathirika na baada ya kuanza kutekeleza shughuli zilizomo kwenye itifaki hii iliyoridhiwa na nchi 197, tayari tumesharejesha asilimia 98 ya tabaka la ozoni na tumeshazuia tani milioni moja nukta nane ambazo zingeingia duniani, kwenye viwanda vyetu, kwenye shughuli za binadamu zingeendelea kumong’onyoa tabaka na dunia yetu ingekuwa kwenye hatari kubwa,” ameeleza. Kuhusu jitihada za Tanzania kukabiliana na uharibifu wa tabaka la ozoni, Dkt. Kijaji amebainisha kuwa mwaka 2007 Serikali iliandaa kanuni za kuzuia uingizaji wa kemikali hatarishi kwa tabaka hilo na kuzifanyia maboresho mwaka 2022 ili ziendane na wakati. Halikadhalika, amesema kuwa Serikali kupitia Ofisi ya Makamu wa Rais imekuwa ikitoa elimu kwa maafisa katika mipaka ya nchi, bandari, forodha na viwanja vya ndege ili wazitambue kemikali hizo na wasaidie kuzuia. Amesema mkakati wa Serikali ni kuhakikisha mwaka 2030 hatuhitaji kuwa na kemikali za aina hii ambapo elimu hutolewa kwa mafundi mchundo wa kuna viyoyozi, majokofu wanapotengeneza waweze kuzuia zisiende hewani na kuharibu tabaka la ozoni. Hivyo, Waziri Dkt. Kijaji ametoa wito kwa wananchi kulinda tabaka la ozoni na kwamba endapo litaharibiwa dunia nayo itakuwa imeharibiwa na kuruhusu mionzi ya jua kufika kwenye uso wa dunia na kusababisha magonjwa ya saratani ya ngozi, mtoto wa jicho, upungufu wa kinga dhidi ya maradhi na kujikunja kwa ngozi. Itakumbukwa Septemba 16, 2024 Tanzania iliungana na nchi zingine kuadhimisha Siku ya Kimataifa ya Hifadhi ya Tabaka la Ozoni ambayo kaulimbiu kwa mwaka huu ni ‘Itifaki ya Montreal: Kupunguza athari za mabadiliko ya tabianchi’.

a40abc1f2bf11fec7dcb3d2441fc94a731e35f0b4d6ba5797cbcabf95fc76113

https://www.vpo.go.tz/news/serikali-yawataka-wananchi-kushiriki-kulinda-tabaka-la-ozoni

Serikali imewataka wananchi kushiriki katika kuhifadhi Tabaka la Ozoni na kupunguza athari za mabadiliko ya tabianchi kwa kuepuka kuingiza nchini gesi zilizopigwa marufuku na vifaa vinavyotumia gesi haribifu kama vile majokofu na viyoyozi vilivyokwishatumika (mitumba). Pia, imewataka kuepuka kutupa ovyo majokofu ya zamani ama vifaa vya kuzima moto vyenye kemikali zinazomong’onyoa Tabaka la Ozoni au kusababisha ongezeko la joto duniani. Hayo yamesemwa leo Septemba 14,2024 Jijini Dar es Salaam na Waziri wa Nchi, Ofisi ya Makamu wa Rais (Muungano na Mazingira) Dkt. Ashatu Kijaji wakati akitoa taarifa kuhusu Maadhimisho ya Siku ya Kimataifa ya Hifadhi ya Tabaka la Ozoni ambayo yanatarajiwa kufanyika Septemba 16,2024. Amesema kupitia Ofisi ya Makamu wa Rais imepanga kutoa elimu kwa mafundi wa viyoyozi na majokofu katika jiji la Dodoma kwenye maadhimisho ya Siku ya Kimataifa ya Hifadhi ya Tabaka la Ozoni kuhusu namna bora ya kukarabati vifaa hivyo pasipo kuachia angani kemikali na hivyo kuharibu mazingira. Waziri Kijaji amesema kupitia maadhimisho hayo pia wataendelea kutoa elimu kwa umma kupitia makala mjongeo kuhusu umuhimu wa kulinda tabaka la Ozoni na kuendelea kuhimiza jamii kupunguza shughuli mbalimbali za kibinadamu ambazo zinasababisha mabadiliko ya tabianchi. Amesema Tabaka la Ozoni linapoharibiwa huruhusu mionzi ya jua kufika kwenye uso wa dunia na hivyo kusababisha kuongezeka kwa magonjwa mbalimbali yakiwemo saratani ya ngozi, mtoto wa jicho, upungufu wa kinga dhidi ya maradhi na kujikunja kwa ngozi. "Baadhi ya kemikali hizi husababisha kuongezeka kwa joto duniani na hivyo kuchangia katika mabadiliko ya tabianchi. Kemikali hizo ni kemikali zinazotumika katika majokofu na viyoyozi, vifaa vya kuzimia moto, usafishaji chuma, utengenezaji magodoro, ufukizaji wa udongo katika vitalu vya tumbaku na kilimo cha maua, hifadhi ya nafaka katika maghala na kadhalika". Kauli mbiu ya Siku ya Kimataifa ya Hifadhi ya Tabaka la Ozoni mwaka huu ni Itifaki ya Montreal: Kupunguza athari za mabadiliko ya tabianchi” Kauli mbiu hii imechaguliwa ili kuendelea kujenga uelewa kwa umma wa namna ambavyo Itifaki ya Montreal imechangia katika hifadhi ya tabaka la Ozoni na pia kuwa nyenzo muhimu katika kuchangia jitihada za kupunguza athari za mabadiliko ya tabianchi.

1dc8b592ef3161b5aff494709dd1c4ba8160f20f0791e36e64c9e49de2794997

https://www.vpo.go.tz/news/dkt-kijaji-ashauri-kamisheni-ya-bonde-la-congo-kukabili-mabadiliko-ya-tabianchi

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji ametoa wito kwa Kamisheni ya Tabianchi ya Bonde la Congo (CBCC) kuongeza nguvu katika mapambano dhidi ya mabadiliko ya tabianchi. Amesema changamoto ya mabadiliko ya tabianchi ipo kwa maana hiyo tunatakiwa kuchukua hatua kuona dunia inakuwa salama kutokana na changamoto hiyo. Dkt. Kijaji amesema hayo wakati wa kikao na Ujumbe kutoka Kamisheni ya Tabianchi ya Bonde la Congo na Mfuko wa Bluu wa Bonde la Congo ulioongozwa na Waziri wa Utalii na Mazingira wa Serikali ya nchi hiyo ambaye pia ni Katibu Mtendaji wa Kamisheni hiyo Mhe. Arlette Soudan – Nonault jijini Dar es Salaam. Aidha, amesema katika kukabiliana na changamoto hiyo, Tanzania imekuja na biashara ya kaboni ambayo pamoja na mambo kadhaa inahusisha upandaji wa miti kwa wingi ambayo hunyonya hewa ya ukaa. “Sisi kama taifa tumeanza kuchukua hatua kwenye biashara ya kaboni na tunatamani tuungane, tushirikiane na tunufaike kwa pamoja kubadilisha ujuzi ili tufikie malengo, tunahitaji maendele ambayo wenzetu wamepiga hatua huku wakiharibu mazingira na waathiriki wakubwa ni sisi nchi zinazoendelea,” amesema. Mhe. Dkt. Kijaji amepongeza CBCC kwa kukubaliana namna wanavyoweza kuzisaidia nchi wanachama kupata fedha ambazo tayari zimewekwa katika Mfuko wa Bluu na benki mbalimbali wanazofanya nazo kazi kwa ajili ya kuendeleza shughuli za utalii na mabadiliko ya tabianchi. Kwa upande mwingine amesema kama mawaziri wanaoshughulikia mazingira wana jukumu la kuhamasisha wananchi watumie niahsti safi ya kupikia badala ya kuni au mkaa ambazo zinatokana na ukataji wa miti holela. Amesema kwa kutambua hilo tayari Tanzania imeaandaa Mkakati wa Nishati Safi ya Kupikia na Rais Mhe. Dkt. Samia aliamiwia na kupewa ukinara ili wananchi wanufaike lengo la kufika asilimia 80 ya kaya kutumia nishati safi ifikapo mwaka 2034 litimie. Hivyo, amewapongeza wakuu wa nchi kwnye Mkutano wa COP22 kwa kuanzishwa kwa Kamisheni hiyo (CBCC) ili iangalie mabadiliko ya tabianchi na mazingira kwenye Bonde la Congo.

1bf1368a7d873002a08f3abaf2e4ac4ef1957159eb6e48505f3d003c8225afd9

https://www.vpo.go.tz/news/waziri-kijaji-atembelea-mradi-wa-kuchakata-taka-kuzalisha-mbolea-dar

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji ametembelea na kukagua mradi wa kuchakata taka kwa ajili ya kuzalisha mbolea ya asili uliopo Mabwepwande katika Wilaya ya Kinondoni mkoani Dar es Salaam leo Septemba 13, 2024. Akizungumza wakati wa ziara hiyo, amesema mradi huo utasaidia kutunza mazingira kwani jamii itapata nafasi ya kukusanya taka na kuzielekeza katika kiwanda hicho na kuepusha zisizagae ovyo. Pamoja na mambo mengine, Mhe. Dkt. Kijaji ameitaka Manispaa ya Kinondoni inayoendesha mradi huo kushirikiana na wadau wa sekta binafsi katika uendeshaji wa kiwanda hicho. Waziri Dkt. Kijaji amewataka kuwatengenezea miundombinu wananchi kutengenganisha taka wanapozipeleka kwenye mradi huo kwa ajili ya kuchakatwa na kuwa mbolea Amesema kushirikiana na wadau hao kutasaidia kuongeza ufanisi wa kazi ya kukusanya taka na kwamba eneo hilo la kiwanda ni kubwa na bado halijapata kutumika inavyotakiwa. Waziri Dkt. Kijaji ameielekeza manispaa hiyo kuboresha mazingira ya eneo hilo la ukusanyaji wa taka kwa ajili ya kuchakatwa na kuwa mbolea ya asili ili kuwa rafiki kwa wafanyakazi. Sanjari na hilo, pia ameelekeza kuwa wafanyakazi wa kiwanda hicho kupatiwa vifaa (mask) vya kujikinga na hewa inayotokana na taka zinazikusanywa hapo ili kulinda afya zao. Kwa upande wake Naibu Katibu Mkuu (Mazingira) Bi. Christina Mndeme ametoa wito wa kupanua wigo wa mradi huo iwe ni kukusanya taka nyingi zaidi na kuzalisha bidhaa zingine Zaidi ya mbolea. Amesema zinahitaji taka nyingi ziwe ni mali badala ya kuishia zaidi kwenye madampo kwani uzalishaji wa taka jijini ni mkubwa kuliko zinazopelekwa kwenye mradi huo. Amesema hayo alipofanya ziara ya kukagua mradi wa kuchakata taka kwa ajili ya mbolea ya asili uliopo Mabwepwande katika Wilaya ya Kinondoni mkoani Dar es Salaam leo Septemba 13, 2024. Mradi wa mbolea ya asili unatekelezwa kwa ufadhili wa Jiji la Hamburg la nchini Ujerumani lililoingia makubaliano na Serikali ya Tanzania kwa kiasi cha shilingi Zaidi ya bilioni 4. Katika ziara hiyo Waziri Kijaji ameambatana na Naibu Katibu Mkuu Mndeme, Mkurugenzi wa Kituo cha Kitaifa cha Ufuatailiaji wa Kaboni (NCMC) Prof. Eliakim Zahabu na Afisa Mazingira Mkuu Ofisi ya Makamu wa Rais Dkt. Kanizio Manyika.

fe09e3a6d973ed7ec9343bd36a7424d16646a8252c496adc9fdf6b2db0918b78

https://www.vpo.go.tz/news/tanzania-kuandaa-mkakati-wa-muda-mrefu-wa-kaboni

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema Tanzania iko katika hatua za awali za kutengeneza Mkakati wa Muda Mrefu wa Kaboni. Amesema hayo wakati alipokutana na mabalozi wanaoziwakilisha nchi nne nchini ofisini kwake jijini Dar es Salaam kwa nyakati tofauti leo Septemba 12, 2024. Akizungumza na Balozi wa Japan nchini Tanzania Mhe. Yasuhi Misawa, Mhe. Dkt. Kijaji amesema kuwa Serikali ina nia ya dhati katika kuelekea kwenye uchumi wa chini wa kaboni na kukuza mbinu za maendeleo endelevu. Ameiomba Japan kushirikiana na Tanzania katika sema kuwa na kwa sasa iko katika utekelezaji wa Mkakati wa Kitaifa wa Kupika Safi 2024-20234 ambao gharama yake ni takriban Dola za Kimarekani bilioni 1.8 (shilingi za trilioni 4.6). Pia, ameiomba Serikali ya nchi hiyo kuimarisha uwezo wa Kituo cha Kitaifa cha Ufuatiliaji wa Kaboni (NCMC) na kuongeza uwezo wa kiufundi kwa ajili ya kufanya Tathmini ya Athari za Mabadiliko ya Tabianchi. Akizungumza na Balozi wa Oman nchini Tanzania, Mhe. Saud Al Shidhani, Waziri Mhe. Dkt. Kijaji amesema Tanzania imechukua hatua zote kuhakikisha inakabiliana na athari za kimazingira. Halikadhalika, katika urejeshaji wa mfumo ikolojia ikiwemo kusaidia kuimarisha uwezo wa kitaasisi wa Ofisi ya Makamu wa Rais kuratibu masuala ya mabadiliko ya tabianchi katika sekta mbalimbali.

e569d08b71a646acb636332134aa79f2341078351290c538d20511d9a67d8e07

https://www.vpo.go.tz/news/makamu-wa-rais-ataka-kujengewa-uwezo-wataalamu-wa-ndani-wa-afya

Makamu wa Rais wa Jamhuri ya Muungano wa Tanzania Mhe. Dkt. Philip Mpango amehimiza uwekezaji uliofanyika katika Hospitali ya Taifa Muhimbili wa Upandikizaji Mimba pamoja na uwashaji wa vifaa vya kusaidia kusikia kwa watu wenye changamoto ya kusikia kuwa endelevu. Makamu wa Rais ametoa wito huo wakati wa hafla ya kuzindua Kituo cha Upandikizaji wa Mimba, kuwasha Vifaa vya Kusaidia Kusikia kwa Watoto na Kuzindua Gari la Huduma Tembezi za Afya (Mobile Medical Service) iliyofanyika katika Hospitali ya Taifa Muhimbili. Amesema ni muhimu kuondokana na utegemezi wa wataalam kutoka nje na lazima jitihada za makusudi zichukuliwe ili kuwezesha uhamishaji wa teknolojia na ubunifu. Makamu wa Rais ameigiza Wizara ya Afya kuandaa mpango madhubuti wa kuwajengea uwezo wataalam wa ndani watakaoweza kuvitumia na kuvifanyia ukarabati vifaa vyote vya kisasa, pindi hitaji hilo litakapojitokeza. Halikadhalika Makamu wa Rais amesema uzinduzi wa huduma za upandikizaji mimba na vifaa vya usikivu ni hatua muhimu sana katika kusaidia wananchi ambao kwa muda mrefu wamekuwa wakikabiliwa na changamoto ya uzazi na watoto waliozaliwa wakiwa na changamoto ya usikivu. Amesema ni faraja kuona huduma ya upandikizaji wa mimba inaanza kutolewa kwa mara ya kwanza nchini katika Hospitali ya Umma. Aidha ameongeza kwamba hatua ya kuboresha huduma katika Hospitali ya Taifa Muhimbili ni utekelezaji wa azma ya Serikali ya kupunguza idadi ya wagonjwa wanaokwenda kutibiwa nje ya nchi kutokana na upungufu wa wataalamu bobezi au ukosefu wa vifaa vya kutolea huduma husika. Makamu wa Rais amesema Serikali ya Awamu ya Sita imeweka kipaumbele katika kusogeza huduma za afya karibu zaidi na wananchi ambapo imeendelea kuwekeza katika ujenzi wa zahanati, vituo vya afya, hospitali za wilaya, rufaa na kanda. Amesema Sambamba na uwekezaji mkubwa unaolenga kuhakikisha upatikanaji wa huduma za kibingwa na kibobezi, Serikali imedhamiria kutekeleza kwa vitendo ajenda ya kimkakati ya kukuza utalii wa tiba hapa nchini ili kuliongezea Taifa fedha za kigeni na kuchochea ukuaji wa Pato la Taifa kupitia sekta ya huduma. Makamu wa Rais amempongeza na kumshukuru Rais Dkt. Samia Suluhu Hassan kwa kuendelea kuimarisha na kuboresha huduma za afya nchini ikiwemo upatikanaji wa vifaa tiba, wataalamu na dawa, pamoja na kuboresha miundombinu ya kutolea huduma za afya. Amesema Serikali imeongeza Bajeti Wizara ya Afya kutoka Shilingi bilioni 900.1 mwaka 2020/21 hadi Shilingi trilioni 1.3 mwaka 2024/25 ambapo Katika kipindi hicho, fedha kwa ajili ya miradi ya maendeleo ya afya iliongezeka kutoka 40% ya bajeti ya afya mwaka 2020/21 hadi 59% mwaka 2023/24. Pia amempongeza Mkurugenzi Mtendaji wa Aster DM Healthcare FCZ Bi. Alisha Moopen kwa kukabidhi Gari la Huduma Tembezi za Afya (Mobile Medical Service) kwa Hospitali ya Taifa Muhimbili ambapo amesema uwepo wa gari hilo utasogeza huduma kwa jamii ambazo bado ziko mbali na vituo vya kutolea huduma lakini pia utasaidia kuboresha utoaji huduma za afya. Kwa upande wake Waziri wa Afya Mhe. Jenista Mhagama amesema Wizara itaendelea kushirikiana na Taasisi zinazotoa huduma za afya nchini ili malengo ya serikali yaweze kutimia kwa ustawi wa wananchi. Amesema Wizara itajielekeza katika kushughulikia gharama za matibabu ya kibobezi ili kuwasaidia watanzania wote kuhudumiwa. Amesema Wizara itahakikisha wakati wa matumizi ya bima ya afya kwa wote kunakuwepo na mfumo wa rufaa utakaowezesha watanzania kufikia huduma kutoka tiba msingi hadi tiba bobezi. Awali Mkurugenzi Mtendaji wa Hospitali ya Taifa Muhimbili Prof. Mohamed Janabi ameishukuru Serikali kwa uwekezaji mkubwa uliofanyika ambao utawezesha kusaidia watanzania wanaopitia changamoto za upatikanaji wa mimba pamoja na wale wenye changamoto ya kusikia. Kuzinduliwa kwa Kituo cha Huduma ya Upandikizaji wa Mimba cha Hospitali ya Taifa Muhimbili kunaifanya hospitali hiyo kuwa ya kwanza kwa upande wa hospitali za umma kutoa huduma hiyo.

94f175596a9b921014c9b1edba7639eabf7ea5c406983ac1892aafc9db8868ee

https://www.vpo.go.tz/news/dkt-kijaji-tanzania-kuandaa-mkakati-wa-muda-mrefu-wa-kaboni

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema Tanzania iko katika hatua za awali za kuandaa Mkakati wa Muda Mrefu wa Kaboni. Amesema hayo wakati alipokutana na mabalozi wanaoziwakilisha nchi nne nchini ofisini kwake jijini Dar es Salaam kwa nyakati tofauti leo Septemba 12, 2024. Akizungumza na Balozi wa Japan nchini Tanzania Mhe. Yasuhi Misawa, Mhe. Dkt. Kijaji amesema kuwa Serikali ina nia ya dhati katika kuelekea kwenye uchumi wa chini wa kaboni na kukuza mbinu za maendeleo endelevu. Ameiomba Japan kushirikiana na Tanzania katika sema kuwa na kwa sasa iko katika utekelezaji wa Mkakati wa Kitaifa wa Kupika Safi 2024-20234 ambao gharama yake ni takriban Dola za Kimarekani bilioni 1.8 (shilingi za trilioni 4.6). Pia, ameiomba Serikali ya nchi hiyo kuimarisha uwezo wa Kituo cha Kitaifa cha Ufuatiliaji wa Kaboni (NCMC) na kuongeza uwezo wa kiufundi kwa ajili ya kufanya Tathmini ya Athari za Mabadiliko ya Tabianchi. Akizungumza na Balozi wa Oman nchini Tanzania, Mhe. Saud Al Shidhani, Waziri Mhe. Dkt. Kijaji amesema Tanzania imechukua hatua zote kuhakikisha inakabiliana na athari za kimazingira.

c997b53921ddc2ba852945257e104d6ce8760509b8e74698dcd163b57cca9dfb

https://www.vpo.go.tz/news/shule-za-mikoa-minne-kunufaika-na-nishati-safi-ya-kupikia

Mikoa minne ya Tanzania Bara inatarajia kunufaika na mradi wa nishati safi ya kupikia shuleni ambao utasaidia katika kupunguza matumzi ya kuni na mkaa yanayotokana na ukataji wa miti. Hayo yamebainishwa wakati wa kikao kazi kinacholenga kuanzisha mradi wa matumizi ya nisharti safi ya kupikia shuleni kilichoongozwa na Naibu Katibu Mkuu (Mazingira) Ofisi ya Makamu wa Rais Bi. Christina Mndeme jijini Dodoma. Mradi huo utakaotekelezwa kwa ushirikiano wa Ofisi ya Makamu wa Rais, Shirika la Mpango wa Chakula Duniani (WFP) na Shirika la Sustainable Energy for All (SEforALL) unalenga kuwekeza nisharti safi ya kupikia katika shule za mikoa minne ya Dar es Salaam, Kigoma, Tabora na Dodoma. Aidha, katika mradi huo WFP Tanzania ikishirikiana na Kituo cha Kitaifa cha Ufuatiliaji wa Kaboni (NCMC) inatarajia kufanya uwekezaji wa nishati safi ya kupikia katika shule hizo na baadhi ya kaya nchini. Akizungumza wakati wa kikao hicho Naibu Katibu Mkuu (Mazingira) Ofisi ya Makamu wa Rais Bi. Christina Mndeme amewahakikishia wadau wa maendeleo dhamira ya Serikali ya kuunga mkono juhudi hizo. Amesema Serikali itaendelea kuimarisha ushirikiano na washirika wa maendeleo hususan katika jitihada hizi zinazochagiza ajenda ya kitaifa ya nishati safi ya kupikia inayoongozwa na kinara namba moja Rais Dkt. Samia Suluhu Hassan. “Natambua kazi kubwa inayofanywa na wadau wetu wa maendeleo kwa kushiriki kikamilifu katika uwekezaji huu wa miradi ya nishati safi ya kupikia hapa nchini hususan katika taasisi kama shule ambazo zimekuwa zikitumia kuni nyingi kupikia na hivyo kusababisha ukataji wa miti,” amesema. `Halikadhalika, Bi. Mndeme amesema mradi huo utawapunguzia wanawake safari ndefu na za kuchosha za kukusanya kuni na kuwanyima fursa ya kujishughulisha na shughuli za kutafuta riziki au majukumu muhimu ya utunzaji wa familia pamoja na kuwaweka kwenye unyanyasaji wa kijinsia.` `Ameongeza kuwa Serikali inafanya kazi kubwa ya kubadilisha nchi kwenda katika nishati safi ya kupikia ambapo umeandaliwa Mkakati wa Kitaifa wa Matumizi ya Nishati Kupika (2024-2034), ambao unalenga kubadilisha asilimia ya 80 ya wananchi kutumia nishati hiyo.` `Awali akiwasilisha mpango wa mradi huo, Mchambuzi wa masuala ya nishati safi kutoka Shirika la Bw. Jee-Hyun Nam amesema utasaidia kupunguza ukataji miti kwa ajili ya kuni na mkaa na katika na kuboresha lishe katika shule.` `Pamoja na hayo, pia amesema utasaidia kupunguza utoaji wa kaboni hatua ambayo ni muhimu katika kushughulikia changamoto ya ongezeko la joto duniani.` Bw. Nam amesema kuwa hiyo ni hatua muhimu katika kuongeza uelewa kuhusu faida za matumizi ya nishati safi ya kupikia hususan katika maeneo yenye watu wengi zikiwemo shule hivyo kupunguza matumizi ya kuni ambazo hutokana na ukataji wa miti.

2d874a27292cf05d437b079eaa9f272b3a45670b76c08ac9531ac23709bce756

https://www.vpo.go.tz/news/waziri-mkuu-majaliwa-suala-la-uhifadhi-wa-mazingira-liwe-ajenda-ya-taifa

Waziri Mkuu wa Jamhuri ya Muungano wa Tanzania Mhe. Kassim Majaliwa amesema suala la uhifadhi wa mazingira liwe ajenda ya Kitaifa na jukumu la kila mmoja kuanzia ngazi ya familia mpaka Taifa. “Tunapokwenda kuhifadhi mazingira lazima tuanze na ngazi ya familia na tunapopanda juu tupanue wigo hadi kwa wadau mbalimbali. Viongozi wa dini mnayo nafasi kubwa na hii lazima iwe ajenda maalum, iwe ni ofisi za umma, za binafsi au kwenye taasisi.” Ametoa kauli hiyo leo Septemba 10, 2024 wakati akifunga Mkutano Maalum wa Viongozi na Wadau wa Mazingira ulioitishwa ili kujadili mwenendo wa mazingira nchini. Mkutano huo ulifanyika kwenye Kituo cha Mikutano cha Jakaya Kikwete, jijini Dodoma. Amesema kitendo hicho kitakuwa ni kuunga mkono juhudi za Rais wa Jamhuri ya Muungano wa Tanzania Mhe. Dkt. Samia Suluhu Hassan za kuendelea kuimarisha uhifadhi na Usimamizi wa mazingira nchini, kazi aliyoifanya kwa weledi, ustadi na mafanikio tangu akiwa Makamu wa Rais wa Jamhuri ya Muungano wa Tanzania. “Amemudu kusimamia na kutoa miongozo mahsusi ya kuhakikisha mazingira yanahifadhiwa. Leo hii, yeye ni Rais wa Jamhuri ya Muungano wa Tanzania na tunamuona anaendelea kulisimamia ili Taifa lifanikiwe katika uhifadhi wa mazingira kwa vizazi vya sasa na baadaye,” amesema. Waziri Mkuu ametumia fursa hiyo kuwaeleza wajumbe wa mkutano huo juu ya jitihada ambazo Rais Dkt. Samia amekuwa akizichukua ili kuhakikisha suala la nishati safi linakubalika. "Mheshimiwa Rais Dkt. Samia Suluhu Hassan amekuja na dhana mpya ya kukataa kukata miti na kutuhamasisha kuhusu nishati safi ya kupikia. Rais wetu amekuwa kinara wa nishati safi hadi na mwezi Mei alienda Ufaransa kuhutubia kuhusu nishati safi na yeye akiwa ni Mwenyekiti mwenza wa mkutano huo. Hii ni fahari kwa nchi yetu," amesema. Amesema Serikali imetoa fursa kwa wajasiriamali kuanzisha biashara ya kuuza mitungi na majiko ya gesi hadi kwenye ngazi ya vijiji ili nishati hiyo iweze kupatikana kwa urahisi. “Huko mbele tutaweka ukomo wa matumizi ya mkaa na kuni,” ameongeza. Katika kukabiliana na changamoto za uchafuzi wa mazingira, Waziri Mkuu amesema Serikali imechukua hatua za kisera na kimkakati ili kuleta matokeo chanya. Amezitaja hatua hizo kuwa ni kuandaliwa kwa Sera ya Taifa ya Mazingira ya mwaka 2021; Kutungwa kwa Sheria ya Mazingira ya mwaka 2014; kuandaa na kutekeleza Mpango Kabambe wa Taifa wa Hifadhi na Usimamizi wa Mazingira wa mwaka 2022 hadi 2032; kuandaa na kutekeleza Mkakati wa Kitaifa wa kukabiliana na Mabadiliko ya Tabianchi wa mwaka 2021 hadi 2026; na kutungwa kwa Kanuni na Miongozo inayohusu masuala ya Mazingira na Mabadiliko ya Tabianchi. **Wakati huohuo, **Waziri Mkuu ameitaka wizara inayosimamia mazingira ishirikiane kwa karibu na wizara za kisekta kuhakikisha maadhimisho mbalimbali ya Kitaifa yanayogusa masuala ya mazingira yanatumika kikamilifu kuwezesha jamii kupata uelewa na kuweka alama za kudumu na matokeo yanayopimika kuhusu utunzaji mazingira ikiwemo Siku ya Upandaji Miti, Siku ya Hali ya Hewa, Siku ya Maji, Siku ya ardhi Oevu, Siku ya Mazingira na Siku ya Hifadhi ya Tabaka la Ozoni. Kuhusu kuimarisha utoaji wa elimu na uhamasishaji kuhusu utunzaji wa mazingira, Waziri Mkuu amezitaka Ofisi za Mikoa na Wilaya zisimamie suala hilo na kusisitiza kuhusu umuhimu wa kuzingatia sheria na kanuni za mazingira na ikibidi watumie mitandao ya kijamii kusambaza elimu hiyo. "Kuongezeka kwa ufahamu miongoni mwa jamii kuhusu umuhimu wa uhifadhi wa mazingira kutasaidia kupunguza uharibifu na kuimarisha usimamizi wa mazingira. Aidha, elimu ijumuishe matumizi endelevu ya rasilimali za mazingira ikiwemo matumizi bora ya ardhi, maji, na nishati ili kuhakikisha kuwa rasilimali hizi zinabaki kuwa za kudumu kwa vizazi vijavyo," amesisitiza. **Awali, **Waziri wa Nchi Ofisi ya Makamu wa Rais (Muungano na Mazingira), Mhe. Dkt. Ashatu Kijaji alisema mkutano huo maalum ulihudhuriwa na washiriki 2,500 kutoka maeneo mbalimbali nchini ikiwemo Zanzibar. "Ninauita huu ni mkutano mkuu maalum kwa sababu umehusisha makundi tofauti ya kijamii wakiwemo viongozi wa dini, wa kisiasa, wa kimila, wanafunzi, wabunge na wadau wengine." Alisema ofisi yake itafuatulia ukamilishajinwa rasimu ya Azimio la Dodoma hadi liwe Azimio kamili kwani linahitaji kufuata utaratibu wa Serikali hadi lije kuzinduliwa rasmi. Azimio la Dodoma liliwasilishwa mbele ya wajumbe wa mkutano huo na Katibu Mkuu Kiongozi Mstaafu, Balozi Dkt. Bashiru Kakuru. Baadhi ya maeneo yaliyotajwa ni usimamizi na mapitio ya sera na sheria hasa za misitu na uhifadhi; uwajibikaji na ushirikishwaji wa umma kupitia ugatuzi wa madaraka; usimamizi wa taka ngumu na usafi wa mazingira; upandaji wa miti, mabadiliko ya tabianchi na biashara ya kaboni; utoaji wa elimu kuhusu nishati safi; uchumi wa bluu, rasilmali fedha na elimu kwa umma kuhusu mazingira.

8f08a6d128441027cddc545c6bcd8e4beebc789104ae1196d176c47eab661bf3

https://www.vpo.go.tz/news/makamu-wa-raisa-taka-majibu-ya-changamoto-za-kimazingira

Makamu wa Rais wa Jamhuri ya Muungano wa Tanzania Mhe. Dkt. Philip Mpango ametoa wito kwa washiriki wa Mkutano Maalum wa Mazingira kuainisha namna bora ya kufikia matokeo tarajiwa kwa kutafuta majibu ya changamoto za kimazingira zilizopo nchini hususani katika changamoto ya uimarishaji wa mfumo wa usimamizi wa mazingira. Makamu wa Rais ametoa wito huo wakati akifungua Mkutano Maalum wa Viongozi, Wataalamu na Wadau wa Mazingira kuhusu Mwelekeo wa Mazingira Nchini unaofanyika katika Kituo cha Mikutano cha Jakaya Kikwete mkoani Dodoma. Amesema mafanikio yamepatikana katika kuweka sera na kanuni, isipokuwa kuna mapungufu ya kisheria kuhusu nguvu na wigo wa Baraza la Taifa la Usimamizi Mazingira (NEMC) hali ambayo inapelekea licha ya maelekezo yanayotolewa na viongozi kwa lengo la kuimarisha uwajibikaji na usimamizi wa mazingira nchini lakini utekelezaji umekuwa hafifu katika ngazi ya Mikoa, Halmashauri na vijiji. Makamu wa Rais amesisitiza umuhimu wa utoaji elimu ya Biashara ya kaboni ambayo ni fursa katika kukabiliana na uharibifu wa mazingira na mabadiliko ya tabianchi. Amesema elimu inapaswa kutolewa kuhusu mikataba bora ya hewa ya kaboni iweje kwa maana ya mapato na teknolojia kutoka nchi zilizoendelea ambao ndiyo wazalishaji wakubwa wa hewa ya kaboni. Aidha kufahamu wajibu wa Jumuiya ya Kimataifa kwa nchi kama Tanzania ambazo zina Masinki makubwa ya Kaboni ikiwa ni pamoja na eneo kubwa la bahari na maziwa, ardhi oevu na eneo kubwa la hifadhi lililotengwa. Halikadhalika Makamu wa Rais amesema katika dhana ya uchumi wa buluu bado utafiti wa kutosha unahitajika unaolenga kubaini rasilimali nyingi zinazopatikana katika maji na menejimenti yake ikiwemo rgesi asili, madini, viumbe hai, matumbawe n.k. Makamu wa Rais amesema Taifa linakabiliwa na changamoto mbalimbali za mazingira ambazo kwa kiasi kikubwa zinatokana na tabiawatu ikiwemo ukataji wa miti hovyo na uharibifu wa misitu, kilimo kisicho endelevu na ufugaji holela usiozingatia uwiano wa idadi ya mifugo na maeneo ya malisho. Ametaja mambo mengine yanayochangia uharibifu wa mazingira ni pamoja na utupaji taka hovyo, uharibifu wa vyanzo vya maji, uvamizi wa ardhi oevu pamoja na matumizi ya Nishati chafu. Ameongeza kwamba yapo mambo mbalimbali yanayochangia hali mbaya ya mazingira nchini ikiwemo Sheria kinzani kama vile mkaa kuwa chanzo cha mapato cha Wakala wa Misitu (TFS) hii inahamasisha utoaji wa vibali vya kukata miti. Pia vitalu vichache vya miti, miti inayopandwa kutotunzwa, kutotosheleza kwa miundombinu ya ukusanyaji na uhifadhi wa taka, uchache wa viwanda vya kurejereza taka pamoja na gharama za teknolojia ya kijani. Makamu wa Rais amesema Serikali imekuwa ikifanya jitihada mbalimbali katika kukabiliana na uharibifu wa mazingira ikiwa ni pamoja na kuandaa Sera, Kanuni, Mikakati, programu za upandaji miti, kampeni za usafi na hasa mijini na kwenye fukwe, kuhamasisha utunzaji wa mazingira kupitia vyombo vya habari, mashindano ya mikoa na halmashauri katika usafi, ushiriki katika siku ya mazingira duniani na programu ya jenga kesho iliyo bora (BBT). Mkutano Maalum wa Mazingira unafanyika kwa siku mbili tarehe 09 – 10 Septemba 2024 ukiwakutanisha Viongozi, Wataalamu, Wadau wa Mazingira pamoja na wananchi mbalimbali kwa lengo la kujadili mwenendo wa hali ya mazingira nchini na kukubaliana hatua za kuchukua ili kukabiliana na changamoto za mazingira na mabadiliko ya tabianchi. Vilevile Mkutano huo unalenga kuzikumbusha Wizara za Kisekta, Sekretarieti za Mikoa, Mamlaka za Serikali za Mitaa, Sekta ya Umma, Sekta Binafsi na Asasi za Kiraia wajibu wao wa kusimamia, kuhifadhi na kutumia fursa zilizopo katika mazingira.

18a833ebc31a9526d1e2795d55652826ee4918dd2cd1e70ca76a2c16b35c3b47

https://www.vpo.go.tz/news/makamu-wa-rais-aitaka-wizara-ya-mambo-ya-ndani-kusimamia-kikamilifu-taasisi-za-dini

Makamu wa Rais wa Jamhuri ya Muungano wa Tanzania Mhe. Dkt. Philip Mpango ametoa rai kwa viongozi wa Wizara ya Mambo ya Ndani ya Nchi kupitia Ofisi ya Msajili wa Jumuiya, kusimamia kikamilifu Sheria ya Usajili wa Jumuiya pamoja na kanuni zake ili kuhakikisha kuwa Taasisi zinazosajiliwa zikiwemo za kidini zinatekeleza majukumu yake kwa kuzingatia malengo na masharti ya usajili wake. Makamu wa Rais ametoa rai hiyo wakati alipomwakilisha Rais wa Jamhuri ya Muungano wa Tanzania Mhe. Dkt. Samia Suluhu Hassan katika kilele cha Maadhimisho ya Jubilei ya Miaka 50 ya Kanisa la New Life Outreach iliyofanyika katika kanisa hilo Sakina mkoani Arusha. Amesema hivi sasa yameibuka mafundisho ya baadhi ya viongozi wa dini yanayowaaminisha wafuasi wao kutegemea miujiza zaidi ili kupata maendeleo badala ya kufanya kazi kwa bidii. Ameongeza kwamba imeshuhudiwa kuongezeka kwa wahubiri wanaojilimbikizia fedha na mali binafsi kutokana na sadaka na mauzo ya vitu mbalimbali na wengi wa wahanga wa mahubiri ya aina hiyo ni wananchi wanaokabiliwa na shida au matatizo mbalimbali ya maisha. Makamu wa Rais amewasihi viongozi wa dini kuungana na serikali kukemea vikali mafundisho na matendo hayo yasiyofaa katika jamii na yasiyozingatia sheria za nchi. Pia ametoa wito kwa viongozi wote kuwahimiza wananchi kufanya kazi kwa bidii, maarifa na uzalendo, huku wakimuomba Mwenyezi Mungu abariki kazi zao. Halikadhalika Makamu wa Rais amesema hivi sasa kuna mmomonyoko mkubwa wa maadili katika jamii hali inayopelekewa na matumizi holela ya mitandao ya kijamii, ambapo wananchi hususan vijana wengi wanadhani ili kuwa kijana wa kisasa, inawalazimu kuiga mambo yanayooneshwa kwenye mitandao hiyo yakiwemo yale yasiyo endana na mila na desturi. Amesema kukosekana kwa hofu ya Mungu katika jamii kunapelekea kuongezeka kwa matukio ya mauaji ya kikatili, ukatili wa kijinsia na ukatili dhidi ya watoto na wanawake, familia za mzazi mmoja, watoto waliozaliwa nje ya ndoa, migogoro ya ndoa, talaka, migogoro ya mirathi na ardhi, ubadhirifu wa mali za umma na matukio ya watu kujinyonga. Aidha Makamu wa Rais amekemea tabia za uzembe na kutozingatia sheria za usalama barabarani ambazo zimepelekea kushamiri kwa ajali mbaya za barabarani zinazogharimu maisha ya wananchi wengi. Ametoa rai kwa wakaguzi wa magari wa LATRA na Kikosi cha Polisi cha Usalama Barabarani kutimiza wajibu wao ili kudhibiti magari mabovu yasiingie barabarani na kuhakikisha vidhibiti mwendo vinafanya kazi, pamoja na kukagua sifa za madereva hasa wa mabasi ya abiria na malori. Ameongeza kwamba wamiliki wa Mabasi na Malori wanapaswa kuhakikisha magari yao yanakuwa na madereva walau 2 kwa safari zote ndefu zinazozidi kilomita 300. Vilevile ameagiza Wakala ya Barabara Nchini (TANROADS) kuhakikisha alama za tahadhari zinawekwa katika maeneo yote hatarishi ya barabara kuu. Makamu wa Rais ametoa wito kwa wasafiri wote nchini kuzingatia kufunga mikanda wakati wote wa safari na kutoa taarifa kwa Kikosi cha Usalama Barabarani pale dereva wa chombo wanachosafiria anapoendesha kwa mwendo mkali kupita kiasi. Pia Makamu wa Rais amewasihi viongozi wa dini na wananchi kwa ujumla kushirikiana na serikali katika kukabiliana na athari za uharibifu wa mazingira na mabadiliko ya tabianchi. Amesema uhai wa wanadamu katika dunia unatishiwa na uharibifu wa mazingira ambao umekithiri ambapo pamoja na jitihada mbalimbali za kitaifa na kimataifa zinazochukuliwa kukabiliana na hali hiyo, lakini bado matokeo yake si ya kuridhisha. Ameongeza kwamba uharibifu wa misitu na ukataji wa miti unaonekana katika maeneo mbalimbali ya nchi ikiwemo mkoani Arusha. Makamu wa Rais amesema Serikali itaendelea kuenzi mchango mkubwa wa madhehebu ya Dini, katika utoaji wa huduma mbalimbali za kijamii na itaendelea kusimamia na kulinda haki ya kuabudu kwa wananchi wote kwa mujibu wa ibara ya 19 (2) ya Katiba ya Jamhuri ya Muungano wa Tanzania, na kwamba wananchi wanaendelea kuishi katika mazingira ya haki na amani. Kwa upande wake Muasisi wa Kanisa la New Life Outreach Tanzania Mwinjilisti Dkt. Egon Falk ameishukuru Serikali ya Jamhuri ya Muungano wa Tanzania kwa kutoa kibali cha kuhubiri neno la Mungu kwa miaka 50. Amesema Kanisa hilo litaendelea kufuata sheria na taratibu za nchi wakati wa utoaji wa huduma ya kuhubiri neno la Mungu na huduma nyingine za kijamii. Kanisa hilo linamiliki Shule mbili za msingi na moja ya sekondari ambazo zimekuwa zikitoa ufadhili wa masomo kwa watoto wanaopitia mazingira magumu ya Maisha.

66e4812fd9dd3d2215e00560af9d4d31fdb2c97f61273e1aea933093b088536a

https://www.vpo.go.tz/news/waziri-kijaji-hakuna-utaratibu-wa-kukagua-nyumba-zenye-mkaa

Serikali imesema sio sahihi na hakuna utaratibu wa kufanya ukaguzi katika kila kaya ili kubaini kama zinazotumia kuni au mkaa na badala yake kinachotakiwa ni kufuatilia na kuhakikisha misitu haikatwi ovyo. Hayo yamesemwa na Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji wakati akijibu swali la nyongeza la Mbunge wa Kibamba Issa Mtemvu aliyetaka kujua kauli ya Serikali kuhusu madai ya kuwatafuta watumiaji wadogo wa mkaa kwenye makazi. Amesema kuwa ukimfuata mwananchi mmoja mmoja huwezi kujua kama mkaa huo alionao una kibali au hauna hivyo ametoa wito kwa taasisi za Serikali kurejea masharti ya matumizi ya kuni na mkaa. Aidha, Mhe. Dkt. Kijaji amesema kuwa ili kuhakikisha kila mwananchi anamudu gharama za nishati safi ya kupikia ikiwemo ya gesi, Serikali inashirikiana na wadau mbalimbali katika kupunguza bei za nishati hiyo na vifaa vyake. Halikadhalika, amesema kuwa kwa sasa Serikali inaendelea kufungua milango kwa wawekezaji wa nishati hiyo kuwekeza katika nishati safi hiyo rafiki kwa mazingira ili kulinda misitu isiendelee kukatwa. Katika jibu la msingi la Mbunge Mtemvu, Mhe. Dkt. Kijaji amesema Serikali imeandaa na inatekeleza Mkakati wa Taifa wa Matumizi ya Nishati Safi ya Kupikia (2024-2034) ambao unatoa mwelekeo wa nchi wa kuhamia katika matumizi ya nishati safi ya kupikia. Mkakati huu unalenga kuhakikisha angalau asilimia 80 ya Watanzania wanatumia nishati safi ya kupikia ifikapo mwaka 2034 na kupunguza gharama za nishati safi, vifaa na majiko sanifu ya kupikia. Halikadhalika amesema kuwa Mkakati umelenga kuimarisha upatikanaji wa malighafi na miundombinu ya uhakika ya nishati safi ya kupikia; kuhamasisha uwekezaji katika nishati safi ya kupikia. Katika kuhakikisha jamii inapata uelewa wa kutosha kuhusu umuhimu wa matumizi ya nishati safi ya kupikia na kuachana na kuni na mkaa, Mhe. Dkt. Kijaji amesema Serikali inaendelea kuta elimu ili kupunguza ukataji wa miti Vilevile, amesema kuwa Serikali kupitia Mkakati wa Nishati Safi imeweka kipengele cha kuona uwezekano wa kushusha bei ya nishati safi ambayo pia inakwenda sanjari na kuweka ruzuku katika eneo hilo. Amebainisha hayo wakati akijibu swali la Mbunge wa Ilemela Mhe. Dkt. Angeline Mabula aliyeuliza Serikali haioni uwezekano wa kutoa ruzuku katika mitungi ya gesi.

76bb8721de3fe6bf398a4ed96b1ff0093bb516c54555f81ef4eaf19c37fa3242

https://www.vpo.go.tz/news/katibu-mkuu-luhemeja-afunga-jukwaa-la-kamati-ya-kudumu-ya-fedha

Katibu Mkuu Ofisi ya Makamu wa Rais Mha. Cyprian Luhemeja akifunga Jukwaa la Mwaka 2024 la Kamati ya Kudumu ya Masuala ya Fedha chini ya Mkataba wa Mabadiliko ya Tabianchi lililofanyika kwa siku mbili kuanzia Septemba 2, 2024 na kufungwa leo Septemba 3, 2024 mkoani Arusha katika Kituo cha Mikutano cha Kimataifa cha Arusha (AICC). Kumalizika kwa Jukwaa hilo, kesho Septemba 3, 2024 unaanza Mkutano wa 35 wa Kamati ya Kudumu ya Masuala ya Fedha chini ya Mkataba wa Mabadiliko ya Tabianchi utakaofanyika katika ukumbi huo kwa siku tatu na kufungwa Septemba 6,2024. Mha. Luhemeja aliwashukuru kwa mara nyingine Wajumbe wa Mkutano kwa kuichagua Tanzania kuwa mwenyeji wa Mkutano, huku akieleza suala la Utunzaji na Uhifadhi wa Mazingira ni suala ambalo kila mmoja anapaswa kujitoa ili kuyalinda. Ikumbukwe Septemba 2,2024 Makamu wa Rais Mhe. Dkt. Philip Mpango alifungua Mkutano wa 35 wa Kamati ya Kudumu ya Fedha ya Mkataba wa Mabadiliko ya Tabianchi (UNFCCC) ambao unajumuiya Jukwaa hilo pamoja na Mkutano huo.

ec6134679a29abc4d2d6f74d6654e8a7e472fd625007b909d76f49504b9be5ba

https://www.vpo.go.tz/news/waziri-dkt-kijaji-ahimiza-usimamizi-mzuri-wa-mazingira-viwandani

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amewataka wamiliki wa viwanda nchini kuweka mifumo ya majitaka kuepusha yasitiririke ovyo na kuchafua mazingira na kuathiri afya ya wananchi. Amewataka wawekezaji hao kutafuta njia bora ya kuyarejeleza ili yatumike tena katika shughuli za viwanda, hatua itakayowapunguzia pia gharama ya upatikanaji wa maji hayo. Dkt. Kijaji ametoa maelekezo hayo alipofanya ziara ya kutembelea na kukagua uzingatiaji wa sheria ya mazingira katika kiwanda cha kurejeleza taka za mifuko chakavu na za plastiki kwa ajili ya kuzalisha viatu na mifuko cha Future Colorful kilichopo jijini Dodoma alipfanya ziara ya kukagua uzingatiaji wa sheria ya mazingira, leo tarehe 04 Septemba, 2024. Katika ziara hiyo Dkt. Kijaji alibaini shehena ya taka hizo ambazo zinatumika kama malighafi ikiwa imekusanywa bila kufunikwa hivyo alielekeza uongozi wa kiwanda hicho kuihifadhi vizuri kwa kuhakikisha inafunikwa. “Tunawapongeza sana kwa kukusanya taka hizi na kuzirejeleza lakini changamoto tuliyoiona hapa ni hizi taka kuwa wazi hivyo, ni muhimu kuandaa mazingira mazuri ya kuzihifadhi, mvua ikinyesha zinakuwa taka na sio malighafi tena ipigwe sakafu mfuniko wa kufunika malighafi hizi,“ alisisitiza. Aidha, Dkt. Kijaji amewataka wawekezaji wa viwanda kuwaajiri wataalamu wa mazingira watakaofanya kazi nao kuhakikisha masuala muhimu na maelekezo kuhusu utunzaji wa mazingira yanafuatwa. Amesema kuwa Ofisi ya Makamu wa Rais na Serikali kwa ujumla inafanya kazi ya kuwaelimisha wadau hao wa maendeleo ili kuongeza tija katika uzalishaji wa bidhaa ili mradi wanafuata sheria za mazingira. Pamoja na hayo ameutaka uongozi wa kiwanda hicho kuhakikisha wafanyakazi wake wanakuwa na vifaa vya vyaa ili kuwakinga kutokana na kugusa au kunusa taka zinazokusanywa ili kulinda afya zao. Katika hatua nyingine ameliagiza Baraza la Taifa la Hifadhi na Usimamizi wa Mazingira (NEMC) kuwapatia nambari ya malipo ili waweze kutekeleza wajibu wao wa kulipa faini wanayotakiwa kutokana na kukiuka kanuni ya katazo la mifuko ya plastiki kipindi kilichopita. Hata hivyo, Waziri Dkt. Kijaji amewapongeza kwa kurekebisha dosari hiyo na kuanza kuzalisha mifuko mbadala ambayo ni rafiki kwa mazingira aina ya ‘non-woven’. Kwa upande wake Mkurugenzi wa kiwanda hicho, Bw. Wang Dajing kupitia kwa muangalizi wa kiwanda Bi. Zakia Juma ameahidi kuyafanyia kazi maelekezo yaliyotolewa na Serikali. Amemuomba Waziri Dkt. Kijaji na Ofisi yake kuendelea kuwaunga mkono wawekezaji hapa nchini kwa kupatia elimu kuhusu katika suala zima la utunzaji wa mazingira. Katika ziara hiyo Waziri aliambatana na Afisa Mazingira Mhandisi Joseph Kiruki, Meneja wa NEMC Kanda ya Kati Dkt. Caren Kahangwa na Afisa Mazingira wa NEMC Bw. Innocent Makomba.

6682f00cab91dd7e1f5f72482692ed7bf03de6e9ac1b309923a90ae583103421

https://www.vpo.go.tz/news/naibu-waziri-khamis-miradi-ya-shilingi-bilioni-5-kunufaisha-zanzibar

Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis amesema jumla ya shilingi bilioni 5.3 zimepokelewa kwa ajili ya utekelezaji wa miradi mbalimbali ya maendeleo Zanzibar. Amesema hayo wakati akijibu swali la Mbunge kutoka Baraza la Wawakilishi Mhe. Bakar Hamad Bakar aliyetaka kujua kiasi gani cha fedha kimepatikana Zanzibar kwa miaka mitatu iliyopita kupitia Mifuko ya Kimataifa ya Mazingira na Mabadiliko ya Tabianchi. Mhe. Khamis amebainisha Serikali imekuwa ikipokea fedha kutoka kwenye Mifuko ya Kimataifa ya Mazingira na mabadiliko ya Tabianchi ikiwemo Mfuko wa Mazingira wa Dunia (GEF) na Mfuko wa Mabadiliko ya tabianchi (GCF). Amefafanua kuwa fedha zinazotolewa zimekuwa zikitumika katika kutekeleza miradi mbalimbali ya hifadhi ya mazingira na mabadiliko ya tabianchi katika pande zote mbili za Muungano yaani Tanzania Bara na Zanzibar. Ametaja wilaya zilizonufaika kwa upande wa Zanzibar kuwa ni Wete na Micheweni (Pemba) kwa ajili ya kutekeleza Mradi wa Kurejesha Ardhi iliyoharibika na Kuongeza Usalama wa Chakula kwenye maeneo Mame nchini shilingi bilioni 1.2. Halikadhalika, ametaja wilaya zingine kuwa ni Kaskazini A na Kaskazini B (Unguja) ambazo zimenufaika kupitia Mradi wa Kuhimili Mabadiliko ya Tabianchi kwa kutumia Mifumo Ikolojia Vijijijini – EBBAR shilingi bilioni 1.4 na Mradi wa Kuhimili Mabadiliko ya Tabianchi kwa wakazi wa Pwani shilingi bilioni 2.7. Akijibu maswali ya nyongeza ya mbunge huyo kuhusu mikakati gani ya kupanua wigo wa upatikanaji wa fedha Tanzania Bara na Zanzibar, Mhe. Khamis amesema Ofisi ya Makamu wa Rais imeandaa maandiko 13 kwa ajili ya kuomba fedha zitakazosaidia kupambana na mabadiliko ya tabianchi. ”Ofisi ya Makamu wa Rais tumeshakaa na Sekretarieti za Mifuko inayohusika na utoaji wa fedha za uhifadhi wa mazingira kama nilivyoitaja hapo mwanzoni na tunapokaa nao tunawaeleza nchi zilizoendelea zitoe fedha kwa nchi zinazendelea. ”Pia kule Arusha kuna kikao kinaendelea cha Kamati ya Fedha ambacho kilifunguliwa jana (Septemba 02, 2024) na Mhe. Makamu wa Rais, yote haya tunafanya ili kukabiliana na athari za mabadiliko ya tabianchi,” ameeleza Naibu Waziri Khamis.

494357fee4fdc1e7ca4787f06444f3742891732fee38f25f3e62c06402223d95

https://www.vpo.go.tz/news/makamu-wa-rais-ataka-ufadhili-endelevu-mukabili-mabadiliko-ya-tabianchi

Makamu wa Rais wa Jamhuri ya Muungano wa Tanzania Mhe. Dkt. Philip Mpango amesema unahitajika ufadhili unaotabirika, unaoweza kufikiwa, endelevu na wenye uwiano kati ya kupunguza na kukabiliana na mabadiliko ya tabianchi. Makamu wa Rais ametoa wito huo wakati akimwakilisha Rais wa Jamhuri ya Muungano wa Tanzania Mhe. Dkt. Samia Suluhu Hassan katika ufunguzi wa Mkutano wa 35 wa Kamati ya Kudumu ya Fedha ya Mkataba wa Umoja wa Mataifa kuhusu Mabadiliko ya Tabianchi unaofanyika katika Kituo cha Mikutano cha Kimataifa cha Arusha (AICC). Amesema nchi zinazoendelea zinahitaji zaidi ufadhili wa kukabiliana na mabadiliko ya tabianchi ili kufikia azma kuzingatia jinsia katika ufadhili huo. Halikadhalika ametoa wito kwa washiriki wa Mkutano wa 35 wa Kamati ya Kudumu ya Fedha ya Mkataba wa Umoja wa Mataifa kuhusu Mabadiliko ya Tabianchi kufanya mijadala ya kina, kubadilishana uzoefu katika mafanikio, changamoto na mafunzo ili kuweza kupata suluhisho la kukabiliana na mabadiliko ya tabianchi na ufadhili unaozingatia jinsia. Amesema kwa kuunganisha maarifa na utaalamu wa washiriki kutoka mataifa mbalimbali kutawezesha kuongeza juhudi za kitaifa na kimataifa na kuharakisha maendeleo katika kufikia malengo ya pamoja ya ufadhili endelevu wa mabadiliko ya tabianchi unaozingatia jinsia. Makamu wa Rais amesema mkutano huo unapaswa kusaidia katika kuhakikisha ahadi za nchi zilizoendelea za utoaji wa dola milioni 100 kila mwaka zinatimizwa ifikapo mwaka 2025 ikiwa ni sehemu ya ahadi za nchi hizo za kuwezesha utekelezaji wa mkataba wa Paris. Kauli mbiu ya Mkutano huo ni kuongeza kasi katika kukabiliana na mabadiliko ya tabianchi kupitia ufadhili unaozingatia jinsia. Kutokana na kauli mbiu hiyo, Makamu wa Rais amesema Tanzania imeendelea kuhimiza ujumuishaji wa masuala ya jinsia na mabadiliko ya tabianchi kwenye sera, programu na mikakati katika ngazi zote. Ametaja sera hizo zinazopewa kipaumbele ni pamoja na usawa wa kijinsia katika kushiriki shughuli za uchumi, kuweka mazigira rafiki kwa wanawake kushiriki katika uongozi na utoaji maamuzi, usawa wa kijinsia katika elimu, matumizi ya teknolojia pamoja na uwezeshaji wa matumizi ya nishati safi ya kupikia katika maeneo ya mijini na vijijini. Makamu wa Rais amesema jitihada hizo za ujumuishi wa jinsia katika masuala mbalimbali zinalenga kuhakikisha wanawake na wanaume wanapata fursa sawa ya kushiriki, kuchangia na baadae kunufaika na mipango na juhudi za mabadiliko ya tabianchi. Halikadhalika Makamu wa Rais amesema kwa kuwa zinafanyika jitihada za kuhakikisha ujumuishaji wa jinsia katika kukabiliana na mabadiliko ya tabianchi hivyo ni muhimu suala la nishati safi ya kupikia kuwa jambo muhimu la kuzingatia katika Mkutano wa 29 wa Mabadiliko ya Tabianchi utakaofanyika mjini Baku nchini Azerbaijan. Amesema Tanzania imebeba nishati safi ya kupikia kama ajenda muhimu ya Taifa ambapo lengo ni kuhakikisha ifikapo mwaka 2034 asilimia 80 ya watanzania wanatumia nishati safi ya kupikia kutoka katika asilimia 7 iliyopo hivi sasa. Ameongeza kwamba jambo hilo muhimu litasaidia kukabiliana na changamoto za kimazingira, kiafya, kijamii na kiuchumi zinazotokana na matumizi ya nishati asilia ya kupikia ikiwemo mkaa na kuni. Mkutano huo wa siku tano unahudhuriwa na washiriki kutoka mataifa mbalimbali duniani, wadau wa mazingira, viongozi na watunga sera.

35e1beda3ddedf0b077fa6cd2ecdd76a76309022ad2e132c27a2e208339c1d19

https://www.vpo.go.tz/news/dkt-kijaji-tanzania-inajitahidi-kukabiliana-na-athari-za-mabadiliko-ya-tabianchi

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema Tanzania imekuwa ikifanya jitihada mbalimbali katika kukabiliana na mabadiliko ya Tabianchi kwa kupitisha sera na mipango mikakati ya kina. Mhe. Dkt. Kijaji ameyasema hayo katika ufunguzi wa Mkutano wa 35 wa Kamati ya Kudumu ya Fedha ya Mkataba wa Mabadiliko ya Tabianchi (UNFCCC) ulioanza leo Septemba 2, 2024 mkoani Arusha katika Kituo cha Mikutano cha Kimataifa cha Arusha (AICC) ambapo mgeni rasmi alikuwa Makamu wa Rais Mhe. Dkt. Philip Mpango. Amesema moja ya jitihada ni pamoja na kuwepo kwa Sera ya Kitaifa ya Mazingira (2021), Mpango Mkuu wa Kitaifa wa Masuala ya Kimkakati (2022-2032) pamoja na Sera ya Kitaifa ya Uchumi wa Buluu (2024). “Ninawakaribisha nyote Arusha, Tanzania, ambayo mara nyingi huheshimika kama “The Geneva of Africa.” Kama mji mkuu halisi wa Jumuiya ya Afrika Mashariki, Arusha ni ushuhuda wa dhamira yetu ya juhudi za ushirikiano katika kushughulikia changamoto za kikanda na kimataifa, na tunayo heshima kubwa kuwa mwenyeji wa mkutano huu muhimu wa Kamati ya Kudumu ya Fedha ya UNFCCC. “Kwa niaba ya nchi mwenyeji, natoa shukrani zangu za dhati kwa Mwenyekiti na Wajumbe wa Kamati kwa kuipa Tanzania fursa ya kuwa mwenyeji wa mkutano huu muhimu,” amesema Mhe. Dkt. Kijaji. Ameongeza kwa kumshukuru Makamu wa Rais Mhe. Dkt. Philip Mpango kwa kumwakilisha Rais wa Jamhuri ya Muungano wa Tanzania Mhe. Dkt. Samia Suluhu Hassan ambaye alikubali kuwa mgeni rasmi wa mkutano huo. “Lazima niipongeze kazi bora iliyofanywa na Kamati hya Mkutano wa UNFCCC na timu yetu ya Taifa iliyojitolea kwa maandalizi ya kina kuelekea katika mkutano huu. Amesema ukweli ni kwamba mabadiliko ya tabianchi huleta athari kubwa, zinazojidhihirisha kupitia matukio mabaya ya hali ya hewa kama vile mafuriko, dhoruba, mvua zisizo na uhakika pamoja na uharibifu wa miundombinu.

61e32c5761b3a01a20aa12c7c2d75baca1832914818fd3e5c1a6ae9fe0242433

https://www.vpo.go.tz/news/naibu-katibu-mkuu-mndeme-watu-30-000-hufa-kwa-kupikia-nishati-chafu

Watu 30,000 hufariki kila mwaka nchini kutokana na magonjwa mbalimbali wanayoyapata kwa sababu ya kutumia Nishati chafu ya kupikia ikiwemo kuni na mkaa. Naibu Katibu Mkuu (Mazingira) Ofisi ya Makamu wa Rais Bi. Christina Mndeme ameyasema hayo Agosti 28, 2024 alipokuwa katika ziara ya kikazi mkoani Arusha ambapo alitembelea Kikosi cha Jeshi 833 Oljoro pamoja na Hospitali ya Mount Meru ambao hutumia nishati safi. Bi. Mndeme amesema kutokana na ukataji miti kwa matumizi ya kuni na mkaa kumekuwa na athari nyingi katika afya kwa mtumiaji hasa mtoto na mwanamke ambaye muda mwingi anakuwa jikoni na mwisho mfumo wake wa upumuaji huathirika. “Unapotumia nishati chafu, kitaalamu ni sawa na kutumia muda wa saa saba kupika kwa wiki wakati nishati safi ni sawa na saa moja, hivyo nishati safi huokoa muda kwa mtumiaji kupata nafasi ya kufanya vitu vingine,” amesema Bi. Mndeme. Kwa upande wake, Mkuu wa Kikosi hicho Luteni Kanali Victor Rutayugwa amesema kabla ya kutumia nishati safi walikuwa wakitumia kuni tani 30 kwa mwezi ambapo ilikuwa ikiwagharimu kiasi kikubwa cha fedha. “Kikosi kilipokea maelekezo ya kuhakikisha inaachana na matumizi ya kuni ikiwa ni mpango wa utunzaji wa mazingira na mwaka 2021 kikosi kilianza kutumia gesi kwa kuweka miundombinu.” Hata hivyo, Kaimu Mganga Mfawidhi Hospitali ya Mount Meru mkoani Arusha Dk. Kipipa Mlambo amesema kiafya matumizi ya kuni na mkaa yalikuwa yakiathiri watu wengi lakini kwa sasa elimu imewasaidi watumiaji wengi na wanaachana na matumizi ya kuni na mkaa.

2509f24a88e14c835cdf3ce210e7a54946e65ffb0cfff2f39bcfc32dbb31eec0

https://www.vpo.go.tz/news/serikali-kuwakutanisha-wadau-1-000-kujadili-hali-ya-mazingira-nchini

Serikali kupitia Ofisi ya Makamu wa Rais inatarajia kukutanisha wadau zaidi ya 1000 kwa ajili ya Mkutano wa kujadili na kuweka mikakati ya kukabiliana na changamoto za uharibifu wa mazingira na mabadiliko ya tabianchi utakaofanyika tarehe 9-10 Septemba, 2024 Jijini Dodoma. Akizungumza na waandishi wa habari leo Agosti 26, 2024 jijini Dar es Salaam, Waziri wa Nchi Ofisi ya Makamu wa Rais (Muungano na Mazingira) Dkt. Ashatu Kijaji amesema Mkutano huo Viongozi watakaoshiriki Mkutano huu ni Mawaziri na Makatibu Wakuu kutoka Wizara za Kisekta; Wakuu wa Mikoa; Wakuu wa Wilaya; na Wakurugenzi wa Halmashauri. Aidha amewataja wadau wengine kuwa ni pamoja na Wizara na Taasisi za Serikali; Mashirika ya Umma, Sekta binafsi, vyuo vya elimu ya juu na Asasi zisizo za Serikali, Wakurugenzi kutoka katika mashirika ya Umma na wataalamu; Sekta Binafsi. Dkt. Kijaji amesema Tanzania inakabiliwa na changamoto mbalimbali za mazingira ikiwemo uharibifu wa ardhi; uharibifu wa vyanzo ya maji; ukataji miti ovyo na uharibifu wa misitu; upotevu wa makazi ya wanyamapori na bayoanuai ambazo zimechangia kufifisha ustawi wa jamii na uchumi. “Kwa kutambua mchango wa wadau katika kuhifadhi na kusimamia mazingira na mabadiliko ya tabianchi nchini, Ofisi ya Makamu wa Rais inaratibu Mkutano wa viongozi, wataalamu na wadau wa hifadhi ya mazingira na mabadiliko ya tabianchi utakaofanyika tarehe 09 -10 Septemba, 2024 Jijini Dodoma” amesema Waziri Kijaji. Ameongeza Mkutano huo unalenga kuimarisha uwajibikaji, ufanisi na usimamizi wa hifadhi ya mazingira na kukabiliana na mabadiliko ya tabianchi pamoja na fursa zilizopo katika Biashara ya Kaboni; usimamizi wa taka; mabadiliko ya tabianchi; nishati safi ya kupikia; upandaji miti na usimamizi na uzingatiaji wa Sheria nchini. Akifafanua zaidi Dkt. Kijaji amesema ni wajibu wa wadau mbalimbali kujitokeza katika kuunnga mkono juhudi za Serikali katika kuzuia uharibu wa mazingira ikiwemo utegemezi mkubwa wa kuni na mkaa kama chanzo cha nishati, kilimo kisicho endelevu, utupaji taka ovyo, na ufugaji wa mifugo usiowiana na maeneo ya malisho. Kwa mujibu wa Dkt. Kijaji ameeleza kuwa Mkutano huo unatarajia kutoa taswira na mustakabali wa hali ya mazingira na ushiriki wa wadau na taasisi mbalimbali ikiwemo Serikali, sekta binafsi katika kukabiliana na hali ya uharibifu wa maizngira na mabadiliko ya tabianchi nchini.

36bc81ffa8bf9fd042961c5dd32e6d59a820bdc68d036029fe07998f427ef06b

https://www.vpo.go.tz/news/ofisi-ya-makamu-wa-rais-yazindua-mradi-wa-kupunguza-uzalishaji-wa-gesijoto

Serikali kupitia Ofisi ya Makamu wa Rais imezindua Mradi wa Kuandaa Mkakati wa Taifa wa muda mrefu wa kupunguza Uzalishaji wa Gesijoto ambao utasaidia kukabiliana na athari za mabadiliko ya tabianchi. Mradi huo utakaotekelezwa nchini Tanzania kwa kipindi cha mwaka mmoja utasaidia kujenga uwezo wa nchi katika kukabiliana na ongezeko la joto hadi kufikia chini ya nyuzijoto 15. Akizungumza wakati wa kikao cha uzinduzi wa mradi huo jijini Dodoma Agosti 26, 2024, Naibu Katibu Mkuu (Muungano) Ofisi ya Makamu wa Rais Bw. Abdallah Hassan Mitawi amesema mkakati huo unatarajiwa kuandaliwa ni muhimu kujumuisha mambo muhimu ya kitaifa. Amewataka wadau kutoka sekta mbalimbali zinazoshiriki katika maandalizi yake kuongeza ufanisi wa nishati zinazotumiwa na jamii ambazo ni safi zisizochafua mazingira ambazo Tanzania imejiwekea lengo kuwa asilimia 80 wananchi watatumia nishati safi ifikapo mwaka 2030. Halikadhalika, Naibu Katibu Mkuu Mitawi amesema nishati inayotumika viwandani nayo inapaswa kuangaliwa kwani inaposambaa angani husababisha ongezeko la joto ambalo ni chanzo cha mabadiliko ya tabianchi. Ameongeza kuwa kwa vile eneo la usafiri linaweza kusadia katika kupunguza gesi joto ambalo ambapo kwa sasa tayari Serikali imeanzisha mradi wa reli ya kisasa (SGR) na mabasi yaendayo haraka Dar es Salaam (DART) hivyo kuwe na mkakati wa kuitekeleza katika maeneo mengine ya nchi. Amesema ni wakati sasa mkakati huo ujumuishe namna ya kufanya biashara ya kaboni na fursa zake pamoja na upandaji wa miti na kuitunza huku akipongeza Zanzibar kwa kuja na kampeni ya kukijanisha visiwa hivyo. Awali akizungumza, Kaimu Mkurugenzi wa Mazingira Ofisi ya Makamu wa Rais Mhandisi Catherine Bamwenzaki amesema lengo la mradi huo kuandaa mkakati wa kukabiliana na gesijoto kulingana na kifungu cha 4 (19) cha Makubaliano ya Paris kinachotoa masharti kwa Wanachama kuunda na kuwasiliana Mikakati ya Muda Mrefu ya Uzalishaji wa Uzalishaji wa gesi chafu, kwa kuzingatia Kifungu cha 2. Pia, amesema kikao hicho kilichowakutanisha washiriki 50 kutoka sekta mbalimbali za Serikali na binafsi kimelenga kutoa taarifa kwa wadau kuhusu namna ya kutekeleza mradi huo ulioandaliwa katika kipindi cha miaka mitatu kabla ya kuanza utekelezaji wake Naye Bi. Viktoria Dimitrova, kutoka Asasi ya 2050 Pathways Platform amesema mbali ya Tanzania pia ni nchi zilizonufaika ni pamoja na Pakstan, Rwanda, Jamaica na Senegal. Amesema katika utekelezaji wa miradi hii ni muhimu kushirikiana na Serikali katika kuandaa mipango madhubuti ya muda mrefu katika kukabiliana na gesijoto. Mradi huo unaoratibiwa na Ofisi ya Makamu wa Rais, ufadhiliwa na Serikali ya Ujerumani kupitia taasisi yake ya Internation Climate Initiative (IKI) na kusimamiwa na Asasi ya 2050 Pathways Platform.

c62b8975c3ffd0faded1a7f006d14e7f8b81012eaa15790722286b5e1e81d271

https://www.vpo.go.tz/news/dkt-mpango-wiki-ya-nenda-kwa-usalama-ibadili-mwenendo-watumia-barabara

Makamu wa Rais wa Jamhuri ya Muungano wa Tanzania Mhe. Dkt. Philip Mpango amesema ili kupata manufaa ya maadhimisho ya wiki ya Nenda kwa Usalama Barabarani, ni lazima kuacha kufanya maadhimisho hayo kimazoea bali yalenge kubadili fikra na mwenendo wa wananchi wanapotumia barabara. Makamu wa Rais ametoa wito huo wakati akifungua Wiki ya Nenda kwa Usalama Barabarani na Maadhimisho ya Miaka 50 ya Baraza la Taifa la Usalama Barabarani yanayofanyika katika Uwanja wa Jamhuri mkoani Dodoma. Amesema ukaguzi wa magari unapaswa kuwa endelevu na kufanyika kwa mwaka mzima badala ya kusubiri hadi kwenye Wiki ya Usalama barabarani Kitaifa. Makamu wa Rais amesema kwa kuwa makosa ya kibinadamu ndiyo chanzo kikubwa cha ajali nchini, hakuna budi kuelekeza nguvu katika kudhibiti vihatarishi mahsusi vitano ambayo ni mwendo kasi, kuendesha chombo cha moto katika hali ya ulevi, kutovaa kofia ngumu, kutofunga mikanda ya usalama katika gari pamoja na ukosefu wa vifaa vya usalama kuwalinda watoto wadogo wawapo ndani ya magari. Aidha ametoa rai kwa wananchi na hasa abiria katika vyombo vya usafiri kukemea au kutoa taarifa za uvunjifu wowote wa Sheria za Usalama Barabarani, hususan kuhusu uendeshaji wa mwendokasi na usio salama au uharibifu wa barabara na miundombinu yake. Makamu wa Rais amesisitiza umuhimu wa udhibiti wa magari yanayobeba wanafunzi kwa kuwa magari mengi yana hali mbaya inayotishia usalama wa wanafunzi na madereva wenyewe. Amesema baadhi ya madereva wa magari hayo wameonekana kukosa weledi na uadilifu hali inayosababisha madhara mbalimbali zikiwemo ajali mbaya. Halikadhalika, Makamu wa Rais amesema ni muhimu kuwekeza katika TEHAMA ili kudhibiti kirahisi ajali na makosa mengine ya usalama barabarani. Pia amesisitiza kuongeza jitihada katika kutoa elimu ya usalama barabarani kupitia njia mbalimbali hususan vyombo vya habari, machapisho mbalimbali, maonesho, sanaa na muziki, mikutano ya hadhara pamoja na njia ya mitandao ya kijamii ili kuyafikia makundi yote ya watumiaji wa barabara.

cab6d0df4b3ffc9e409f664f7cd09e94a9a0bc047e06a894ca2816ea0d041a1f

https://www.vpo.go.tz/news/mhandisi-luhemeja-atoa-rai-kuangalia-fursa-za-kurejeleza-taka

Katibu Mkuu, Ofisi ya Makamu wa Rais Mhandisi Cyprian Luhemeja ametoa wito kwa wananchi kuangalia fursa zilizopo kwenye uwekezaji wa kurejeleza taka kwa lengo la kutunza Mazingira. Akizungumza katika Ziara yake ya kikazi Kiwanda cha Chang You Plastic Recycling Industry Jijini Dar es salaam, Mhandisi Luhemeja alisema Ofisi ya Makamu wa Rais kwa kushirikiana na Baraza la Taifa la Hifadhi na Usimamizi wa Mazingira (NEMC) inahamasisha usafi na Utunzaji wa Mazingira. “Ofisi ya Makamu wa Rais (Muungano na Mazingira) tunahamasisha usafi na Utunzaji wa Mazingira, nitoe wito kwa wananchi kuangalia fursa zilizopo katika taka kama tunavyoona kwa sasa taka ni mali. Hivyo basi usafi wa Mazingira kupitia Urejelezaji wa taka ni fursa kwa vijana kujiajiri na kuongeza kipato“ alisema Mhandisi Luhemeja. Pia Mhandisi Luhemeja amelitaka Baraza la Taifa la Hifadhi na Usimamizi wa Mazingira (NEMC) kushirikiana na Ofisi ya Makamu wa Rais (Muungano na Mazingira) kuhamasisha agenda ya urejelezaji wa taka kwa lengo la kuimarisha usafi wa Mazingira. Kwa upande wake Mmiliki wa Kiwanda cha Chang You Plastics Recycling Industry ameipongeza Serikali ya Tanzania kwa kuunga mkono juhudi za uwekezaji na fursa zilizopo ili kulinda Mazingira ambapo kupitia uwekezaji huo wa urejelezaji taka za plastiki kuwa bidhaa ameajiri zaidi ya wafanyakazi 80 kiwandani hapo. Naye Mfanyakazi wa Kiwanda hicho Bi. Fasida Juma Issa alieleza kuwa kuwekeza katika taka kuna mafanikio makubwa kiuchumi kupitia urejelezaji wa taka hizo.

fca012f6cd5da431d46fdbbe2067b161ff4805c5802121c0c43b0db152f9ffaf

https://www.vpo.go.tz/news/naibu-katibu-mkuu-mndeme-apongeza-taasisi-zinazotumia-nishati-safi-ya-kupikia

Naibu Katibu Mkuu (Mazingira) Ofisi ya Makamu wa Rais Bi. Christina Mndeme amezipongeza taasisi ambazo zinatumia nishati safi ya Kupikia kwa vitendo zikiwemo majeshi na wizara. Ametoa pongezi hizo alipokuwa kwenye ziara ya uelimishaji umma kuhusu matumizi ya nishati safi ya kupikia na utunzaji mazingira katika Chuo cha Mafunzo Zone ya Kiinua Miguu Kilimani, Zanzibar Agosti 24, 2024. Ameongeza kuwa Jeshi la Kujenga Taifa (JKT) limekuwa mfano wa kuigwa baada ya kambi zake nyingi kwa sasa hutumia mfumo wa nishati safi ya kupikia na kuanchana na matumizi ya kuni na mkaa ambao ni hatari kwa mazingira. “Nizipongeze taasisi zote kikiwemo Chuo cha Mafunzo Zanzibar kwa uamuzi waliouchukua wa kutumia nishati safi, ni ukweli kwamba wameona faida nyingi katika matumizi ya nishati safi tofauti na awali. “Wizara ya Elimu kuna baadhi ya shule na vyuo wanatumia Nishati safi vivyo hivyo, Wizara ya Afya kuna hospitalini sasa wanatumia nishati safi japo sio zote hivyo naamini hadi Agosti 30, 2024 wengi watakuwa wamehama kama ilivyoelekezwa na viongozi wetu,” amesema Bi. Mndeme. Ameongeza kuwa vyuo vya Mafunzo vinapaswa kuiga mfano wa Chuo cha Mafunzo Kilimani sababu hakuna haja ya kuendelea kutumia kuni na mkaa katika nyakati kama hizi. Kwa upande wake, Mkuu wa chou hicho SSP- Mrakibu Mwandamizi Amour Naimu Khamis amesema wameiona faida kubwa katika matumizi ya Nishati safi ya kupikia sababu gharama walizokuwa wakitumia zamani na sasa kuna utofauti mkubwa. Amesema kabla ya kuanza kutumia mfumo huu, walikuwa wanatumia kuni tani 50 kwa mwezi lakini kwa sasa wameacha baada ya kupata mfumo mpya wa matumizi ya nishati safi

fb7da308f757457b929e2ccfdcef753cfb3a4f176fe12715022b457053140e89

https://www.vpo.go.tz/news/dkt-kijaji-utalii-wa-bahari-ni-matunda-ya-utunzaji-mazingira

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema kuwa utalii wa bahari katika eneo la Zanzibar ni matunda ya utunzaji wa mazingira. Kutokana na hali hiyo, Mhe. Dkt. Kijaji ametoa wito kwa wananchi kuendelea kushiriki kikamilifu katika shughuli za utunzaji wa mazingira ikiwemo kupanda miti na kutoharibu vyanzo vya maji. Amesema hayo wakati aliposhiriki katika hafla ya uzinduzi wa Utalii wa Kasa katika Pango la Salaam Kizimkazi Dimbani Mkoa wa Kusini Unguja, Zanzibar leo Agosti 24, 2024 ambapo mgeni rasmi alikuwa Rais wa Jamhuri ya Muungano wa Tanzania Mhe. Dkt. Samia Suluhu Hassan. Akizungumza kwa niaba ya Waziri wa Utalii na Mambo ya Kale wa Zanzibar. Mhe. Mudrik Ramadhan Soraga, Dkt. Kijaji amesema utalii ni uchumi hivyo mazingira yakiendelea kutunzwa taifa litaendelea kuingiza fedha za kigeni. Aidha, Dkt. Kijaji amewapongeza wawekezaji ambao wameona wameona fursa ya kuwekeza kwenye kivutio cha utalii ili kuvutia zaidi Kimzimkazi, Zanzibar na Tanzania kwa ujumla. “Tumeelezwa hapa tayari Watanzania 16 wameajiriwa kwenye eneo hili kwa ajili ya kuhudumia watalii wa ndani na wa nje, hili ni eneo muhimu kwa Watanzania kwani tunakuza uchumi wa taifa letu,“ amesema. Aidha, Waziri Dkt. Kijaji ameahidi kushirikiana na wadau wote katika kazi ya kutunza mazingira ili kuendelea kuzalisha vivutio vingi vya utalii ili kutengeneza fedha na hivyo kukuza uchumi Hafla hiyo pia imehudhuriwa na viongozi mbalimbali akiwemo Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis.

80908d09627bad632b0cc6efd0043f40ee68f973bf2f5111ecdf579573e1699d

https://www.vpo.go.tz/news/tanzania-yachaguliwa-mwenyekiti-wa-mkataba-wa-nairobi-kuhusu-utunzaji-wa-mazingira

Tanzania imechaguliwa kwa kishindo kuwa Mwenyekiti wa Nchi Wanachama wa Mkataba wa Nairobi wakati wa Mkutano wa Nchi za Ukanda wa Magharibi mwa Bahari ya Hindi uliofanyika Antananarivo, Madagascar. Hatua hiyo itaifanya Tanzania kuwa nchi mwenyeji wa Mkutano wa 12 (COP 12) wa Nchi Wanachama wa Mkataba wa Nairobi. Akihutubia mkutano huo, Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji Agosti 22, 2024 ameahidi kuendeleza ushirikiano na nchi zingine wanachama katika kuendeleza, kusimamia na kutunza mazingira ya bahari kwa ukanda huo. Amewashukuru Wanachama wanaoingia Mkataba wa Nairobi kwa kuichagua Tanzania kuwa Mwenyekiti wa Ofisi ya Mkataba wa Nairobi na kusema kuwa hiyo ni heshima kubwa ambayo itaenziwa. Aidha, Mhe. Dkt. Kijaji ametoa shukurani kwa kufanyika kwa Mkutano wa Nairobi na Shirika la Mazingira la Umoja wa Mataifa (UNEP) kwa Mkutano wa COP 11 ulioandaliwa na kuratibiwa vyema. “Hii ni COP yangu ya kwanza (tangu nilipoteuliwa) lakini ninahisi kama nimekuwepo kwa muda mrefu kwasababu ya kukaribishwa na ninyi nyote na namna mada ngumu zimefanywa rahisi na kueleweka kwa wasio wataalam,” amesema. Halikadhalika, ameahidi kuwa Tanzania itafanya chochote kilicho ndani ya uwezo ili kuhakikisha uamuzi uliopitishwa katika COP 11 unatekelezwa kwa mafanikio na Sekretarieti inafanya kazi kwa ufanisi. Waziri Dkt. Kijaji ambaye aliambatana na Mkurugenzi Mkuu wa Baraza la Taifa la Hifadhi na Usimamizi wa Mazingira (NEMC) Dkt. Immaculate Semesi na wataalamu kutoka Ofisi ya Makamu wa Rais, amesema kupitia uzoefu wa mkutano huo, Tanzania itahakikisha inakuwa na mkutano wa COP12 bora zaidi. Mkutano wa Mkataba wa Nairobi ulifunguliwa Agosti 20 hadi 22, 2024 ambapo Mhe. Dkt. Kijaji alifanya mikutano ya pembezoni na viongozi mbalimbali kujadili mikakati ya mazingira. Miongoni mwa washiriki aliofanya nao mazungumzo kwa nyakati tofauti ni pamoja na Naibu Mkurugenzi Mtendaji wa Shirika la Mazingira la Umoja wa Mataifa (UNEP) Bi. Elizabeth Mrema, Mshauri wa Kiuchumi wa Mradi wa Western India Ocean Initiative Bi. Brenda Kibiki na Msimamizi wa Programu ya Lead Blue Economy – Western India Ocean (WIO) kupitia Mradi wa The Nature Conservancy (TNC) Dkt. Tuqa Jirmo.

5f293254a3e7d0679b74fd708c61c0882171e92409dd67d369b001b47aabbce0

https://www.vpo.go.tz/news/naibu-katibu-mkuu-mndeme-hekta-400-000-za-misitu-hupotea-kila-mwaka-kwa-kukatwa

Hekta zaidi ya laki nne za misitu hupotea kila mwaka kutokana na matumizi yasiyo endelevu ya rasilimali za misitu ikiwemo uvunaji wa miti kwa ajili ya kuni na mkaa. Hayo yamesemwa na Naibu Katibu Mkuu (Mazingira) Ofisi ya Makamu wa Rais Bi. Christina Mndeme katika Mdahalo wa Nishati Safi ya Kupikia uliofanyika Kizimkazi Mkoa wa Kusini Unguja Agosti 23, 2024. Amesema hali hii imekuwa ikisababisha madhara makubwa ikiwemo kupungua kwa vyanzo vya maji, kuwepo kwa vipindi virefu vya ukame na kupoteza bioanuai. “Matumizi ya kuni na mkaa huchangia katika uchafuzi wa hali ya hewa kwa sababu ya uzalishaji mkubwa wa gesi joto na kuongezeka kwa viwango vya joto, kupungua kwa viwango vya hewa safi ya oksijeni inayozalishwa na miti, na uharibifu wa tabaka la Ozoni. Hata hivyo, Bi. Mndeme amesema kwa mujibu wa mwongozo wa Benki ya Dunia kuhusu Nishati Safi ya Kupikia wa mwaka 2020, nishati safi ya kupikia hupimwa kwa ufanisi, urahisi wa kutumia, upatikanaji, unafuu, urahisi wa kutumia, usalama na yenye kiwango kidogo cha sumu. “Matumizi ya Nishati Safi ya Kupikia kama vile gesi (LPG) au majiko ya umeme hupunguza moshi unaotokana na kuni na mkaa ambao unaweza kusababisha magonjwa ya kupumua kama vile pumu na saratani. “Matumizi ya Nishati Safi ya Kupikia yatanufaisha wanawake na watoto ambao mara nyingi hutumia muda mwingi jikoni na kuepuka athari za muda mrefu za kuvuta moshi,” amesema Bi. Mndeme. Ameongeza kuwa utumiaji wa Nishati Safi ya Kupikia hupunguza kasi ya ukataji miti kwa ajili ya kuzalisha mkaa na matumizi ya kuni, hivyo Nishati Safi husaidia kuhifadhi misitu, kupunguza mmomonyoko wa ardhi na kupunguza uzalishaji wa gesi joto. “Ingawa gharama za awali za kununua vifaa vya nishati safi zinawea kuwa juu, lakini matumizi ya nishati hiyo ni ya muda mrefu, hivyo ni nafuu ikilinganishwa na matumizi ya kuni na mkaa. Amesema sekta ya Nishati Safi inatoa fursa ya ajira kwa maeneo kama usambazaji wa gesi na utengenezaji wa majiko sanifu ambayo ni muhimu kwa ukuaji wa uchumi wa nchi.

1c464b942077832e831af0d17f85675588da916e8880410ba6792fe9243efe1a

https://www.vpo.go.tz/news/makamu-wa-rais-asisitiza-wanafunzi-wajifunze-kilimo-kwa-vitendo

Makamu wa Rais wa Jamhuri ya Muungano wa Tanzania Mhe. Dkt. Philip Mpango amesisitiza ushirikishwaji wa vyuo vya kilimo katika mradi wa Kilimo wa Jenga Kesho Iliyobora (BBT) ili wanafunzi waweze kujifunza kwa vitendo kilimo cha kisasa. Makamu wa Rais ametoa wito huo wakati akiweka Jiwe la Msingi Ujenzi wa Mradi wa Jenga Kesho Iliyobora (BBT) wa Skimu ya Umwagiliaji ya Dkt. Samia Suluhu Hassan - Mlazo/ Ndogowe wakati akiwa ziarani mkoani Dodoma. Amesema ni muhimu kuondoa dhana ya kwamba kilimo hakina faida kuanzia kwa walimu pamoja na wanafunzi wa kilimo kwa kuwashirikisha katika miradi ya kilimo cha kisasa ikiwemo skimu za umwagiliaji. Amewasihi wanafunzi wa Vyuo vya Kilimo kutumia mud awa likizo katika kushiriki kwenye miradi hiyo. Makamu wa Rais amesema Mradi wa Skimu ya Umwagiliaji ya Dkt. Samia Suluhu Hassan - Mlazo/ Ndogowe ni mradi muhimu kwa Mkoa wa Dodoma ambao una hazina kubwa ya maji chini ya ardhi. Amesema mradi huo ni suluhisho la kuondokana na tatizo la ukosefu wa chakula cha kutosha Amewapongeza viongozi na wananchi wa vijiji vya Mlazo na ndogowe kwa kutambua umuhimu wa mradi huo na kutoa ardhi hekari elfu 11 zinazotumika kutekeleza mradi. Makamu wa Rais amesema Mradi huo utaenda sambamba na ujenzi wa kituo cha afya ili kuwaondolea adha wananchi wa Kijiji cha Mlazo ya kufuata huduma za afya maeneo ya mbali. Aidha ameagiza kufikishwa kwa huduma ya mawasiliano ya simu katika vijiji hivyo. Halikadhalika Makamu wa Rais ameiagiza Wizara ya Mifugo kwa kushirikiana na Wizara ya Kilimo kutenga mapema maeneo ya malisho na miundombinu ya maji kwaajili ya wafugaji waliopo katika vijiji hivyo ili kuepusha mifugo kuvamia mazao yatakayozalishwa katika mashamba ya BBT. Pia Makamu wa Rais ameigiza ya Maliasili na utalii kushirikiana na uongozi wa Mkoa wa Dodoma na Wilaya ya Chamwino kuhakikisha inapatikana njia ya Wanyama (usharoba) ili kuwaruhusu Wanyama hao waweze kupita. Kwa upande wake Naibu Waziri wa Kilimo David Silinde amesema katika kuendeleza mradi wa Jenga Kesho Iliyobora katika Kilimo, tayari Wizara imetoa maelekezo kwa Halmashauri zote nchini kutenga maeneo ya kilimo ambayo yatawekewa miundombinu ya umwagiliaji na kuwawezesha wananchi katika maeneo hayo kuweza kushiriki katika kilimo. Ameongeza kwamba katika kutoa fursa kwa wananchi wanaoishi katika vijiji vya Mlazo na Ndogowe unakotekelezwa mradi huo, jumla ya hekari 1000 zimetengwa na zitawekwa miundombinu ya umwagiliaji kwaajili ya wanakijiji ambao wataweza kufanya shughuli za kilimo kwa manufaa yao. Pia amesema hekari 1000 zimetengwa kwaajili ya Halmashauri ya Wilaya ya Chamwino. Mradi wa Skimu ya Umwagiliaji ya Dkt. Samia Suluhu Hassan - Mlazo/ Ndogowe unatekelezwa katika Kijiji cha Mlazo Jimbo la Mvumi Wilayani Chamwino ukigharimu shilingi bilioni 20.6 Jumla ya vijana 420 kutoka maeneo mbalimbali nchini Tanzania watashiriki katika Mradi huo ambapo vijana 50 ni kutoka vijiji vya Mlazo na Ndogowe.

fc2ae11aff42e50b7b1841d77090fea70ae788c1d51020f86e2f87665eb9d487

https://www.vpo.go.tz/news/makamu-wa-rais-aiagiza-wizara-ya-madini-kusimamia-madini-ya-kimkakati

Makamu wa Rais wa Jamhuri ya Muungano wa Tanzania Mhe. Dkt. Philip Mpango ameiagiza Wizara ya Madini kusimamia kwa uangalifu uvunaji wa madini ya kimkakati yanayopatikana mkoani Dodoma ili yaweze kuwanufaisha wananchi wa mkoa huo. Makamu wa Rais amesema hayo wakati akizungumza na viongozi mbalimbali pamoja na wananchi akiwa katika Kijiji cha Mpwayungu Jimbo la Mvumi wakati akihitimisha ziara ya kikazi ya siku nne mkoani. Amesema Mkoa wa Dodoma umebarikiwa kuwa na madini ya kimkakati mengi zaidi kuliko mikoa mingine hivyo ni fursa kwa wananchi wa mkoa huo kupiga hatua za maendeleo. Makamu wa Rais amewaasa wananchi wa Dodoma kuchangamkia fursa mbalimbali zilizopo mkoani humo ikiwemo kuanza kilimo cha mazao mapya ambayo yanastawi mkoani humo kama vile parachichi, maembe, mitende, komamanga, mizeituni pamoja na karanga miti. Pia amesema bado fursa ipo katika kuongeza wigo wa kilimo cha mazao ya kimkakati kama vile kilimo cha alizeti, mpunga, mbogamboga pamoja na zabibu. Amewasihi wananchi wa Dodoma kuchangamkia fursa za ufugaji wa wanyama na samaki kwa njia za kisasa zaidi. Makamu wa Rais amesema kipato cha mwananchi wa kawaida mkoani Dodoma bado ni kidogo na hakilingani na fursa zilizopo. Amewataka viongozi wa mkoa wa Dodoma kufanya juhudi kuhakikisha fursa zilizopo zinawanufaisha wananchi na kuongeza mchango wa mkoa huo katika pato la Taifa. Pia amesema bado hali ya utunzaji mazingira hairidhishi mkoani Dodoma ambapo ametoa wito wa kuongezwa juhudi katika kulinda mazingira, kutengeneza mashamba ya miti, bustani za kupumzika, bustani za miti dawa, kulinda misitu ya asili, kulinda ardhi oevu ili kuweza kuifanya Dodoma kuwa ya kijani na kulinda vyanzo vya maji. Akizungumzia tatizo la uvamizi wa tembo katika vijiji vya mvumi, Makamu wa Rais ameagiza kuongezwa vituo vya kudhibiti tembo pamoja na nguvukazi ya doria za mara kwa mara ili kudhibiti Tembo hao kuendelea kuleta madhara. Pia ameiagiza Wizara ya Kilimo kujenga miundombinu ya kuzuia tembo katika mradi wa wa Skimu ya Umwagiliaji ya Dkt. Samia Suluhu Hassan Mlazo/ Ndogowe iliyopo katika Kijiji cha Mlazo ili mazao yatakayozalishwa yasiharibiwe na tembo hao. Makamu wa Rais ameiagiza Wizara ya Ujenzi kupitia Wakala ya Barabara nchini (TANROADS) kuhudumia barabara ya Mpunguzi – Mlazo yenye urefu wa kilometa 84 kwa kuwa barabara hiyo ni kiungo muhimu kwa mradi mkubwa wa Jenga Kesho Iliyobora (BBT) wa Skimu ya Umwagiliaji ya Dkt. Samia Suluhu Hassan Mlazo/ Ndogowe pamoja na Hifadhi ya Taifa ya Ruaha. Awali Mbunge wa Jimbo la Mvumi Mhe. Livingstone Lusinde ameipongeza Serikali kwa miradi ya maendeleo inayotekelezwa katika jimbo hilo na kutoa ombi la kudhibitiwa kwa Tembo ambao wamekua wakiharibu mazao, mali pamoja na kukatisha uhai wa baadhi ya wananchi. Makamu wa Rais amehitimisha ziara ya kikazi ya siku nne mkoani Dodoma ambapo ametembelea miradi mbalimbali ya maendeleo pamoja na kusikiliza changamoto za wananchi na kuzitafutia ufumbuzi.

d7cdd5a3a67abc9320ed4026d31cc65fdef04c9cfd5c96c4f4e0d0363fe75d14

https://www.vpo.go.tz/news/makamu-wa-rais-aasa-wazazi-kutowaficha-watoto-wenye-ulemavu

Makamu wa Rais wa Jamhuri ya Muungano wa Tanzania Mhe. Dkt. Philip Mpango ametoa rai kwa wazazi na walezi wenye watoto wenye ulemavu kuacha tabia ya kuwaficha na kuwanyima fursa muhimu ya kupata elimu. Makamu wa Rais amesema hayo wakati akizungumza na wananchi wa Wilaya ya Kondoa mara baada ya kutembelea shule ya Msingi Iboni inayojumuisha watoto wenye mahitaji maalum akiwa katika ziara ya kikazi Wilayani humo katika mkoa wa Dodoma. Amesema licha ya serikali kujenga miundombinu ikiwemo mabweni na madarasa kwaajili ya wanafunzi wenye mahitaji maalum bado idadi ya watoto hao imeendelea kuwa ndogo katika vituo vya kutolea elimu. Amesema mathalani katika Wilaya hiyo ya Kondoa, watoto 30 pekee wenye mahitaji maalum wamepelekwa katika shule ya Iboni ikiwa shule hiyo inauwezo wa kupokea wanafunzi 200. Makamu wa Rais amesema kitaaluma watoto wenye mahitaji maalum wana uwezo mkubwa pamoja na vipaji. Amewahimiza viongozi wa serikali, dini, vyama na wananchi kutoa msisitizo wa kuwatafuta watoto wenye mahitaji maalum waliopo majumbani na kuhakikisha wanapelekwa kupata elimu. Shule ya Iboni inayojumuisha watoto wenye mahitaji maalum imekamilisha mradi wa Ujenzi wa Mabweni Mawilli ambao umegharimu shilingi milioni 270.9. Mradi huo unatarajiwa kuondoa changamoto ya wanafunzi wenye mahitaji maalum kusafiri umbali mrefu wa kutoka nyumbani kwenda shuleni. Mradi huo pia utapunguza changamoto ya wanafunzi kutokufika shule kwa wakati pamoja na kuchangia kuweka mazingira bora na salama kwa wanafunzi wenye mahitaji maalumu. Makamu wa Rais anaendelea na ziara ya kikazi ya siku nne katika mkoa wa Dodoma.

394df273362aa035c1c79a28d92eb400d55d8a8575a2fb30bb9d773ad6b5a40d

https://www.vpo.go.tz/news/dkt-mpango-wekezeni-kwenye-elimu-kwa-watoto-kukabili-mmonyoko-wa-maadili

Makamu wa Rais wa Jamhuri ya Muungano wa Tanzania Mhe. Dkt. Philip Mpango ametoa wito kwa watanzania kuwekeza katika elimu kwa watoto ikiwemo elimu ya dini kwa lengo la kukabiliana na mmomonyoko wa maadili unaolikabili Taifa hivi sasa. Makamu wa Rais ametoa wito huo wakati akizungumza na wananchi wa Wilaya ya Chemba akiwa katika siku ya tatu ya ziara yake ya kikazi mkoani Dodoma. Amesema ili Taifa liweze kupiga hatua za haraka linahitaji wananchi waliopata elimu. Amesema kila mzazi na mlezi ni wajibu kusimamia na kuhakikisha watoto wanajengwa katika maadili mema kwa kupata mafundisho mazuri ya dini. Halikadhalika Makamu wa Rais amesisitiza umuhimu wa kutunza mazingira ikiwemo kukomesha ukataji miti ovyo, kuacha kuchoma moto wakati wa kuandaa mashamba ya kilimo pamoja na uharibifu wa vyanzo vya maji. Amesema athari ni kubwa zinazotokana na uharibifu wa mazingira ikiwemo kuanza kupata magonjwa, vifo vya Wanyama na binadamu, ongezeko la joto na ukosefu wa maji. Amewahimiza viongozi kusimamia zoezi la upandaji miti hususani wakati mvua zitakapoanza na kusimamia miti hiyo kuhakikisha inafikia lengo. Makamu wa Rais pia amesema Serikali ya Awamu ya Sita imedhamiria ifikapo mwaka 2034, asilimia 80 ya watanzania kutumia nishati safi ya kupikia. Ameongeza kwamba serikali imedhamiria kuanzisha mfuko maalum ili kuweza kutoa ruzuku na kuwawezesha wananchi wa kawaida kutumia majiko ya gesi. Amehimiza Taasisi zinazolisha watu zaidi ya 100 kwa siku kuanza kutumia nishati safi ya kupikia kwa kuachana na ukataji miti kwaajili ya kuni na mkaa wa kupikia. Amewasihi wananchi wa Wilaya ya Chemba kushiriki katika uchaguzi wa serikali za mitaa kwa kuzingatia kutunza amani iliyopo nchini. Awali Makamu wa Rais akiwa wilayani Chemba amezindua Mradi wa Jengo la Ofisi ya Halmshauri ya Wilaya Chemba ambao umegharimu shilingi Bilioni 4.6. amewataka watumishi kulitunza jengo hilo ili liweze kutumika kwa muda mrefu. Mradi wa Jengo hilo unatarajiwa kurahisisha utoaji huduma kwa wananchi wa Wilaya hiyo.

ddd8c6e926475c7dea8a9fa63a57bec6e4e8196c8b9f50b5d639ef90e628b496

https://www.vpo.go.tz/news/dkt-mpango-serikali-imedhamiria-kuboresha-uzalishaji-katika-kilimo

Makamu wa Rais wa Jamhuri ya Muungano wa Tanzania Mhe. Dkt. Philip Mpango amesema Serikali ya Awamu ya Sita imedhamiria kuboresha na kuinua uzalishaji katika kilimo na kupunguza upotevu wa mazao baada ya kuvunwa. Makamu wa Rais amesema hayo mara baada ya kuweka Jiwe la Msingi la Ujenzi wa Kituo Mahiri cha Usimamizi wa Mazao ya Nafaka ambacho kitatumika kudhibiti sumu kuvu kilichopo eneo la Mtanana Wilaya ya Kongwa mkoani Dodoma. Amesema ujenzi wa kituo hicho ni suluhisho la changamoto za muda mrefu zilizokuwa zikiwakabili wakulima pindi mazao yao yanapozuiliwa katika masoko kutokana na tatizo la sumu kuvu. Ameipongeza Wizara ya Kilimo kwa kutoa mafunzo ya mbinu bora za kilimo katika kupambana na sukumuvu mkoani Dodoma ambapo jumla ya Wakulima 12,517 wamepatiwa mafunzo kupitia mradi huo na kuitaka Wizara kuendelea kutoa elimu ya kilimo bora kwa wakulima. Makamu wa Rais ameielekeza Wizara ya Kilimo kupitia Wakala wa Mbegu (ASA) kuhakikisha upatikanaji wa mbegu bora na zenye bei nafuu kwa wakulima pamoja na kufanya udhibiti wa mbegu feki kwa kukagua wauzaji na wazalishaji wa mbegu hizo. Aidha akiwa katika ziara hiyo Wilaya ya Kongwa, Makamu wa Rais ameagiza Wizara ya Kilimo kupitia Tume ya Umwagiliaji kufanyia kazi ombi la wananchi wa Mtanana kuhusu bwawa la umwagiliaji litakalosaidia kuondoa adha ya mafuriko ya mara kwa mara katika eneo hilo pamoja na kukuza kilimo kwa njia ya umwagiliaji. Ameiagiza Wizara ya Mifugo na Uvuvi kupitia Bodi za Nyama na Maziwa kuangazia uonevu na utapeli katika biashara ya mifugo hususan ng’ombe Wilayani Kongwa. Amesema Mazingira ya soko la mifugo na mazao ya mifugo ni lazima liwe la haki na lenye uhalisia kwa kuhakikisha mauzo yanafanyika kwa kutumia vipimo halali badala ya kukadiria. Halikadhalika ametoa wito kwa Taasisi za utafiti ikiwemo TARI kuangazia mazao mapya yanayoweza kustawi mkoani Dodoma kwa kuwa ardhi hiyo ina fursa ya kuzalisha mazao mengi. Amewataka Viongozi wakiwemo Mawaziri na Naibu Mawaziri, Wakuu wa Mikoaa na Wilaya kupunguza muda wa kukaa ofisini na badala yake kuwatembelea wananchi ili kutatua changamoto zinazowakabili. Kwa upande wake Waziri wa Kilimo Mhe. Hussein Bashe amesema mradi wa kituo Mahiri cha Usimamizi wa Nafaka unahusisha kiwanda cha kuchakata unga ambapo Wizara imedhamiria kuongeza mitambo ya kuchanganya virutubisho na kuepusha changamoto zinazojitokeza za hitajio la kuchanganya virutubisho nje ya nchi. Bashe ameongeza kwamba Kiwanda kilichopo katika kituo hicho kitaruhusu wakulima wadogo kutumia kuchakata mahindi yao kwa gharama nafuu zaidi na kuwauzia wateja wao. Aidha amesema Wizara itatengeneza utaratibu mpya wa usimamizi wa mbegu za mahindi ili kuondoa mbegu feki. Amesema Wizara haitasita kufuta leseni za wazalishaji wa mbegu ikiwa mawakala wao watatumia majina ya mbegu hizo kuuza mbegu feki sokoni. Awali Makamu wa Rais akiwa ziarani Wilaya ya Mpwapwa amezindua Shule ya Sekondari ya Kimaghai “A” yenye jumla ya majengo 11 iliyogharimu shilingi milioni 544.2. Shule hiyo inatarajiwa kupunguza umbali mrefu waliokuwa wakimbea wanafunzi wa vijiji vya Kimaghai na Inzomvu.

3417689302e1afaada9d4535fdbc3bd0bad415be34bfa9350275cefa6ec31e40

https://www.vpo.go.tz/news/makamu-wa-rais-aelekeza-ardhi-iliyotengwa-kwa-kilimo-cha-zabibu-inalindwa

Makamu wa Rais wa Jamhuri ya Muungano wa Tanzania Mhe. Dkt. Philip Mpango ameiagiza Wizara ya Ardhi, Nyumba na Maendeleo ya Makazi kwa kushirikiana na uongozi wa Mkoa wa Dodoma kuhakikisha ardhi inayotengwa kwaajili ya kilimo cha zabibu inalindwa ili usifanyike ujenzi wa makazi katika ardhi hiyo. Makamu wa Rais ametoa maagizo hayo mara baada ya kuweka Jiwe la Msingi la Kiwanda cha Kusindika Zabibu kilichopo Chinangali II Wilaya ya Chamwino mkoani Dodoma akiwa katika siku ya kwanza ya ziara ya kikazi mkoani humo. Amesema kasi ya ujenzi wa makazi imekuwa kubwa mkoani Dodoma hivyo ni vema wataalamu wa mipango miji na wapimaji viwanja kuzingatia maeneo ya kilimo cha zabibu kubaki kama yalivyopangwa. Aidha amewasihi wananchi wa mkoa wa Dodoma kuongeza jitihada katika kulima zabibu ili kiwanda hicho kiwe na manufaa zaidi. Amesema Tanzania hutumia takriban shilingi Bilioni 19.5 kila mwaka kuagiza wastani wa lita milioni 10 za mchuzi wa zabibu nje ya nchi ili kukidhi mahitaji ya ndani hivyo Uwepo wa kiwanda hicho unatatua changamoto nyingi za usindikaji na uhifadhi wa zabibu pamoja na kuzuia upotevu kutokana na kukosekana kwa miundombinu ya kuongezea thamani na uhifadhi. Ameongeza kwamba Viwanda vya kuchakata na kuongeza thamani ya mazao ya kilimo ikiwemo zabibu kwa ajili ya matumizi yetu ya ndani na kuuza ziada nje ya nchi ni miongoni mwa vipaumbele muhimu katika agenda ya Serikali ya Awamu ya Sita ya 10/30 – yaani kufikia ukuaji wa asilimia 10 katika Sekta ya Kilimo ifikapo 2030. Makamu wa Rais amesema Serikali imeliingiza zao la zabibu katika orodha ya mazao ya kimkakati ambayo ni ya kipaumbele katika kuendelezwa kwa kushirikiana na sekta binafsi. Amemuagiza Waziri wa Kilimo kuhakikisha upatikanaji wa miche bora kupitia Taasisi ya Utafiti wa Kilimo Tanzania (TARI) na Halmashauri za wilaya husika, pamoja na kuimarisha huduma za ugani za zao la zabibu. Halikadhalika Makamu wa Rais ametoa wito kwa wananchi wa Dodoma kuepukana na uharibifu wa mazingira ikiwemo uchomaji moto na kukata miti ovyo. Amewataka kuzingatia wajibu wa kutunza vyanzo vya maji na ardhi oevu ili kuunusuru mkoa huo na athari za mabadiliko ya tabianchi. Amewahimiza wananchi wa Wilaya ya Chamwino kujitokeza katika kutoa maoni katika mchakato wa maandalizi ya Dira ya Taifa 2050 pamoja kushiriki katika uboreshaji wa Daftari la Kudumu la Wapiga Kura. Awali Waziri wa Kilimo Hussein Bashe amesema kiwanda hicho ni matokeo ya kilio cha wakulima wa zabibu mkoani Dodoma kukosa sehemu ya kupeleka zao hilo na hivyo kupelekea kupata hasara mara kwa mara. Ameongeza kwamba kwa sasa hatua ya pili ya ujenzi wa kiwanda hicho ni kuwajengea matenki wakulima wa zabibu ili waweze kuzalisha na kuwa na uwezo wa kuchagua kuuza zabibu kama tunda au kuuza kama mchuzi baada ya kuchakata. Amesema kutokana na Mkoa wa Dodoma kuwa na upotevu mkubwa wa maji, tayari Wizara ya Kilimo ina miradi ya umwagiliaji ikiwemo ujenzi wa bwawa la kukusanya maji Wilaya ya Chamwino pamoja na mradi wa hekari 11,000 wa kilimo cha umwagiliaji katika Jimbo la Mtera. Kiwanda cha Kusindika Zabibu kinagharimu shilingi bilioni 2.1 na kinatarajiwa kuwa na uwezo wa kuchakata tani 300 kwa mwaka na kuhifadhi lita 220,000za mchuzi wa zabibu kwa mwaka. Kiwanda hicho kitahudumia wakulima takribani 120 kutoka katika maeneo ya karibu na kiwanda ikiwemo shamba la zabibu la BBT Chinangali.

c505d788fe35fc60812a35fd238e014756b74b62d5558e6d28066b01916e46af

https://www.vpo.go.tz/news/makamu-wa-rais-awataka-wananchi-wilayani-bahi-kutunza-vyanzo-vya-maji

Makamu wa Rais wa Jamhuri ya Muungano wa Tanzania Mhe. Dkt. Philip Mpango amewataka wananchi wa Wilaya ya Bahi na Tanzania kwa ujumla kutambua kazi kubwa inayohitajika ya kutunza vyanzo vya maji ili huduma ya maji safi na salama iweze kuwa endelevu. Makamu wa Rais ametoa wito huo wakati akizungumza na wananchi wa Wilaya ya Bahi mara baada ya kuweka Jiwe la Msingi Ujenzi wa Mradi wa Maji Ibihwa akiwa ziarani mkoani Dodoma. Amewahimiza Wakuu wa Mikoa pamoja na Wakuu wa Wilaya kuwaongoza wananchi katika kupanda miti rafiki kwa vyanzo vya maji hususani wakati wa kipindi cha mvua. Ameitaka Tume ya Umwagiliaji kufanya kazi ya ziada kwa kushirikiana na Wizara ya Mifugo kutengeneza mabwawa ya kuvuna maji katika Mkoa huo kwaajili ya kilimo cha umwagiliaji, mahitaji ya mifugo na binadamu. Aidha Makamu wa Rais ameiagiza Wizara ya Maji kuhakikisha asilimia 14 za ujenzi wa mradi wa maji Ibihwa zilizobaki zinakamilishwa ifikapo mwisho wa mwezi Septemba 2024. Pia amesisitiza suala la kufikisha maji ya mradi huo katika maeneo ya Bahi mjini ili kuwasaidia wananchi kuondokana na adha ya maji chumvi wanayopata hivi sasa. Halikadhalika ameagiza kusimiwa kikamilifu kwa malipo ya mkandarasi wa mradi wa maji Chali – Bahi ili aweze kukamilisha mradi huo. Makamu wa Rais amesema Mradi wa Maji Ibihwa ni utekelezaji wa Ilani ya Uchaguzi ya Chama cha Mapinduzi 2020 - 2025, inayolenga kuhakikisha kuwepo kwa usalama wa maji na kuhakikisha huduma ya majisafi na salama inaendelea kuimarishwa na kufikia zaidi ya asilimia 85 ya wakazi wa vijijini na zaidi ya asilimia 95 kwa wakazi wa mijini. Katika hatua nyingine Makamu wa Rais amekabidhi Ng’ombe (Borani) 20 kwa wafugaji Wilaya ya Bahi zilizotolewa na Serikali kupitia Wizara ya Mifugo na Uvuvi kwa lengo la kuboresha ufugaji na thamani ya mazao ya mifugo. Makamu wa Rais ameipongeza Wizara ya Mifugo na Uvuvi kwa mradi huo ambao unatarajia kuongeza kilo za nyama ya ng’ombe kutoka 80-120 wanayopata wafugaji hivi sasa hadi kilo 150 hadi 200 baada mradi. Makamu wa Rais amewasihi wananchi hususani wafugaji kutambua muhimu kubadili aina ya ufugaji kwa kuanza kufuga kisasa ili kukidhi masoko na viwango vya kitaifa na kimataifa ya mazao ya mifugo yao. Kwa upande wake Waziri wa Maji Mhe. Jumaa Aweso amesema Wizara ya Maji itasimamia mradi huo kwa dhamira njema kuhakikisha unakamilika tarehe 30 Septemba 2024. Ameongeza kwamba kupatikana kwa maji yasiyo na chumvi katika Kijiji cha Ibihwa kumefanya Wizara hiyo kuongeza juhudi za kufikisha maji hayo maeneo mji wa Bahi ambao unakabiliwa na maji ya chumvi. Mradi wa Maji wa Ibihwa unagharimu shilingi milioni 709 na utatua changamoto ya maji kwa wananchi zaidi ya elfu 11.

f2519674294189742ebe2e01943cbb33f59acd9cbb773efbc1f457babb7307bb

https://www.vpo.go.tz/news/naibu-waziri-khamis-asisitiza-matamasha-yatumike-kutunza-mazingira

Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis ametoa wito kuwa matamasha yanayoandaliwa yatumike katika kukumbushana agenda za kitaifa ikiwemo ya mazingira. Ametoa wito huo baada ya kushiriki uzinduzi wa Tamasha la Kizimkazi katika Uwanja wa Dimbani Mkoa wa Kusini Unguja leo Agosti 18, 2024 ambapo mgeni rasmi alikuwa Rais wa Zanzibar na Mwenyekiti wa Baraza la Mapinduzi Mhe. Dkt. Hussein Ali Mwinyi. Mhe. Khamis amesema ni jambo la muhimu kutumia matamasha pia katika kufanya uzinduzi wa miradi ya huduma za kijamii ikiwemo ya elimu na afya badala ya wananchi kukutana na kusherehekea na kutawanyika. Aidha, ametoa pongezi kwa waandaji na washiriki wa Tamasha la Kizimkazi 2024 akisema kuwa limeendana na agenda mbalimbali muhimu zinazogusa maisha ya binadamu ikiwemo ya mazingira. Naibu Waziri Khamis amesma kuwa tamasha hilo limeenda sanjari na kongamano kubwa la nishati safi ya kupikia ambalo lilitumika katika utoaji wa elimu ya namna ya kutunza vyanzo vya maji. “Kama mnavyofahamu Mkoa huu wa Kusini ni ukanda wa bahari hasa maeneo ya Paje, Makunduchi, Jambiani na Kizimkazi hivyo hatuna budi kuipa kipaumbele elimu ya namna ya kutunza vyanzo vya maji, namna ya kufanya uvuvi usioathiri viumbe vya baharini vikiwemo samaki, matumbawe (makazi ya samaki) na maji kwa ujumla,” amesisitiza. Halikadhalika, Naibu Waziri Khamis amesema wakati Serikali inachagiza matumizi ya nishati safi ya kupikia, Tamasha la Kizimkazi limesukuma agenda hiyo ambapo elimu ya kutumia nishati hiyo imetolewa hivyo kusaidia katika kuwabadilisha wananchi kuachana na vitendo vya ukataji miti kwa ajili ya kuni na mkaa. Amesema kwakuwa Mkoa wa Kusini unapakana na bahari, katika tamasha hilo agenda ya uchumi wa buluu imechukua nafasi yake kwani ni moja ya hatua za kukuza uchumi hivyo, wananchi wamehimizwa kusafisha fukwe ili ziwe safi na kuendelea kuvutia watalii wanaozuru Zanzibar. Akizungumzia zaidi kuhusu tamasha hilo, Naibu Waziri Khamis amesema tamasha la mwaka huu limefanya vizuri na kuwa na mvuto zaidi kwani limeshirikisha wadau mbalimbali hivyo kuweza kukuza uchumi kutokana na jamii ya wajasiriamali kuwa na ushiriki mkubwa. Amesema tamasha hilo limekwenda sanjari na uzinduzi wa miradi mbalimbali ya maendeleo ambayo itakuwa na tija kubwa wananchi ikiwemo skuli kubwa za kisasa, vituo vya afya, vituo vya polisi, barabara na maji. Naibu Waziri Khamis ameongeza kuwa ratiba ya mwaka huu imekwenda mbali zaidi kwa kufanyika uzinduzi wa kiwanja kikubwa cha kisasa cha michezo na vituo vya ujasiriamali Kizimkazi.

40bd15df8ae02d80698a6d20a1707e8e6bf03bf2a22a88a037b8e72443c2dfbe

https://www.vpo.go.tz/news/naibu-waziri-khamis-awataka-wananchi-kutofanya-uharibifu-katika-bahari

Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis ametoa wito kwa wananchi kutofanya shughuli zinazochangia uharibifu wa mazingira ya bahari na badala yake waitunze. Ametoa wito huo wakati wa ziara ya Kamati ya Kudumu ya Bunge ya Maji na Mazingira katika maeneo yaliyoathiriwa na mvua za El-Nino ya Kata ya Mohoro katika Wilaya ya Rufiji mkoani Pwani Agosti 16, 2024. Mhe. Khamis pamoja na kutoa pole kwa waathirika wa mafuriko, amewaomba wananchi wananchi kuacha kuvua kwa kwa kutumia uvuvi usio rasmi ambao unachangia kuua viumbe vya baharini na makazi ya samaki. Amewataka wananchi kuacha kuacha kuvamia maeneo yaliyohifadhiwa kwa kuchoma misitu na kukata miti kwa ajili ya kuni na mkaa kwani vitendo hivyo vinaharibu mazingira na hivyo kusababisha mabadiliko ya tabianchi ambayo huleta mafuriko. “Ndugu zangu twendeni tukapande miti kwa wingi na kuitunza, haiwezekani tuhimize upandaji wa miti halafu tena tuikate, nawaomba tuache kuchoma misitu tunaharibu mazingira, uchumi na afya zetu, matarajio ni kuanza kutumia nishati safi ya kupikia na sio tena kuni na mkaa kwani matumizi hayo yana madhara kimazingira na kiafya pia, amesisitiza Mhe. Khamis. Mwenyekiti wa kamati hiyo, Mhe. Jackson Kiswaga kwa upande wake amesema mabadiliko ya tabianchi ni janga la kidunia na taarifa hizi za tahadhari zinazotolewa wananchi wazifuatilie. Amesema kwa mujibu wa tafiti joto linaongezeka hali inayowezeka kusababisha mvua zilizozidi kiwango na hivyo kuleta nafuriko katika siku za usoni hivyo ametoa wito wa kuendelea kuwafikisha wananchi elimu ya mazingira. “Tumepokea taarifa kutoka Ofisi ya Makamu wa Rais inaonekana eneo hili ni la mkondo wa maji na ndio maana Serikali imechukua hatua ya kutenga eneo linguine kwa ajili ya wananchi walioathiriwa na mafuriko,” amesema. Aidha, Mhe. Kiswaga amewaomba wananchi waliokwisha kupatiwa maeneo mengine na Serikali waanze kujenga makazi na kuhama katika eneo hilo na kuhamia katika maeneo salama zaidi. Halikadhalika, mwnyekiti huyo ambaye pia ni mbunge wa Kalenga ametoa wito kwa wananchi kutumia majiko banifu yanayotumia mkaa kidogo ha tua itakayopunguza vitendo vya ukataji kuni taratibu hadi kufikia mwaka 2020 matumizi hayo yawe mwisho kabisa. Mkuu wa Mkoa wa Pwani Mhe. Abubakari Kunenge ameishukuru Serikali kwa kutoa tahadhari mapema kuhusu kutokea kwa changamoto hiyo na hivyo madhara kutokuwa makubwa. Amesema wilaya za Mkoa wa Pwani zilizoathiriwa na kimbunga Hidaya uongozi wa mkoa ulichukua tahadhari mapema kwa kukagua na kuwatahadharisha wananchi ili kuepukana madhara makubwa. Amemshukuru Rais wa Jamhuri ya Muungano wa Tanzania Mhe. Dkt. Samia Suluhu Hassan kwa kutoa msaada wa vyakula pamoja na viongozi wengine akisema hatua hiyo imeleta faraja kwao. Kwa upande wao wajumbe wa kamati hiyo Mhe. Kasalali Mageni na Mhandisi Stella Manyanya wameshauri wananchi waliopatiwa maeneo waanze kuhamia na kuliacha eneo lililoathiriwa kwa mafuriko. Wajumbe hao wamesema kuwa pia maeneo mapya wanayohamishiwa wananchi hao yasiwe tena yenye kuchangia uharibifu wa mazingira na kusababisha athari zingine. Katika ziara hiyo wajumbe hao wametembelea na kukagua maeneo yaliyoathirikiwa na athari hizo yakiwemo Shule ya Msingi Mohoro, daraja na kituo cha afya Itakumbukwa kuwa kati ya Machi na Aprili 2024 Wilaya ya Rufiji ilikumbwa na mvua za El nino zilizosababisha jumla ya kaya 23,360 kukosa makazi ambapo Ofisi ya Makamu wa Rais kwa kushirikiana na taasisi zingine ilichukua hatua ya kukabiliana na changamoto hiyo.

120bb1b2f0508b37fce1fc78071d58be549485166a4ca1a35bd5334b466b5e52

https://www.vpo.go.tz/news/dkt-kijaji-halmashauri-kujenga-vituo-cha-kuchakata-taka-ngumu

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema Mamlaka za Serikali za Mitaa zinatarajiwa kujenga vituo vya kuchakata taka ngumu kwa lengo la kupunguza kiasi cha taka zinazokwenda dampo. Amesema hatua hiyo ni kutokana na Kanuni za Usimamizi na Udhibiti wa Taka Ngumu za Mwaka 2024 zinazoelekeza wazalishaji wa bidhaa wawajibike na taka wanazozalisha kupitia dhana ya Mazingira na maendeleo endelevu, kuanza kufanyiwa mapitio na Serikali. Dkt. Kijaji amesema hayo wakati akiwasilisha taarifa ya utekelezaji wa zoezi la urejelezaji wa taka ngumu katika Jiji la Dar Es Salaam kwenye Kamati ya Kudumu ya Bunge ya Maji na Mazingira jijini Dodoma leo Agosti 15, 20204. Amesema uzalishaji wa taka ngumu unakadiriwa kuwa takribani tani milioni 7 kwa mwaka na kiasi kikubwa kinazalishwa katika Mamlaka za Majiji, Manispaa na Halmashauri za Miji Midogo ikilinganishwa na Halmashauri za Wilaya ambazo nyingi ziko vijijini. Aidha, urejelezaji wa taka ngumu ni moja ya mbinu ya upunguzaji wa taka katika madampo ambapo inakadiriwa kuwa asilimia 5 hadi 10 ya taka ngumu zinazozalishwa nchini zinarejelezwa zikiwemo za plastiki, karatasi, chuma chakavu, makopo ya aluminiamu na chupa za kioo. “Shughuli hizi za urejelezaji ni mojawapo ya mikakati ya kuboresha usimamizi wa taka ngumu na kupunguza kiasi cha taka ngumu zinazopelekwa dampo. Hatua hii ni muhimu kwa kuzingatia kuwa taka ngumu zinaweza kuwa malighafi ya kuzalisha bidhaa nyingine pamoja na kutoa fursa za ajira na hivyo kuchangia maendeleo ya kiuchumi, kulinda afya ya jamii pamoja na kuboresha hifadhi ya mazingira,” amesema. Dkt. Kijaji amesema uwepo wa kiwango kidogo cha taka zinazorejelezwa unatokana na mwitikio mdogo wa utenganishaji wa taka katika ngazi ya kaya na maeneo ya biashara, masoko, viwanda na taasisi katika maeneo mengi ya jiji na Manispaa. Hivyo, hali hiyo inawekewa msukumo kwa kukuza uelewa wa jamii na wakazi wa jiji kuhusu umuhimu wa utenganishaji wa taka ili kuwezesha zinazoweza kurejelezwa kupatikana kwa urahisi na kwa gharama nafuu. Kwa upande wa Kamati ya Kudumu ya Bunge ya Maji na Mazingira kupitia kwa Mwenyekiti Mhe. Jackson Kiswaga, Mhe. Dkt. Bashiru Ali na Mhe. Soud Mohammed Jumah wameshauri kuwe na motisha kwa wanaoshughulika na ukusanyaji wa taka. Halikadhalika, wameshauri viwanda vya vinywaji viwe na mifumo ya kurejeleza chupa ili kupunguza hali ya kuzagaa ovyo mitaani na ksuababisha uchafuzi wa mazingira. Sanjari na hilo, vilevile kamati hiyo imependekeza kuwa madampo ya kisasa yajengwe katika kila wilaya nchini kwani taka zimekuwa zikizalishwa kwa wingi. Kwa upande wake Katibu Tawala wa Mkoa wa Dar es Salaam Dkt. Toba Nguvila amesema ni kweli kuna changamoto ya uchakavu wa magari ya kubeba taka katika halmashauri. Kutokana na hali amesema ipo haja sasa kwa halmashauri kuweka vigezo kwa wakandarasi wanaoomba zabuni ya kukusanya taka wawe na magari yenye sifa za ubora. mipan

88a74b27de686876e734a74d597dd51af8e390fbb5ab351a96d474f90d241db6

https://www.vpo.go.tz/news/dkt-mpango-serikali-imedhamiria-kupambana-na-taka-za-plastiki-nchini

Makamu wa Rais wa Jamhuri ya Muungano wa Tanzania Mhe. Dkt. Philip Mpango leo tarehe 15 Agosti 2024 amekutana na kufanya mazungumzo na Ujumbe wa Sekretariet ya Jukwaa la Uchumi Duniani (WEF) wakiongozwa na Mkurugenzi wa Masuala ya Ushirikiano katika Usimamizi na Menejimenti ya Taka za Plastiki Bi. Clemence Schmid, mazungumzo yaliyofanyika Ikulu Chamwino Mkoani Dodoma. Katika mazungumzo hayo, Makamu wa Rais amesema serikali imedhamiria kushirikiana na wadau, sekta binafsi pamoja na jumuiya ya kimataifa katika kupambana na tatizo la taka za plastiki nchini. Amesema uzoefu unaonesha kwamba ushirikiano ni njia bora zaidi itakayowezesha kukabiliana na tatizo hilo kwani yapo maeneo ambayo taka za plastiki hutupwa na kufika katika mataifa mengine hususani kwa njia ya bahari. Amewakaribisha Jukwaa la Uchumi Duniani (WEF) kupitia Ushirikiano wa Kimataifa katika Usimamizi na Menejimenti ya Taka za Plastiki kushirikiana na Tanzania katika mbinu mbalimbali za kukabiliana na uchafuzi wa taka za palstiki kama vile kuwajengea uwezo wataalamu, kuwezesha teknolojia na vifaa vya kisasa vya urejerezaji wa taka za plastiki pamoja na ufadhili wa kifedha katika miradi ya kukabiliana na uchafuzi wa taka za plastiki. Makamu wa Rais amesema Tanzania imeendelea kuchukua hatua mbalimbali za kukabiliana na taka za plastiki kama vile kuzuia matumizi ya mifuko ya plastiki pamoja na utoaji elimu ya kuhamasisha wananchi kubadili tabia ya utupaji taka za plastiki ovyo. Kwa upande wake Mkurugenzi wa Masuala ya Ushirikiano katika Usimamizi na Menejimenti ya Taka za Plastiki wa Jukwaa la Uchumi Duniani (WEF) Bi. Clemence Schmid ameipongeza serikali ya Tanzania kwa jitihada na nia ya dhati ya kupambana na taka za plastiki. Amesema ujumbe wa Sekretarieti ya Jukwaa la Uchumi Duniani umejionea dhamira ya dhati ya Tanzania katika kutoa kipaumbele cha juu kuzuia uchafuzi wa mazingira husasani wa taka za plastiki. Amesema Jukwaa hilo linalenga kuanzisha ushirikiano na Serikali ya Tanzania kwa lengo kuu la kuondoa taka za plastiki ambapo kupitia ushirikiano huo Tanzania inaweka mazingira rafiki ya kuongeza kushirikisha wadau wa kitaifa na kimataifa katika kuiondoa nchi kwenya adha ya taka za plastiki. Ametaja vipaumbele katika ushirikiano huo ni pamoja na kutambua changamoto zilizopo, kuwaunganisha wadau pamoja na kutambua namna ya kutumia rasilimali fedha na uwekezaji katika kuandaa miundombinu rafiki ya kutumia vema taka za plastiki kiuchumi.

ff23e61f2a1d504ecbcfb9a9b4a53ed7cfdb2d3f6cd75fffabbed76fe3310f1a

https://www.vpo.go.tz/news/mkakati-wa-muda-mrefu-wa-upunguzaji-wa-gesi-joto-waiva

Ofisi ya Makamu wa Rais kwa kushirikiana na wadau ikiwemo wizara za kisekta iko katika hatua za awali za kuandaa Mkakati wa muda mrefu wa upunguzaji wa gesi joto. Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema hayo wakati akiwasilisha taarifa ya utekelezaji wa Maazimio ya Mkutano wa 28 wa Nchi Wanachama wa Mkataba wa Umoja wa Mataifa Kuhusu Mabadiliko Ya Tabianchi (Cop-28), Uliofanyika Novemba 30 hadi Desemba 12, 2023 Dubai, Falme Za Kiarabu kwa Kamati ya Kudumu ya Bunge ya Maji na Mazingira jijini Dodoma leo Agosti 14, 2024. Amesema nchi wanachama zimekubaliana kupunguza ongezeko la gesi joto duniani kwa lengo la kuhimili mabadiliko ya tabianchi pamoja na kutekeleza mwongozo unaobainisha mwelekeo wa kuwezesha jitihada za kuhimilili changamoto hiyo nchini. Mhe. Dkt. Kijaji amebainisha kuwa Mapitio ya Mchango wa Taifa wa Kukabiliana na Mabadiliko ya Tabianchi yameanza ambapo kwa sasa Ofisi ya Makamu wa Rais kwa kushirikiana na Kituo cha Taifa cha Ufuatiliaji wa Kaboni (NCMC) inafanya tathmini ya uzalishaji wa gesi Joto. Sekta zinazohusika ni pamoja na Nishati, Usafirishaji, Udhibiti wa taka, na Misitu. Kwa upande wake Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis ametoa rai kuwa ugawaji wa mitungi na majiko ya gesi uandane na elimu ya mazingira. Amesema ni muhimu kutoa kuwaelimisha wananchi athari za matumizi ya kuni na mkaa kwa ajili ya kupikia na badala yake nishati safi ichukue nafasi katika shughuli za upishi. Katibu Mkuu Ofisi ya Makamu wa Rais Mhandisi Cyprian Luhemeja kwa upande wake amesema suluhisho la ukataji wa miti ni biashara ya kaboni kupanda miti kutumia nishati safi ni suluhisho la ukataji miti Pia, amesisitiza umuhimu wa kusukuma ajenda ya upandaji wa miti na kuitunza kwa jamii ili kukabiliana na athari za mabadiliko ya tabianchi hususan ukame. Amesema pamoja na hayo pia ni muhimu ya kuwaelimisha umuhimu wa matumizi ya majiko banifu ambayo yatasaidia kupunguza ukataji wa miti kwa ajili ya kuni na mkaa. Nayo Kamati ya Kudumu ya Bunge ya Maji na Mazingira kupitia kwa Mwenyekiti wake Mhe. Jackson Kiswaga imetaka kuona wananchi wananufaika na fedha zinazotokana na mfuko wa mazingira hasa kupitia miradi ya maendeleo. Halikadhalika wajumbe wa kamati hiyo akiwemo Mhe. Dkt. Bashiru Ali, Mhe. Agnes Hokororo wamesisitiza kuwa umuhimu wa ushirikano na wizara na taasisi katika tafiti za mazingira. Pia wamesisitiza kuwa ugawaji wa vifaa vya nishati safi ya kupikia ufanyike zaidi katika maeneo ya vijijini ambako changamoto ya uharibifu wa mazingira ni kubwa.

efd4acecff72d5bdf02f52a6c3a2442ab5ff11062407c7978259097ed2793456

https://www.vpo.go.tz/news/dkt-mpango-jumuiya-ya-afrika-mashariki-kuleta-maendeleo-ikiwekeza-kwa-watoto

Makamu wa Rais wa Jamhuri ya Muungano wa Tanzania Mhe. Dkt. Philip Mpango amesema Jumuiya ya Afrika Mashariki inaweza kutumia vema idadi kubwa ya watu iliyopo hususani vijana katika kujiletea maendeleo kama itawekeza zaidi katika Elimu na Afya ya watoto. Makamu wa Rais ametoa wito huo wakati akifungua Mkutano wa Elimu wa Kikanda wa Jumuiya ya Afrika Mashariki na Sherehe za Mwaka wa Elimu wa Umoja wa Afrika katika Ukumbi wa Mikutano wa Kimataifa wa Arusha (AICC). Amesema ongezeko la watu katika mataifa ya Afrika Mashariki inatoa ishara ya ulazima wa kuongeza rasilimali zaidi za kifedha ili kukidhi mahitaji ya elimu bora na afya bora. Makamu wa Rais amesema muenendo wa idadi ya watu Afrika Mashariki inaweza kuwa baraka kubwa kwa kuendelea kuwa na vijana na watu mahiri wa kujenga uchumi ikiwa rasilimali watu hiyo itatumika kikamilifu. Pia amesema kutokana na takwimu za Benki ya Dunia Bara la Afrika limekua likipata matokeo ya faida katika elimu ukilinganisha na mabara mengine lakini bado ukanda wa kusini mwa jangwa la sahara, elimu imekua na ufadhili mdogo zaidi. Ametoa wito wa hatua zaidi kuchukuliwa na kutumia juhudi zote kutambua kuwa changamoto za elimu barani Afrika zinatokana kwa kiasi kikubwa na uwekezaji mdogo katika sekta hiyo, jambo ambalo linafanya kuwa vigumu kutoa elimu bora yenye ujuzi unaohitajika ili kukabiliana na maendeleo makuu matatu, ambayo ni ongezeko la idadi ya watu,utandawazi na maendeleo ya teknolojia. Makamu wa Rais amesema Tanzania imeendelea kuchukua hatua mbalimbali katika kufanya mageuzi makubwa katika sekta ya elimu ambapo imelenga kufanya elimu ya lazima kutoka miaka saba iliyopo sasa hadi miaka kumi ifikapo mwaka 2027/2028. Aidha amesema mabadiliko ya mtaala wa elimu nchini yanalenga kuongeza ubora wa elimu pamoja na kuandaa rasilimali watu itakayoendana na mahitajio ya dunia ya sasa kama vile maendeleo ya dijitali, teknolojia pamoja na kutumia vema fursa mbalimbali zilizopo. Ametaja pia hatua za uboreshaji wa miundombinu ya elimu kama vile madarasa ya kujifunzia, nyumba za walimu, kuboresha mazingira ya ufundishaji kwa kuhakikisha kuna walimu wa kutosha na nyenzo za kufundishia kama vile kompyuta na vitabu. Amesema lengo la serikali ni kuongeza ubora wa elimu, kuongeza upatikanaji wake na kuhakikisha kuwa elimu inatosheleza katika ulimwengu wa utandawazi na maendeleo ya haraka ya teknolojia. Makamu wa Rais amewashukuru washirika wa Kimataifa wanaoiunga mkono Tanzania katika mageuzi ya sekta ya elimu na kuukaribisha mpango mpya wa ufadhili wa Umoja wa Ulaya (PEERS) ambao utasaidia uratibu wa mifumo ya elimu katika kanda. Aidha amesema Tanzania ipo tayari kufanya kazi pamoja katika mpango kazi wa Jumuiya ya Afrika Mashariki katika kuendeleza malengo ya kielimu. Makamu wa Rais amesema Tanzania ina dhamira ya dhati ya kuimarisha Jumuiya ya Afrika Mashariki katika nyanja zote ikiwemo elimu. Mkutano huo unahudhuriwa na Viongozi mbalimbali wa Umoja wa Afrika, Jumuiya ya Afrika Mashariki, Mawaziri wa Elimu na wawakilishi kutoka nchi wanachama za Afrika Mashariki, Wadau wa Maendeleo, Mashirika ya Kimataifa pamoja na Wadau wa Sekta ya Elimu.

ad88502ec47e1c82a2511d43e5edd2a8ea7de2e34261b02afa87984cb021bdb3

https://www.vpo.go.tz/news/dkt-kijaji-serikali-kufanya-tathmini-users-paones-desktop-agosti-13-2024-4w5a9003-jpgmaeneo-yenye-mafuriko

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema Serikali inatarajia kufanya tathmini katika maeneo mbalimbali nchini kubaini athari za mafuriko zinazotokana na mabadiliko ya tabianchi. Amesema hayo wakati akitoa ufafanuzi wa hoja mbalimbali katika kikao cha kuwasilisha taarifa ya Tathmini ya Athari kwa Mazingira iliyotokana na mvua za El Nino kwa mwaka 2023/24 na namna Ofisi ilivyokabiliana nazo. Akizungumza mbele ya Kamati ya Kudumu ya Bunge ya Maji na Mazingira jijini Dodoma leo Agosti 13, 2024, Dkt. Kijaji amesema tayari Ofisi ya Makamu wa Rais imeanza kuandaa maandiko kwa ajili ya kufanya kazi hiyo. “Tutatumia wataalamu waliobobea katika eneo la utafiti ili kueleza umma wa Watanzania kuhusu athari za mabadiliko ya tabianchi na namna Serikali inavyochukua hatua kukabiliana nazo,“ amesema. Aidha, Mhe. Dkt. Kijaji amesema hatua zinazochukuliwa na Ofisi ya Makamu wa Rais kwa kushirikiana na wadau ni kutoa taarifa kwa wananchi hasa wa ngazi za vijiji na kata kuhusu madhara ya mvua za El Nino pamoja kuwa na mpango maalumu wa hatua za awali na mkakati wa kuchukua hatua za dharura hasa kwenye maeneo yanayoathirika mara kwa mara na mafuriko. Halikadhalika, amesema Serikali inaendelea kuzuia shughuli za binadamu ndani ya mita 60 katika vyanzo vya maji kupunguza idadi ya wananchi na mali za kudumu zinazoathiriwa na matukio yanayotokana na Mvua. Kwa upande wake Katibu Mkuu Ofisi ya Makamu wa Rais Mhandisi Cyprian Luhemeja amesema Ofisi ipo katika mpango wa kuandaa kitabu ambacho kinaeleza namna ya matumizi ya rasilimali katika fukwe za maji. Pia, amesema umeandaliwa mfumo wa kitaasisi wa utekelezaji wa sera ya uchumi wa buluu pamoja na kuendelea kutoa elimu zaidi ili wananchi waweza kupata uelewa mpana. Awali Mwenyekiti wa Kamati ya Kudumu ya Bunge ya Maji na Mazingira Mhe. Jackson Kiswaga kutokana na masuala ya mabadiliko ya tabianchi kuwa endelevu, alitoa wito kuwepo na vituo vya kiutafiti kwa ajili ya kufanya tathmini na kutoa taarifa za mara kwa mara kuhusu athari za mabadiliko ya tabianchi. Taarifa hiyo inalenga kutoa taswira kuhusu namna mazingira yalivyoathirika kutokana na mvua zilizonyesha kati ya Mwezi Novemba, 2023 hadi Mwezi Aprili 2024 na hatua zilizochukuliwa za kukabiliana na hatua hizo. Tathmini ya athari za mvua za El Nino iyofanyika imehusisha maeneo ya Ukanda wa mashariki katika wilaya za Rufiji, Kibiti, Kisarawe, Kinondoni, Temeke, Kigamboni na Mlimba, ukanda wa Kaskazini katika Mkoa wa Arusha ni Kata ya Kisongo, Wilaya ya Arumeru, Kata za Suye na Mianzini (Jiji la Arusha), Mto wa Mbu (Wilaya ya Monduli), Ngara Mtoni (Halmashauri ya Wilaya ya Arusha-Wilaya ya Arumeru) na Wilaya ya Karatu. Pia, katika Ukanda wa Magharibi (mikoa ya Kigoma na Katavi) na Nyanda za Juu Kusini (Mikoa ya Rukwa, Mbeya, Njombe na Songwe) ulihusika katika tathmini hiyo.

7641e4cad4cb801bc694fbaa6263d2b045ae7750162cb96a33389e477048f3fb

https://www.vpo.go.tz/news/naibu-waziri-khamis-serikali-itaendeleza-kampeni-matumizi-ya-nishati-safi-ya-kupikia

Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis amesema Serikali itaendeleza kampeni za hamasa kwa jamii ili kuhakikisha asilimia 80 ya Watanzania wanatumia nishati safi ya kupikia ifikapo mwaka 2030. Ametoa rai hiyo wakati wa bonanza la michezo kwa lengo la kuhamasisha jamii umuhimu wa matumizi ya nishati safi ya kupikia na uhifadhi wa mazingira. Mhe. Khamis amesema agenda ya matumizi ya nishati safi ya kupikia inasukumwa zaidi na ongezeko la athari za uharibifu wa mazingira na mabadiliko ya tabianchi pamoja na athari za kiafya zinazotokana na matumizi ya nishati isiyo safi ya kupikia ikihusisha kuni na mkaa. “Matumizi ya nishati safi ya kupikia ni agenda mahususi ambayo imechukua nafasi kubwa katika Serikali ya Awamu ya Sita…Kama mnavyoshuhudia Mheshimiwa Rais Dkt. Samia Suluhu Hassan amekuwa kinara kwa kuhakikisha agenda hii inapata msukumo mkubwa katika jumuiya ya kimataifa,” amesema Naibu Waziri Khamis. Aidha, Mhe Khamis. Naibu Waziri Khamis ameeleza kuwa Serikali kupitia Ofisi ya Makamu wa Rais tayari imeandaa mikakati mbalimbali ya uhamasishaji ikiwemo mjadala wa kitaifa wa nishati safi ya kupikia uliofanyika mwaka 2022 ambao tayari umetoa mwelekeo wa kuachana na matumizi ya nishati isiyo safi ya kupikia. Amesema nishati safi ya kupikia inatambulika kuwa salama, nafuu, endelevu na inayopatikana kwa urahisi na hivyo Serikali kwa kushirikiana na wadau imeendelea kuhimiza jamii kuachana na nishati chafu ambayo ina kiwango kikubwa cha sumu sambamba na uzalishaji gesi joto. Amefafanua kuwa utaratibu wa upatikanaji wa nishati isiyo safi ya kupikia inahusishwa moja kwa moja na uharibifu wa mazingira ikiwemo ukataji miti kwa ajili ya kuni na mkaa, hivyo kuchangia kuongezeka kwa ukame na athari za mifumo ya kiikolojia. Hivyo, Mhe. Khamis amesema Serikali kuwa inaendelea kushirikiana na wadau mbalimbali ikiwemo sekta binafsi na taasisi za utafiti ili kuongeza wigo wa teknolojia za kutosha katika nishati, vifaa na mifumo ya kibiashara ili kupunguza gharama za nishati safi ya kupikia. Ameongeza kuwa Tanzania itaendelea kuongoza jitihada za kitaifa, kimataifa na kikanda za kuhakikisha kuwa matumizi ya nishati safi ya kupikia inakuwa agenda ya kudumu na kuwahimiza wananchi kuunga mkono juhudi hizo za Serikali. Katika hatua, nyingine, Mhe. Khamis amewataka wananchi kuacha kuvamia na kuharibu vyanzo vya maji kwa kuendesha shughuli za kibinadamu ikiwemo kilimo ambapo husababisha uharibifu mkubwa wa mazingira na mifumo ya ikolojia. “Tuendelea kuelimisha wananchi juu ya upandaji miti rafiki wa mazingira na kuepuka kilimo kandokando ya mito ili kulinda mazingira yetu. Wananchi ndio walinzi na wahifadhi wa kwanza katika kutunza Mazingira” amesema Mhe. Khamis. Kwa upande wake Mkuu wa Wilaya ya Ilala, Mhe. Edward Mpogolo amewahimiza wananchi wa wilaya hiyo umuhimu wa uhifadhi na utunzaji wa mazingira na kutoa hamasa kwa jamii kujenga utamaduni wa upandaji miti na kushiriki zoezi la usafi wa mazingira linalofanyika kila jumamosi ya mwisho wa mwezi. “Suala la uhifadhi na utunzaji wa mazingira na kila mmoja wetu, nawasihi tuendelee kujitokeza na kushiriki katika upandaji miti na pia tuhamasishe jamii kuanza kutumia nishati safi ya kupikia ili kuunga mkono juhudi za Serikali” amesema Mhe. Mpogolo. Naye Balozi wa Mazingira ambaye ni mwandaaji wa bonanza hilo, Bw. Grit Mwimanzi ametoa wito kwa Umoja wa Vilabu vya Mazoezi Kata ya Vingunguti (UVIJOVI) kuwa mabalozi wa kuhamasisha jamii na wananchi wa kata hiyo umuhimu wa kutumia nishati safi ya kupikia ili kuunga mkono juhudi za serikali katika kulinda mazingira na afya za Watanzania.

ab82a98c441c27ba6195671822ef98a2e5ed4561beaa025a8e2b86bbea3b9216

https://www.vpo.go.tz/news/makamu-wa-kwanza-wa-rais-ashauri-nguvu-zaidi-kukabili-mabadiliko-ya-tabianchi

Makamu wa Kwanza wa Rais Zanzibar Mhe. Othman Masoud Othman ameishauri Ofisi ya Makamu wa Rais kushirikiana na Ofisi yake katika kukabiliana na athari zitokanazo na mabadiliko ya tabianchi Zanzibar. Amesema hayo alipokutana na Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji aliyefika ofisini kwake kujitambulisha baada ya kuteuliwa kushika wadhifa huo, wakati wa ziara yake Zanzibar. Mhe. Othman amesema kuwa Zanzibar hususan Pemba imekuwa ikiathiriwa kwa kiwango kikubwa na maji ya chumvi kuingia katika makazi na mashamba ya kilimo na hivyo kuathiri mustakbali mzima wa maisha ya kila siku. Amezitaka taasisi mbili za mazingira ambazo ni Baraza la Taifa la Hifadhi na Usimamizi wa Mazingira (NEMC) na Baraza la Mazingira (ZEMA) kukaa na kutafakari kwa pamoja mbinu na hatua za kuchukua. Awali Mhe. Dkt. Kijaji wakati alipofanya ziara katika Ofisi ya Makamu wa Pili wa Rais aliahidi kutenga siku zake za kazi katika kila mwezi kukaa na kufanya kazi zake katika ofisi yake ya Zanzibar lengo ikiwa ni kurahisisha utendaji wa majukumu yake. Wakati akizungumza na Waziri wa Nchi Ofisi ya Makamu wa Pili wa Rais (Sera, Uratibu na Baraza la Wakilishi) Hamza Hassan Juma pamoja na mambo mengine walikubaliana kuimarisha mashirikiano katika utendaji wao wa kazi. Halikadhalika, Waziri Mhe. Dkt. Kijaji ameahidi ushirikiano kwa Ofisi ya Makamu wa Pili wa Rais ili Serikali zote mbili ziweze kuhudumia Watanzania kwa ujumla. Kwa upande wake Waziri Hamza Hassan Juma ameahidi kuyafanyia kazi maelekezo yote ya viongozi kutoka pande zote mbili za Muungano yote ni katika kuwahudumia wananchi ili Tanzania isonge mbele. Hivyo, Mhe. Waziri Juma amemuahidi Mhe. Waziri Dkt. Kijaji ushirikiano na kumkaribisha wakati wowote anapohitaji kubadilishana uzoefu katika kuimarisha Muungano. Waziri Mhe. Dkt. Kijaji amefanya ziara ya kujitambulisha kwa viongozi wa Serikali ya Mapinduzi ya Zanzibar (SMZ) mara baada ya kuteuliwa kushika wadhifa huo hivi karibuni. Wamesema Muungano wa nchi mbili ni wa kindugu na umekua na manufaa kwa pande zote mbili kiuchumi, kijamii na kisiasa.

fe784b561b1e199220d2427f32f37d57e6af918683d68dcba9ad19755ddb2f50

https://www.vpo.go.tz/news/waziri-kijaji-awaasa-watanzania-kuchangamkia-fursa-za-nishati-safi-ya-kupikia

Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amewaasa Watanzania kuchangamkia fursa za miradi itakayosaidia upatikanaji wa nishati safi ya kupikia pamoja na kushiriki katika shughuli za kuendeleza uchumi wa buluu. Hayo yamebainika wakati wa kikao kati ya Waziri Dkt. Ashatu Kijaji alipokutana na kufanya mazungumzo na Naibu Balozi wa Norway nchini Tanzania Mhe. Kjetil Schie katika Ofisi ndogo jijini Dar es Salaam leo tarehe 01 Agosti, 2024. Katika mazungumzo yao Mhe. Dkt. Kijaji ameishukuru Serikali ya Norway kwa ushirikiano na Tanzania hususan katika sekta ya uhifadhi wa mazingira ambayo Serikali kupitia Ofisi ya Makamu wa Rais inaisimamia. Amesema ni muhimu kwa wananchi kushiriki kikamilifu katika juhudi zinazofanywa na Serikali za kukabiliana na athari za mabadiliko ya tabianchi kwa kutumia mbinu asilia. Mhe. Dkt. Kijaji amesema anatambua makubaliano ya ushirikiano kati ya Serikali za Tanzania na Norway ziliyosaini mwaka 2023 katika maeneo mbalimbali yakiwemo kuwezesha upatikanaji wa fedha za mazingira na mabadiliko ya tabianchi. Hivyo, ametoa wito kwa watendaji wa Ofisi ya Makamu wa Rais kuchangamkia fursa hiyo kwa kuandaa maandiko ya miradi ambayo itasaidia katika hifadhi ya mazingira kuwa endelevu. Halikadhalika, amehimiza kuimarishwa kwa tafiti za mabadiliko ya tabianchi, ambazo zitasaidia katika kutambua namna ya kuimarisha mikakati ya kukabiliana nayo pamoja na kusaidia katika kilimo himilifu cha mabadiliko ya tabianchi. Kwa upande wake Naibu Balozi Schie amesema kuwa Noway imekuwa ikishirikiana na Tanzania kwa kipindi kirefu sasa hususan katika masuala ya kukabiliana na mabadiliko ya tabianchi. Amefafanua kuwa katika ushirikiano kwanza kulikuwa na miradi miwili ya mwisho ambayo iliisha mwaka 2023 ambayo ni Mradi wa Kuazisha Kituo cha Taifa cha Ufuatiliaji wa Kaboni (NCMC) na Mradi wa REDD unaotekelezwa na Ofisi ya Makamu wa Rais. Amesema katika makubaliano ya ushirikiano wa pili wa kupambana na mabadiliko ya tabianchi yaliyosainiwa mwaka 2023, kuna maeneo yameliyofanyiwa kazi hadi sasa ambayo ni andiko la Mradi wa MRV4Tanzania lililowasilishwa na NCMC wakishirikiana na Taasisi ya Utafiti ya NIBIO ya Norway. Ametaja eneo lingine ni Mradi wa UNCDF wakishirikiana na TAMISEMI na Wizara ya Fedha wa kusaidia halmashauri tatu za Mkoa wa Dodoma namna ya kukabiliana na mabadiliko ya tabia nchi na kupata fedha za mabadiliko ya tabianchi na Mradi wa utafiti wa masuala ya mabadiliko ya tabianchi unaosimamiwa na COSTECH. Naye Naibu Katibu Mkuu (Mazingira) Ofisi ya Makamu wa Rais Bi. Christina Mndeme ametoa wito kwa Serikali ya Norway kuiunga mkono Serikali ya Tanzania katika nishati safi ya kupikia. Amesema Tanzania ipo katika hatua ya kuhakikisha wananchi wanaachana na kutumia nishati isiyo rafiki wa mazingira na afya ya binadamu hivyo inahitaji kuungwa mkono na nchi washirika ili ifikie azma hiyo.

75acac5b32663b168ac0f39d470151f98c6a75a74220e31147bb575d1a191e08

https://www.vpo.go.tz/news/dkt-kijaji-serikali-kujenga-kituo-cha-kurejeleza-taka-za-plastiki-dodoma

Serikali kupitia Ofisi ya Makamu wa Rais imesema imejipanga kujenga kituo cha kurejeleza taka za plastiki pamoja na kuhifadhi na kuchambua taka ngumu kwa ajili ya kutumika kama malighafi ya viwanda. Kituo hicho kitakachojengwa katika Jiji la Dodoma kitasaidia ukusanyaji wa taka kutoka dampo kwa ajili ya kuchakatwa hatua itakayosaidia kulinda mazingira. Waziri wa Nchi Ofisi ya Makamu wa Rais (Muungano na Mazingira) Mhe. Dkt. Ashatu Kijaji amesema hayo wakati akizungumza kwenye kipindi cha ‘Mazingira Yetu na Tanzania Ijayo’ kinachotayarishwa na Ofisi ya Makamu wa Rais na kurushwa na Shirika la Utangazaji Tanzania (TBC). Amesema kuwa si kazi za viwandani pekee ndizo zinazozalisha gesijoto angani lakini pia shughuli mbalimbali za kila siku za mwanadamu ni chanzo cha uzalishaji wa gesijoto hiyo. “Shughuli zetu za kila siku za nyumbani, ofisi tunatupa taka tunazikusanya na zikichukuliwa kupelekwa dampo zinazalisha gesijoto ambayo ina athari kubwa katika mazingira yetu na hatimaye kutuletea changamoto ya mabadiliko ya tabianchi,“ amesema. Kutokana na hali hiyo, Mhe. Dkt. Kijaji ameeleza kuwa mwaka 2021 Ofisi ya Makamu wa Rais iliandaa Mwongozo wa Udhibiti wa Taka Ngumu kuhamsisha taasisi na jamii namna ya kupunguza uzalishaji wa taka. Ameongeza kuwa Mwongozo huo ulikuja na dhana tatu ambazo ni Punguza (*Reduce*) matumizi ya bidhaa ambazo huzihitaji kwa muda huo kwasababu ni wazi unapoitumia itakuletea taka na kwenda kwenye mazingira na kuleta athari. Pili kuna bidhaa ambazo zinaweza kutumiwa tena (Reuse) badala ya kutupwa. Dhana ya tatu Dkt. Kijaji ametaja kuwa ni Rejeleza (Recycle) ambazo zinaweza kutumika tena kwenye viwanda kama malighafi ya kuzalisha bidhaa zingine ili kuhamasisha jamii kulinda mazingira. Aidha, Dkt. Kijaji amesema Mwongozo huo umeelekeza kila halmashauri iwe na kituo cha kukusanya taka ili zirejelezwe na kwa msingi huo ametoa wito kwa wananchi kutumia fursa hiyo itakayosaidia kuwapatia kipato sanjari na kulinda mazingira. Pia, amewapongeza mabalozi wa mazingira kwa kujitoa kwao katika shughuli zao za kuhamasisha kulinda na kuhifadhi mazingira katika maeneo mbalimbali nchini ikiwemo upandaji wa miti.

669b772521805a2a69c79236b594252406b73a51ae37a30d39ddfadac902e884

https://www.vpo.go.tz/news/ofisi-ya-makamu-wa-rais-yaweke-mkazo-umuhimu-wa-kuhifadhi-mazingira-ya-ardhi-oevu

Mkurugenzi wa Mazingira Ofisi ya Makamu wa Rais Bi. Kemilembe Mutasa amesisitiza umuhimu wa kuhifadhi mazingira ya ardhi oevu kutokana na umuhimu wake katika kutoa mahitaji muhimu kwa wanadamu na viumbe wengine. Amesema hayo wakati akifungua mkutano wa Viongozi wa Mazingira wa kujadili jinsi ya kulinda ardhioevu ya Afrika Mashariki kwa niaba ya Katibu Mkuu Ofisi ya Makamu wa Rais Mhandishi Cyprian Luhemeja jijini Dar es Salaam. Bi. Mutasa ametahadharisha kuhusu kupungua kwa ardhi oevu kutokana na upotevu wa makazi, uchafuzi wa mazingira, mabadiliko ya hali ya hewa, matumizi ya ardhi oevu yasiyo endelevu. Amesema kubadilishwa kwa ardhi oevu kwa ajili ya kilimo, kupanuka kwa miji, ujenzi wa miundombinu kunaharibu mifumoikolojia. Amesisitiza umuhimu wa kuwepo kwa mipango kamilifu ya matumizi ya ardhi ili kulinda mifumo ikolojia hii muhimu akisema upotevu wa makazi bado ni tishio kubwa na ardhioevu kubadilishwa kwa upanuzi wa kilimo, ukuaji wa miji na maendeleo ya miundombinu. Pia, Bi. Mutasa amehimiza juhudi za pamoja katika kutunga sera madhubuti za mipango ya matumizi ya ardhi zinazotoa kipaumbele katika hifadhi ya maeneo oevu na maendeleo endelevu. Ameongeza kuwa uchafuzi ni tatizo lingine kubwa, ambapo taka za viwandani, majitaka ya kilimo, na taka za nyumbani yanachafua maeneo oevu. Uchafuzi huu unasababisha upotezaji wa bayoanuai na uharibifu wa mazingira kwa ujumla. Mkurugenzi huyo amehimiza usimamizi bora wa taka, utekelezaji wa sheria za mazingira, na uwekezaji katika miundombinu ya maji taka ili kukabiliana na changamoto hii. Pia, amehimiza kuunganishwa kwa mikakati ya kukabiliana na mabadiliko ya tabianchi katika mipango ya usimamizi wa ardhioevu, ikiwa ni pamoja na kurejesha ardhioevu iliyoharibiwa, utekelezaji wa hatua za kuhifadhi maji, na uhamasishaji wa suluhisho zinazotegemea asili. Amesisitiza haja ya kuoanishwa kwa sera, na ushirikiano madhubuti na jumuiya za kiraia, sekta binafsi na watafiti na wanataluma. Matumizi yasiyo endelevu ya rasilimali za ardhioevu ni suala lingine linalotishia maeneo ya ardhi oevu, ambapo uvunaji kupita kiasi wa mimea ya majini, uvuvi wa kupita kiasi, na matumizi ya maji yasiyoendelevu unamaliza rasilimali hizi. Mkutano wa Baraza la Uongozi la RAMCEA, ambacho ni kituo cha kikanda chini ya Mkataba wa Ramsar kuhusu Ardhioevu, uliwaleta pamoja wawakilishi kutoka Tanzania, Kenya, Uganda, Burundi, na Sudan Kusini katika ngazi ya makatibu wakuu wa wakuu wa taasisi zinazosimamia masuala ya hifadhi ya arfdho oevu. Washiriki wengine wa mkutano huo walikuwa wawakilishi wa mshairika ya kimataifa yanayohusika na hifadhi ya ardhi oevu. Mkutano huo ulilenga kuimarisha ushirikiano wa kikanda na kuandaa mipango ya kulinda mifumo ikolojia ya ardho oevu. Mkutano huo ulitanguliwa na ziara ya siku moja kutembela maeneo ya ardhi oevu katika Kijiji cha Nyamisati katika Wilaya ya Kibiti Mkoa wa Pwani ambapo wajumbe wa mkutano walijionea shughuli za uhifadhi wa maeneo oevu katika eneo hilo maarufu kwa misitu ya mikoko. Wataalamu wa mazingira na watunga sera kutoka Afrika Mashariki na mashirika ya kimataifa walikutana jijini Dar es Salaam wiki hii kwa ajili ya mkutano muhimu wa Baraza la Uongozi la Kituo cha Ramsar cha Afrika Mashariki (RAMCEA) kujadili masuala mbalimbali yanayohusu usimamizi wa maeneo ya ardhi oevu katika nchi za Afrika Mashariki.

493e393e37b9cb785cd69286beddf471f2fd0e70744c93c1ad86bf8c2a48ed07

https://www.vpo.go.tz/news/naibu-waziri-khamis-akemea-uvamizi-hifadhi-ya-mlima-kilimanjaro

Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis amewataka wananchi kuacha kuvamia vyanzo vya maji katika maeneo yanayozunguka hifadhi ya Mlima Kilimanjaro. Amesema hayo wakati akizindua na kushiriki Kampeni ya ‘Save Mount Kilimanjaro’ (Okoa Mlima Kilimanjaro) yenye lengo la kuchangia upandaji wa miti zaidi ya bilioni 1 kwa mikoa ya Kilimanjaro, Arusha, Manyara na Tanga. Mhe. Khamis amesema kumekuwa na baadhi ya wananchi wanafanya shughuli za kibinadamu zikiwemo kilimo, uchimbaji wa madini na uchomaji moto misitu hivyo kusababisha uharibifu wa mazingira. Kutokana na hali hiyo, ametoa wito kwa wadau na jamii kwa ujumla kupanda miti kwenye eneo la mlima huo ili kusaidia kuokoa barafu isiyeyuke kutokana na athari za mabadiliko ya tabianchi zinazoikabili dunia. Akizungumza wakati wa kampeni hiyo iliyoambatana na matembezi ya hisani ya kilomita 6, 10 na 16, Mhe. Khamis amesema Mlima Kilimanjaro ni moja ya tunu za Taifa, hivyo upandaji wa miti hii utasaidia kuokoa barafu yake ambayo ni kivutio kikubwa kwa watalii kuja kuupanda na kuishuhudia barafu hiyo” “Niwapongeze Taasisi ya Nessa Foundation kuja na Kampeni hii itakayosaidia kuimarisha ikolojia ya hifadhi yetu ya Kilimanjaro, pia upandaji wa miti utaongeza kiasi cha mvua kwa mikoa hii ya kaskazini na hivyo kupunguza athari za mabadiliko ya tabianchi,” alisema.

5667a33a4427f0acb265a5d24dc06303b40ddb843bf6c08ce04bfa2b3e5d5014

https://www.vpo.go.tz/news/serikali-yaihimiza-mikoa-ya-pwani-lindi-kulinda-maeneo-tengefu

Serikali imewataka wananchi na wadau katika mikoa ya Pwani na Lindi kuendelea kulinda maeneo tengefu na hifadhi ya bioanuai ili yaendelee kubaki na ubora na viwango vilivyoainishwa kitaifa na kimataifa. Hayo yamesemwa wilayani Rufij mkoani Pwani na Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis wakati alipokuwa akizindua hifadhi hai ya Rufiji- Mafia- Kibiti-Kilwa (RUMAKI)**.** Mhe. Khamis amesema mifumo ikolojia iliyopo katika Hifadhi Hai ni miongoni mwa bioanuai muhimu za Ukanda wa pwani ya Afrika Mashariki inayohifadhi bioanuai nyingi na za kipekee zinazotambulika kitaifa na kimataifa. ”Tunapaswa kufanya kila linalowezekana kuhakikisha kuwa Hifadhi Hai hii inabaki kuwa kwenye ubora na viwango vinavyokubalika kwa mujibu wa vigezo vyetu vya ndani na vya UNESCO (Shirika la Sayansi, Elimu na Utamaduni la Umoja wa Mataifa),” amesema Khamis. Ameongeza kuwa Hifadhi Hai ya RUMAKI ni kielelezo kizuri cha juhudi nyingi zilizofanywa na Serikali kwa kushirikiana na wadau mbalimbali ikiwemo mashirika ya kimataifa kwa miaka mingi ambayo inaenda sambamba na dhamira na malengo ya uhifadhi maeneo tengefu, hifadhi ya malikale na bioanuai. Aidha Mhe. Khamis amelitaka Baraza la Taifa la Hifadhi na Usimamizi wa Mazingira (NEMC) kushirikiana na taasisi mbalimbali za Serikali Kutayarisha mipango endelevu na shirikishi ya kulinda, kuhifadhi na kuendeleza hifadhi hiyo ili iendelee kubaki katika ubora wake. Naibu Waziri Khamis amehimiza wananchi kujiepusha na uharibifu wa mazingira ikiwemouchomaji moto, ukataji misitu ikiwemo mikoko na uvuvi haramu na kuitaka NEMC kutumia mfumo maalum wa tahadhari za majanga ndani ya hifadhi hizo. Amefafanua kuwa iwapo hifadhi hai ya RUMAKI itaendelea kulindwa na kuhifadhiwa kwa kuzingatia viwango na vigezo vya kitaifa na kimatifa itasaidia shughuli endelevu za kijamii, kiuchumi, kitalii na kimazingira na hivyo kubaki katika mtandao wa Hifadhi Hai Duniani. Kwa upande wake Mkurugenzi wa Tafiti za Mazingira wa NEMC, Dkt. Menan Jangu amewapongeza wananchi wa Wilaya za Rufiji, Mafia na Kilwa kwa kuendelea kutunza mazingira juhudi ambazo zimeweza maeneo hayo kutambulika kimataifa. Amesema NEMC itaendelea kuratibu masuala ya uhifadhi na usimamizi wa mazingira kupitia kwa wananchi na taasisi mbalimbali na kuanisha maeneo yote yenye sifa na vigezo vya kutambulika kimataifa. ”Tunapokuwa na eneo la hifadhi hai lina sifa na malengo makuu matatu ambayo ni maendeleo endelevu, uhifadhi na utunzaji wa viumbe hai vinavyotunzwa kwa faida ya vizazi vya sasa na baadae” amesema Dkt. Menan. Naye Mwakilishi kutoka Shirika la Kimataifa la Uhifadhi wa Mazingira Ulimwenguni **(WWF)**, Bi. Joan Itanisa amesema ameishukuru Serikali kwa kuendelea kuunga mkono juhudi za Shirika hilo katika uendelezaji wa miradi ya uhifadhi na usimamizi wa mazingira nchini. Ameongeza kuwa uzinduzi wa hifadhi hiyo ni moja ya ahadi zilizowekwa na Wakuu wa Nchi mbalimbali duniani kuwa ifikapo mwaka 2030 asilimia 30 ya eneo la dunia iwe imehifadhiwa na kupongeza juhudi utayari wa Tanzania katika kutekeleza azimio hilo. “Uzinduzi wa RUMAKI ni ishara kuwa Tanzania ipo mstari wa mbele katika kuwa kinara wa masuala ya uhifadhi...Tutaendelea kushirikiana na Serikali katika kuhakikisha wananchi wanaozunguza hifadhi hizi wanapata manufaa kutokana na uhifadhi huu” amesema Itanisa.

248c6ac2b62719ee9b77487a9c50c16108f0bf5ef59b553cc7ecfed5e3252915

https://www.vpo.go.tz/news/mndeme-achagiza-nishati-safi-ya-kupikia-mpango-kazi-wa-masuala-ya-jinsia-na-mabadiliko-ya-tabianchi

Naibu Katibu Mkuu (Mazingira) Ofisi ya Makamu wa Rais Bi. Christina Mndeme ametoa wito kwa wadau wa mazingira kuwekea mkazo suala la nishati safi ya kupikia katika Rasimu ya Mpango Kazi wa Taifa wa Masuala ya Jinsia na Mabadiliko ya Tabianchi. Amesema hapa nchini wanawake hutumia muda mwingi kutafuta kuni kwa ajili ya kupikia badala ya kufanya shughuli za kujiingizia kipato hivyo ni muhimu kupanga mipango ya kushirikisha nishati safi katika masuala ya kijinsia. Bi. Mndeme amesema hayo amesema hayo wakati akifungua Kikao kazi cha Wadau cha Kukusanya Maoni Kuhusu Rasimu ya Mpango Kazi wa Taifa wa Masuala ya Jinsia na Mabadiliko ya Tabianchi, jijini Dodoma leo tarehe 19 Julai, 2024. Amesema athari za mabadiliko ya tabianchi sekta za kiuchumi ambazo wanawake, wanaume, watoto, wazee, vijana na makundi maalum hutegemea kwa maisha yao ya kila siku. Bi. Mndeme amesema sababu mbalimbali zikiwemo majukumu yao kijinsia, utamaduni, umri, uchumi, mila na desturi huchangia makundi hayo ya jamii kuathirika na athari za mabadiliko ya tabianchi. “Hii ni hatua kubwa katika uwezeshaji wa masuala ya jinsia hapa nchini, kama mnavyofahamu, Tanzania ni Mwanachama wa Mkataba wa Umoja wa Mataifa wa Mabadiliko ya Tabianchi, Itifaki ya Kyoto na Makubaliano ya Paris. Makubaliano ya Paris yanazitaka Nchi Wanachama kuandaa Mpango Kazi wa utekelezaji wa Programu ya Lima kuhusu masuala ya Jinsia na Mabadiliko ya tabianchi,” amesema. Itakumbukwa kuwa Mkataba huo ulianzishwa mwaka 2014 katika mkutano wa 20 wa Nchi Wanachama wa Mabadiliko ya Tabianchi (COP20) uliofanyika Lima nchini Peru. Madhumuni ya LWPG ni kuzihimiza nchi Wanachama wa Mkataba kuhuisha masuala ya jinsia katika mipango kazi ya kitaifa ili kutekeleza Mkataba na Makubaliano ya Paris. Hivyo, Ofisi ya Makamu wa Rais kama Ofisi Kiungo wa Mkataba wa Mabadiliko ya Tabianchi nchini, inaratibu maandalizi ya Mpango Kazi husika. Hata hivyo, Bi. Mndeme amesema tafiti zimeonesha nchi zinazoendelea bado hazijahuisha Programu ya Lima katika mipango, sera na mikakati ili kuwezesha kuwa na takwimu za makundi hayo*,* usawa wa kijinsia, uwezeshaji wanawake katika majadiliano ya kimataifa*, *uhuishaji wa masuala ya jinsia katika sera, mipango na mikakati ya Taifa* *na* *kujenga uwezo wa kifedha, utaalam, fedha na taasisi* *katika kukabiliana na mabadiliko ya tabianchi. Serikali tayari imehuisha masuala ya Jinsia na Mabadiliko ya Tabianchi katika Sera ya Taifa ya Mazingira (2021), Mpango Kabambe wa Mazingira (2022-2032), Mkakati wa Taifa wa Mabadiliko ya Tabianchi (2021-2026) na Mchango wa Taifa wa Kukabiliana na Mabadiliko ya Tabianchi (2021-2026). Hivyo, maandalizi ya Mpango Kazi wa Taifa wa Masuala ya Jinsia na Mabadiliko ya Tabianchi ni mwendelezo ya Jitihada za Serikali katika kukabiliana na mabadiliko ya tabainchi kwa kwa makundi yote ya kijamii ili kuweza kuleta maendeleo endelevu hapa nchini.

52444b8dd5477be507193a87404c1077b1f2b80f07046b95bde2a86a2718e965

https://www.vpo.go.tz/news/naibu-waziri-khamis-pandeni-miti-kutunza-mazingira

Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis amewahimiza Watanzania kuwa na utamaduni wa kupanda miti ili kutunza mazingira. Ametoa wito huo wakati wa zoezi la upandaji wa miti lililoandaliwa na Shule ya Msingi ya Wasichana Mkuza wilayani Kibaha mkoani Pwani ikiwa ni sehemu ya kumbukizi ya siku ya kuzaliwa Makamu wa Rais wa Jamhuri ya Muungano wa Tanzania Mhe. Dkt. Philip Mpango. Akizungumza katika hafla hiyo, Naibu Waziri Khamis amesema kuwa ni wajibu wa kila mmoja kuhakikisha anashiriki kikamilifu katika hifadhi na utunzaji wa mazingira. Mhe. Khams amesema kuwa katika suala la utunzaji wa mazingira jamii inapaswa kushiriki kikamilifu katika zoezi la upandaji wa miti hasa ya matunda na vivuli ili kukijanisha nchi na kupunguza uharibifu wa mazingira. “Niwaombe ndugu zangu hapa tunakumbuka kuzaliwa kwa Mheshimiwa Makamu wa Rais kwa kufanya zoezi la kupanda miti, nasi wananchi tuwe na utamaduni wa kupanda miti tunasherehekea siku zetu za kuzaliwa na matukio mengine,” amesema. Aidha, Mhe. Khamis amesema kuwa Serikali ilianzisha kampeni ya ‘Soma na Mti‘ kwa wanafunzi wa shule za msingi, sekondari na vyuo ili kuongeza wigo wa upandaji wa miti na matokeo yake ni kusaidia kukabiliana na athari za mabadiliko ya tabianchi. Halikadhalika, amewaomba Watanzania kuendeleza matumizi ya nishati safi kwa ajili ya kupikia na kuachana na matumizi ya kuni na mkaa ambayo huchangia ukataji wa miti. Tayari Serikali imeandaa Mkakati wa Taifa wa Matumizi ya Nishati Safi ya Kupikia ambao unatoa mwelekeo wa nchi wa kuhamia katika matumizi ya nishati safi ya kupikia kwa lengo la kuhakikisha asilimia 80 ya Watanzania wanatumia nishati hiyo ifipako mwaka 2034. Sanjari na hilo, pia Naibu Waziri Khamis ametumia fursa hiyo kuwataka wananchi watunze vyanzo vya maji ili viwaletee manufaa katika vizazi vya sasa na vijavyo. Kwa upande wake Msaidizi wa Askofu wa Kanisa la Kiinjili la Kilutheri Tanzania (KKKT) Dayosisi ya Mashariki na Pwani Chediel Lwiza amesema zoezi la upandaji wa miti ni kuunga mkono Serikali kuhakikisha hifadhi ya mazingira inakuwa endelevu. Amesema utunzaji wa mazingira ni ishara ya kutambua uumbaji wa Mungu hivyo kama mwanadamu ataharibu mazingira atakuwa anaenda kinyume na uumbaji wa Mungu.

6400af2a945341515054a05b400eb778b2ee0eaee16b94aa05d7c3f8205e7367

https://www.vpo.go.tz/news/mitawi-mradi-wa-ema-utaongeza-uwezo-wa-kuimarisha-uzingatiaji-wa-sheria-ya-mazingira

Kamati ya Usimamizi wa Mradi wa Kuimarisha Uwezo wa Kitaasisi wa Utekelezaji wa Sheria ya Usimamizi wa Mazingira (EMA) imekutana kwa ajili ya kupitia taarifa za utekelezaji wa mradi huo. Katika kikao hicho cha nne kilichofanyika leo Jumatatu Julai 15, 2024 kimeongozwa na Kaimu Katibu Mkuu Ofisi ya Makamu wa Rais, Bw. Abdallah Hassan Mitawi ambapo amesema mradi huo utaongeza uwezo wa kitaasisi katika kuimarisha uzingatiaji wa sheria na mifumo ya utekelezaji. “Utekelezaji wa Sheria ya Usimamizi wa Mazingira umekabiliwa na changamoto kadhaa ikiwemo upungufu wa rasilimali watu na rasilimali fedha katika utekelezaji, ufuatiliaji na tathmini ya rasilimali mazingira katika ngazi zote. Mradi huu umekuja na suluhisho la changamoto hizi”amesema Mitawi. Wajumbe wa kikao hicho pia walipitia taarifa ya utekelezaji wa mradi kwa mwaka wa fedha 2023/24 pamoja na bajeti ya 2024/25, ambapo Mitawi amewahimiza kuusimamia vyema mradi katika utekelezaji wa sheria ya usimamizi wa mazingira Pia wajumbe wa kikao hicho walipata fursa ya kuipitia taarifa ya mpango wa matumizi kwa mwaka wa fedha ulioanza Julai 2023 na kukamilika Juni 2024 kama ulivyowasilishwa na Mratibu wa Mradi Bw. Richard Masesa. Itakumbukwa kuwa Serikali kupitia Ofisi ya Makamu wa Rais imefanya jitihada kadhaa za kulinda na kuhifadhi mazingira ikiwa ni pamoja na kuweka Sera ya Kitaifa ya Mazingira (1997) pamoja na Sheria ya Usimamizi wa Mazingira (2004). Mradi wa EMA unaofadhiliwa na Serikali ya Sweden kupitia** **Shirika la Maendeleo la Kimataifa la Swedish (SIDA) unakusudia kushughulikia changamoto kuu za mazingira na kuondoa vizuizi vya kisekta vilivyopo katikaWizara Mradi wa EMA unatekelezwa na Ofisi ya Makamu wa Rais kwa kushirikiana na Baraza la Taifa la Hifadhi na Usimamizi wa Mazingira (NEMC).

5d036f5741b358c9f00fa757f552f737ed1a48660d7ddba9d38889ec3a84daad

https://www.vpo.go.tz/news/naibu-katibu-mkuu-mndeme-ahimiza-jamii-kutumia-nishati-safi-ya-kupikia

Naibu Katibu Mkuu (Mazingira) Ofisi ya Makamu wa Rais Bi. Christina Mndeme amewahimiza wananchi kutumia nishati safi ya kupikia na kuachana na matumizi ya nishati chafuzi inayochangia uharibifu wa mazingira. Amesema hayo wakati akizindua Kongamano la 'Samia Nishati Safi Festival' kuhamasisha matumizi ya nishati safi ya kupikia ambayo ni rafiki kwa Mazingira na afya ya viumbe hai. Akizungumza katika uzinduzi wa Kongamano hilo Bi. Mndeme amesema nishati safi ikiwemo matumizi ya umeme, gesi na joto la ardhi ni nyenzo kuu kwa taifa kukabiliana na mabadiliko ya tabianchi. Pia, amewaasa wananchi kuacha matumizi ya nishati chafuzi kama mkaa na kuni ambazo zinaharibu mazingira, kusababisha magonjwa ya upumuaji, vifo na athari nyingine za kijamii. Naibu Katibu Mkuu Mndeme ameongeza kuwa nishati safi ya kupikia ni nyenzo muhimu katika kukabiliana na athari za mabadiliko ya tabianchi huku akisema nishati chafuzi kama kuni na mkaa zinasababisha uharibifu wa mazingira, vifo kwa watoto wachanga, magonjwa ya upumuaji na changamoto katika familia kama ndoa kuvunjika.

dd41b99351e8ca30dbf8e3ce4133d039c277736080cc4a45efd5d9ab8f3619d2

https://www.vpo.go.tz/news/serikali-wadau-wajadili-kupunguza-gharama-za-nishati-safi-ya-kupikia

Serikali imesema inaendelea na majadiliano na wadau mbalimbali zikiwemo kampuni za uzalishaji wa nishati safi ya kupikia ili kupunguza ya gharama za ununuzi wa bidhaa hiyo kwa wananchi. Naibu Waziri Ofisi ya Makamu wa Rais (Muungano na Mazingira) Mhe. Khamis Hamza Khamis amesema hayo katika tamasha la kuhamasisha matumizi ya nishati safi ya kupikia lililoandaliwa na Taasisi ya Upskill Tanzania jijini Dar es Salaam julai 14, 2024. Amesema Serikali kwa kushirikiana na wadau imekusudia kupunguza gharama za vifaa ili kuhakikisha kila mwananchi bila kujali kipato chake anamudu gharama za nishati safi ya kupikia ambayo ni muhimu na ya lazima kwa kila binadamu. Mhe. Khamis amesema umaskini mkubwa katika Bara la Afrika, ni wa wanawake kutokana na kutumia muda mrefu kutafuta nishati isiyo safi ya kupikia itokanayo na kuni nyuma badala ya kujishughulisha na shughuli za uzalishaji mali kiuchumi. Ameongeza kuwa katika kukabiliana na changamoto hiyo, Serikali ya Awamu ya Sita inafanya juhudi mbalimbali za kuhamasisha wananchi kutumia nishati ya umeme, gesi na mkaa mbadala ili kuepukana na ukataji wa miti kwa ajili ya kupikia. “Mheshimiwa Rais (Dkt. Samia Suluhu Hassan) amekuwa akilifuatilia suala hili la nishati safi ya kupikia tangu akiwa Makamu wa Rais na amekuwa kinara kwa kulisimamia kidete na kulitangaza duniani. Tuendelee kuunga mkono juhudi hizi, kutokana na manufaa yake kwa vizazi vijavyo,” amesema Naibu Waziri Khamis. Pia, ameitaka Taasisi ya Upskill Tanzania kuendelea kutoa elimu kwa wananchi wa mikoa mbalimbali nchini ili Watanzania wengi waweze kuona umuhimu wa matumizi bora ya nishati safi ya kupikia kwani Tanzania bila nishati ya kuni na mkaa kupikia inawezekana. Hivyo, amewasihi Watanzania kuendelea kutunza mazingira kwa kupanda miti kwa wingi, kuacha kuharibu, kujenga,kulima au kufanya shughuli zozote za kibinadamu katika vyanzo vya maji. Awali, akimkaribisha mgeni rasmi, Naibu Katibu Mkuu (Mazingira) Ofisi ya Makamu wa Rais Bi. Christina Mndeme amesema nishati safi ya kupikia inatambulika kama salama, nafuu, endelevu ambapo dhana yake ni kupunguza athari za kimazingira na kiafya kwa watumiaji. “Nishati safi ya kupikia ni nyenzo muhimu katika kutekeleza maazimio mbalimbali ya kitaifa na kimataifa katika kupambana na uharibifu wa mazingira na mabadiliko ya tabianchi na pia ni agenda muhimu katika jumuiya za kimataifa” amesema Mndeme. Amefafanua kuwa kwa mujibu wa takwimu za Benki ya Dunia za mwaka 2023, idadi ya Watanzania wanaotumia nishati safi ya kupikia imekuwa ikiongezeka kwa kiwango kidogo kutoka asilimia 1.5 mwaka 2010 hadi kufikia asilimia 6.9 mwaka 2021. Ameongeza kuwa Serikali kwa kushirikiana na wadau imekuwa ikitekeleza jitihada mbalimbali za kuhakikisha matumizi ya nishati safi ya kupikia yanaimarishwa nchini ikiwemo kusimamia utekelezaji wa katazo la matumizi ya nishati ya kupikia kwa taasisi zinazolisha watu zaidi ya 100. Tamasha hilo lilishirikisha wawakilishi wa taasisi mbalimbali zikiwemo Shirika la Madini la Taifa (STAMICO), Shirika la Maendeleo la Petroli (TPDC), Shirika la Umeme Tanzania (TANESCO), Wakala wa Nishati Vijijini (REA), Mfuko wa Taifa wa Hifadhi ya Jamii (NSSF) na Benki ya NMB.

69e330ff5028c8e17e7bbb5fa5706bd0c9086058eb15044609fc80c8d79a02ce